
A2 |L0CAL 



Lo haci uzo di facilidadnan di SABA pa trata 
personanan na Aruba cu ta sufri di dwarleasie 





ORANJESTAD- Tin un can- 
tidad limita di personanan na 
Aruba cu ta sufri di e enfer- 
medad di dwarsleasie (en- 
fermedad di musculo) cu na 
Aruba no tin ningun instancia 
cu por duna nan e tratamen- 
to necesario. Den hopi caso 
nan lo mester bay afo, cu tur 
e gastonan cu esaki ta trece 
cun’e. 

KICO TA 
D WARSLE ASIE ? 

Dwarsleasie ta un interup- 
cion di nervionan den e wes’i 
lomba, cual ta causa fayo den 
e nervionan cu ta core den 
wes’i lomba Esaki ta causa 
cu ta perde mobilidad den e 


pianan y den cierto caso, de- 
pende di e daño, por causa 
inmobilidad den e brasanan 
y hasta por strobabo di hala 
rosea. Dwarsleasie ta bin den 
caso di un daño severo na e 
sistema nervioso di un per- 
sona su curpa y pa cual, hopi 
biaha no tin cura pe. Tur cos 
ta depende di e gravedad di 
e lesion. Es decir, cu dwars- 
leasie no solamente tin di 
haber cu un malesa di nervio, 
pero tambe si e persona a su- 
fri di un lesion. En corto, ta 
depende di kico a ocasiona e 
dwarsleasie. 

CAUSADI 

DWARSLEASIE 




S? 


e persona, pero ta depende 
di e gravedad ocasiona na e 
banda sea drechi of robes di 
e celebro, cu lo determina si e 
persona ta keda parcialmente 
of completamente lam. Si por 
ehempel e persona a haya 
CPR den menos di 15 min- 
uut, toch e persona ta keda 
lam door cu e celebro a haya 
dañonan severo. 

- Stroke: stroke tambe ta un 
di e causanan principal di 
dwarleasie. Un derame cel- 
ebral ta pone cu e daño na e 
celebro ta hopi grave y cu e 
probabilidadnan cu e persona 
recupera ta bira mas dificil. 
Den ambos caso, therapie ta 
yuda pa e persona recupera 
sea total of parcialmente. 
MOCION 

Durante nan conferencia di 
prensa semanal, Sr. Rene 
Herde, lider di fraccion di 
AVP a splica mas ariba esaki. 
Sr. Rene Herde, lider di frac- 
cion di AVP den Parlamento, a 
informa cu fraccion di AVP a 


entrega diferente mocionnan 
den Parlamento pa nan wor- 
do trata. Un di e mocionnan 
aki ta trata hustamente trata- 
mento pa personanan cu ta 
sufri di dwarsleasie. Den e 
mocion cu fraccion di AVP a 
entrega, nan ta haci un peti- 
cion pa por haci uzo parcial 
di e facilidadnan di SABA na 
San Nicolas pa aloca e facili- 
dadnan pa e personanan aki. 
E mocion aki a wordo acepta 
den Parlamento. 

Hopi di e personanan cu ta 
sufri di dwarsleasie ta perso- 
nanan cu ta biba na cas y cu 
ta parcial of completamente 
dependiente di un tercera per- 
sona. Sea nan ta pasa henter 
dia riba cama of sinta den un 
rolstoel. 

Nan mes no por yuda nan cur- 
pa. Na Hulanda tin clinican- 
an cu ta specialisa den duna 
tratamento na personanan cu 
ta sufri di e malesa aki y cu lo 
por yuda nan mehora den nan 
bida diario. □ 


Pr(gn«lEtt 




Un di e causanan mas comun 
den dwarsleasie ta stroke. De- 
pende e gravedad di e stroke, 
y ki daño esaki ta causa na e 
celebro, cu e persona en cues- 
tion lo por bin funciona nor- 
mal bek. Un atake di curason 
tambe por causa dwarsleasie. 
- Ora di haya un atake di cu- 
rason: ta practica CPR (Cari- 
opulmonary resusitation) riba 

Lider di Partido Democracia Real sr. Andin Bikker: kier 

bin cu ley pa sanea 

Tin hende cu debenan 
haltisimo y no por paga 


ORANJESTAD - E yamada 
pa introduccion di sanacion 
financiero personal, e ley di 
sanacion personal ta hopi 
grandi, segun lider di Partido 
Democracia Real sr. Andin 
Bikker. 

E ta sigui bisa, cu Partido De- 
mocracia Real a introduci un 
propuesta di ley mas o menos 
1 aña y mey na Parlamento, 
unda nan ta pidi pa bin cu ley 
aki. Na Aruba tin personanan 
cu tin debe haltisimo, y no por 
paga esaki. Pa e motibo aki, 
Partido Democracia Real kier 
pa bin cu e ley aki cu por yuda 
nan. 

INVESTIGACION 

Tin hopi persona debi na nan 
entrada ta hiba cas menos di 
2300 florin, segun e Parla- 
mentario. E ta kere cu esaki 
ta riba un averahe di 50% di e 
forsa laboral nacional. Esey ta 


pone cu hopi biaha nan no ta 
yega pa paga tur nan debenan 
of e placa no ta yega. Gobi- 
erno mes a haci un investiga- 
cion caminda cu nan a deter- 
mina como un persona cu tin 
1 yiu, mester tin por lo menos 
2600 florin netto den man pa 
por sobrevivi den e economia 
actual. E investigacion aki a 
wordo haci na 2010, sin ten 
cuenta cu aworaki ya caba tin 
diferente factor, inflacion cu 
ta tumando luga, segun e Par- 
lamentario. Pa por sobrevivi 
den e economia aki, un famia 
di 3 persona mester un tiki 
mas cu e 2600 florin. 

TAPROBA 

Un persona cu ta gana salario 
minimo ya caba ta proba cu e 
placa no ta yega, y pa e moti- 
bo aki tin hende ta traha 4 side 
job’ of dos trabou p’asina nan 
por sobrevivi den e economia 


aki. 

Tin hende cu a drenta den un 
spiraal di debe, caminda nan 
a fia na diferente instancia cu 
interesnan relativamente hal- 
to, y ta cay den situacionnan 
manera divorcio of otro cir- 
cunstancianan personal, unda 
cu nan ta haya nan mes cu yen 
di debe. 

UN DIDOS 
OPORTUNIDAD 

Tecnicamente si e personanan 
aki traha 60 aña mes, nan no 
lo por sali facilmente for di 
e spiraal di debe, e ta bisa. 
Partido Democracia Real a 
propone pa bin cu un ley di 
sanacion financiero personal, 
manera ta wordo conoci na 
Hulanda y Merca, p’asina 
duna e personanan aki un di 
dos oportunidad pa nan por 
haya espacio pa por cuminsa 
di nobo. □ 



Lider di Partido Democracia Real sr. Andin Bikker. 


Minister Michelle Hooyboer- Winklaar encuanto sanacion financiero personal 

Por introduci e ley di Parlamentario Andin Bikker 



Minister di Economia, Asunto Social y Cultura sra. Michelle 
Hooyboer-Winklaar. 


ORANJESTAD - Riba e 
articulo di lider di Partido 
Democracia Real sr. Andin 
Bikker referiendo e ley di 
sanacion financiero personal, 
BON DIA ARUBA a papia cu 
Minister di Economia, Asunto 
Social y Cultura sra. Michelle 
Hooyboer-Winklaar. Segun 
Minister Hooyboer-Winklaar, 


personanan cu a acumula 
debe den cualkier forma y no 
por paga esaki, nan por aplica 
pa esaki y declara cu no por 
paga esaki, y e creditornan 
mester biba cu esey. 

PORINTRODUCI E LEY 
DI BIKKER 

Minister ta sigui bisa, por 


introduci e ley di 
sanacion financiero 
personal pa comuni- 
dad. E ta sigui bisa, 
cu su departamento 
ta sostene Stichting 
Balansa Nobo, cu 
fondonan pa asina 
nan por yuda esun- 
nan cu tin debenan 
demasiado halto cu 
no por paga esaki. 
No por uza e pal- 
abra declara failliet 
pa e personanan aki 
pa motibo cu nan 
no tin un negoshi of 
propiedad. 

E echo ta cu simple- 
mente e personanan 
aki a acumula can- 
tidad di debe, cual 
nunca nan lo por 
paga esaki. Hen- 
denan ta sigui haci 
e mesun debenan, 

p’esey departamento di Min- 
ister ta sostene e stichting aki 
di Balansa Nobo. E fundacion 
aki tin full un programa di 
educacion, pa personanan por 
compronde kico e ta pa anda 
cu placa. 

HOPI CASO TRISTO NA 
ARUBA 


Na Aruba tin hopi caso tristo 
cu na un manera of otro a 
haya crediet, pero nan ta gana 
un salario minimo. E pregun- 
ta cu Minister a haci su mes 
ta unda nan por a haya tanto 
placa asina y no por paga esa- 
ki, pasobra nan no tin un debe 
di hipoteca di 100 mil florin. 
Pero tambe ken por a fia nan 
e placa y a base di kico. Esey 
ta un di e problema cu tin aki 
na Aruba. 

AYEGADI COMBERSA 

Minister a yega di combersa 
cu Parlamentario Bikker riba 
e ley aki. E ta sigui bisa, cu 
berdad por introduci e ley 
aki, pero e mentalidad di un 
persona no por wordo cam- 
bia, ni e comportacion. Si un 
persona tin tanto di entrada, e 
no mester gasta mas di loke 
e tin. Un persona cu tin un 
entrada tiki, e no mester bay 
busca auto nobo nobo, paso- 
bra si faya un pago nunca mas 
e persona lo recupera. 

SOSTEN DI 
PARLAMENTO 

Tur e tipo di cosnan aki cu 
un ley riba su mes por haya 
sosten di Parlamento, segun 
Minister. E ta sigui bisa, Par- 
lamento por bin cu cualkier 


ley tanten cu nan tin e sosten 
y nan no mester di niun Min- 
ister. Pero Ministernan por 
duna nan comentario riba e 
ley, e ta sigui bisa. E trabou 
di Parlamento ta pa traha e 
leynan. Si den Parlamento tin 
sosten pa e ley di sanacion 
financiero personal, e ora ey 
Gobierno lo traha hunto cu 
nan pa sostene esaki si nan 
haya suficiente sosten. 

ELEY POR TIN 
CONSECUENCIA 
Pa bin cu e ley aki tin su con- 
secuencianan. Kico por ta e 
otro consecuencianan? Tur 
hende cu ta duna, manera 
banconan y esunnan cu ta 
duna lening, pa cubri loke 
nan ta bay perde. Pasobra nan 
no lo haya e placa bek, segun 
Minister. 

E ‘schuldscenering’ ta kita e 
debenan, pero e por tin con- 
secuencia pa esunnan cu si ta 
paga. Nan ta bay cubri esaki 
na un manera. Esaki ta pun- 
tonan cu Minister mester pa- 
pia cu Parlamento. 

Pasobra bin cu un mocion so 
no ta suficiente. 

Pa e motibo aki Minister ta 
bisa pa bin cu un dialogo, ca- 
minda ta splica con e ley aki 
ta bay funciona. □ 

POLIS 



Pickup na candela riba e skina di Van Deventerstraat cu Flemingstraat 



Yegada di polis na e sitio 



Yegada di brandweer na e sitio 



Brandweer pagando e candela 


ORANJESTAD - Dia- 
mars pa mas o menos l’or 
di marduga, algun persona 
den Flemingstraat ta nota cu 
un pickup ta na candela riba 
e skina di Flemingstraat cu 
Van Deventerstraat, mesora 
ta pidi presencia di polis y 
brandweer. Na yegada polis 


ta topa cu e pickup na Can- 
dela, vlamnan den e baki 
pickup tabata bay halto te cu 
a pega un mata na candela. 
Brandweer hopi lihe a sa di a 
domina e candela y a paga es- 
aki. E origen di e candela no 
ta conoci y ni tampoco kico lo 
a causa e candela aki. □ 



E pickup boa vlamnan di 
candela 


Toyota Yaris y Toyota Tercel procedente di ladronicia 
ta ser haya den un cura di un cas bandona 


ORANJESTAD - Dialu- 
na anochi algo pasa di 8’or 
un pareha a bay mira avion 
subi, na e cura di aeropuerto 
na Kas di Paloma. Na dado 
momento nan a mira dos 
auto pluma, den un cura di 


cas bieu bandona cu ta keda 
cerca di e cura di aeropuerto, 
mesora a pone polis na altura 
di e hallazgo aki. Na yegada 
enberdad polis ta topa cu dos 
auto, un Toyota Yaris cora y 
un Toyota Tercel shinishi, 



E cura di e cas bandona unda nan a drenta cu e autonan horta y 
eynan e plumamento di e autonan mester a tuma luga. 



Polis para riba e tereno net panort di e cas, wardando riba takelwagen 


ambos a ser pluma, e Tercel 
tabata mas pluma cu e Yaris. 
Polis a pidi takel wagen pa 
bin saca nan for di e mondi cu 
tin net patras di e cas. Apar- 


entemente e Yaris aki a ser 
horta algun dia atras for di e 
area di Noord. Ladronicia di 
auto ta continua sin fin, no ta 
mira niun fin na dje y tambe 


actualmente niun marca di 
auto no ta sigur mas. Yaris ta 
keda e auto mas horta na Aru- 
ba, tur siman algun ta wordo 
horta.Q 



Mesun manera mayoria di auto ta wordo horta, 
kibra e choller glas pa habri e auto 


Dilanti di dje tin un Toyota Tercel completamente 
pluma 


E Yaris cora hinca patras den e cura di e cas 
bandona 

Minister Hulandes Ronald Plasterk 


Aruba lo guia reunionnan di Reino na Maart 2014 


ORANJESTAD - E Minis- 
ter di Relacionnan di Reino 
sr. Ronald Plasterk a bisa cu 
e reunion pa prepara e con- 
ferencia di Reino pa otro aña 
na Maart a bay bon. Plasterk 


a enfatisa cu Aruba a guia e 
conferencia preparativo hopi 
bon y ta un bon caminda pa 
organisa e conferencia di Re- 
ino den e parti di Caribe Hu- 
landes. Plasterk a considera 



Minister di relacionnan di Reino Ronald Plasterk 



e momento uno importante, 
comokiera cu tabata e prome 
dia di trabou di sr. Ivar Asjes 
como Prome Minister di Cu- 
raçao y e la scoge pa inverti 
den e contexto di Reino Hu- 
landes pa prepara e reunion 
y ta muestra di un comienso 
nobo pa e futuro cooperacion 
den reino. A haci palabracion 
cu mester bay keda incor- 
pora den e agenda di bishita 
di trabou na Hulanda di parti 
di Curaçao pa asina conoce e 
Gabinete nobo. 

CURACAO 

Plasterk a bisa cu e ta lamenta 
e situacion ainda di sr. Wiels 
cu a crea un situacion fastioso 
y e ta kere cu e forma con 
Ajses a pone e liñanan den e 
proceso aki ta importante. Di 
un banda mester tuma respon- 
sabilidad den un pais, camin- 
da cu tin cu tuma medida cu 
no ta popular, pa asina drecha 


Finansas y percura pa econo- 
mia tin u bon sosten y ta un 
linea importante pa sigui. Tur 
pais den Reino ta buscando 
e balansa aki y riba e punto 
aki Hulanda ta dispuesto pa 
coopera. E cooperacion den 
Reino ta algo Sr. Plasterk a 
bisa cu nan kier haci cosnan 
hunto, pero riba un base di 
igualdad y respet. E islanan ta 
autonomo den Reino cu por 
haci na mesun cosnan, pero 
por traha hunto pa un miho 
desaroyo y p’esey Plasterk 
kier traha hunto cu Curaçao 
riba esaki. 

FORMACION 
Sint Maarten tin su crisis 
di formacion cu a pone cu e 
Presidente di Sint Maarten 
no tabata presente, pero si e 
gobemador di Sint Maarten 
ta presente den e reunionnan. 
Plasterk a bisa por ultimo 
cu si wak e mapa di mundo, 


mester wak con ta bay reparti 
e islanan. Hecho cu e islanan 
geograficamente ta separa leu 
di otro ta haci e situacion un 
poco dificil, pero den e situa- 
cion cu e ta awor aki mester 
haci e situacion mas facil. Tur 
e islanan ta esun di mas chiki- 
to y hasta Hulanda ta chikito 
den Europa. 

EUROPE MEETS 
AMERICA 

Pesey e iniciativa di Gateway 
to America ta algo positivo. 
Pa Hulanda ta importante pa 
pone pia riba e parti di mundo 
cu ta Sur America. 

E iniciativa di Amba pa haci 
e proceso aki ta importante. 
E intencion ta pa Curaçao y 
Amba yena e bashi aki y ta 
bon pa hunto por traha. Hu- 
landa a bisa cu ta importante 
pa e contacto entre Europa y 
America y ta bay sostene e 
proceso aki.Q 



Purba bo suerte sin risico 

For di 3 di juni te cu 17 di juni, 2013 

y nos lo duna bo $10 pa purba bo suerte na nos mashinnan. 

No duda di nos palabra. 

Nos slotsnan ta duna mas tempo di entretenimento, diversion 
y mas premio. 

Nota: Bo mester ta miembro di e Players Club pa ta eligibel pa 
e beneficionan aki y mester presenta un ID valido (rijbewijs of 
paspoort). 


HYATT 

REGENCY’ 


RESORT 


Pa mas informacion relaciona cu e 
promocion aki, yama nos Players 
Advantage Club na 586-1234 ext. 4583. 

Ta keda busca relacionnan constructivo dcn Rcino pa 
hunto desaroya altcrnativanan cconomico 




ORANJESTAD - E reunion 
nan preparatorio pa e confer- 
encia di Reino pa otro aña ta 
mustra positivo. Tin un pro- 
ceso di cambio cu ta canando 
unda cada pais ta mirando e 
relacionnan di Reino den un 
contexto diferente. 

RETO 

Segun Prome Mandatario di 
pais Aruba, ta hopi cla cu tin 
retonan den Reino pa cada 
biaha busca na e manera con 
por duna contenido na e con- 


stelacion cu tin actualmente. 
Constelacion cu a papia riba 
dje, caminda cu a hereda esa- 
ki mas cu 200 aña pasa. Tin 6 
isla cu a keda bou di Hulanda 
door di colonalisacion y desde 
e tempo ey ta busca un manera 
di biba cu otro. A conoce hopi 
reto durante historia, pero a 
mira tambe cu diferente lider 
di e paisnan y e comunidad 
cada biaha a busca solucion 
pa e retonan cu tabata para 
como parti di Reino. 


HUNTO 

Hunto a refleha riba e posibi- 
lidad nan cu Reino ta ofrece, 
pa strategicamente traha cu 
otro. Tambe pa busca e inten- 
cionnan cu ta duna beneficio 
pa e isla y tambe pa e comu- 
nidad pa haci esakinan mas 
fuerte cu e constelacion aki 
cu a keda bon cla dilanti tur 
e partneman den Reino pre- 
sente, a keda fiha. Minister 
Ronald Plasterk su participa- 
cion tabata hopi cla, caminda 
cu ta yuda busca e metodonan 

Bo solucion den Construccion 

pa sostene otro y con hunto 
por duna mas contenido na 
Reino Hulandes completo y 
con cada isla por yuda otro 
den nan ambiciona. 

CURAÇAO 

Extra den e reunion tabata pa 
papia cu e Minister Presidente 
nobo di Curaçao, caminda cu 
a siña conoce su persona mas 
miho. Ta importante pa duna 
oportunidad pa papia cu otro 
y cambia di pensamento. E 
Minister President di Curaçao 
tin un posicion cla fiha duran- 
te e conferencia aki, caminda 
cu Curaçao tambe ta kere den 
Reino Hulandes y ta kere cu 
mester inverti den coopera- 
cion den e islanan di Reino y 
ta mira cu e relacionnan den 
Reino ta importante. Durante 
e ultimo añanan cada biaha ta- 
bata mester a warda riba e for- 
ma con por sigui traha hunto 
den Reino. 

TAREA 

E posicion di Gobierno di Cu- 
raçao ta pa busca relacionnan 
constructivo den Reino, pero 
naturalmente tin topiconan 
cu Curaçao kier papia cu Hu- 
landa den encuentronan bilat- 
eral, pero e vision conhunto 
pa traha riba dje den Reino a 


keda acerca pa tur partnernan 
den Reino. A tene sesionnan 
cu a yena entre Hulanda y Cu- 
raçao, entre Curasha y Aruba 
y Aruba y Hulanda, esaki a 
cana hopi bon. Hunto a trata 
puntonan cu ta di importante 
pa cooperacion conhunto pa 
mustra riba dje y a yega na 
acuerdonan cu ta yuda e vi- 
sion di Aruba, caminda cu ta 
pone cu Reino ta funciona riba 
un base di ‘win win’ pa tur 
partido. E mandatario a haya 
e contribucion di e mandatari- 
onan di Curaçao y Hulanda 
importante cu a habri porta pa 
e cooperacion conhunto riba 
un futuro nobo pa reino. 

FUTURO 

Awor aki ta bay wak ki dia e 
encuentro aki ta sigui. Tabata 
e intencion pa haci esaki un 
conferencia di Reino, pero 
door di e retonan di Gobema- 
cion nan di Reino, tabata difi- 
cil pa tene un conferencia di 
reino, pero p’esey a dicidi pa 
tene un Koninkrijks Beraad, 
como un fase inicial pa pre- 
para e reunion di Reino cu ta 
bay tuma luga na Maart 2014. 
Eman a mustra cu nan ta sat- 
isfecho cu Amba por ta e pais 
cu ta organisa e conferencia di 
Reino aki nan prome.Q 

Comisario di Polis Trudy Hassel 


Cifranan di personanan cu ta core auto bou di 
influencia di alcohol ta espantoso 



ORANJESTAD Despues 
cu Cuerpo Policial a tene un 
accion den fin di siman di- 
rigi riba controla e chauffeur 
nan cu ta core bou di influ- 
encia di alcohol, a yega na 


un conclusion cu e situacion 
ta preocupante. Comisario di 
Polis Trudy Hassel a bisa cu 
e cifranan tabata demasiado 
halto. 

MULTA 


Den opinion di Cuerpo Poli- 
cial e situacion ta bayendo 
completamente for di man pa 
cu coremento di influencia 
di alcohol. A tene un control 
di trafico pisa rond di full e 
isla, a bin haya un total di 281 
multa. Riba 900 auto a keda 
para y si wak di e 281 verbal 
nan dividi den e cuater dis- 
tricto na Oranjestad tabata tin 
104, Noord 62 na San Nicolas 
57 y na Sta Crus 58 verbal. 

DETENCION 

E parti preocupante pa Cu- 
erpo Policial y pa tur hende 
cu ta consciente di nan com- 
portacion, mester tene e ci- 
franan aki na cuenta. Hassel a 
bisa cu un total di 34 persona 
a keda deteni pa core bou di 
influencia di alcohol. E can- 
tidad aki a keda deteni den 
algun ora cu Cuerpo Policial 
a haci controla di trafico. Di 
e 34 personanan aki 27 rijbe- 
wijs a keda teni aden. Esaki 
ta nifica cu e personanan aki 
a supla riba 500 UGL pa liter 
den nan sanger, cu ta nifica cu 
nan ta bastante bou di influen- 
cia di alcohol, coriendo auto. 
E edad di esunnan cu tabata 
core bou di influencia ta varia 




Emmastraat #11, Tel: 582-4950 


Father’s Day Meuu 


AppeLizer 

Shrimp Cocktaif 

Choice - 1- 

Surf ^Tnrf 

Flllet Mignon wUh sautéed 
mushroom and onions in a 
Spocial Chef's sauce, scrved 
wilh Shrimp Kebab iu 
mnshroom sauce Tossed 
5alad d Flantain & Fried Kicc 

Af 1.32,95 

Spetiai Dessert 

Spt'tial Dñnk for Dtni 

Swvkc ChLir:^! ;hit:l TSuc nnt Includcd 
rij 5ukHl?uie 

nenufwill tw w n.-LT«:l fram rrldiLy Jluis 14, j!Ó 1 i llli 
5LBKkfcy Jlhic ]&. JOI3. Por k^mallon «HI 

SS2-S'Sl 5-9- cturin^ 4>flfk.c hour». 


Choice - 2- 

Sptcial Combiiiation 
Slices of beef, chicken and 
pork cookçd with MLilcctl 
l'kiby corn an<3 areen pepper 
in a spccial sausce, Tosscd 
Saladn PlartUiifii & Fried Kiec:. 


di 21 aña pa 66 aña di edad. 

ALCOHOL 

Tambe ta importante pa re- 
marca ta cu esun cu a supla 
menos tabata 209 UGL y esun 
cu a supla maximo tabata 
esun cu a supla 1050 UGL. 
Por bisa cu practicamente e 
ultimo aki no tabata tin sanger 
mas den su venanan ta circu- 
la. Polis a bisa cu si compara 
e cifranan aki cu añanan an- 
terior, na aña 2012 un total di 
269 persona a keda deteni pa 
core bou di influencia di alco- 
hol y ya caba na juni 2013 ta 
mira un cifra di 186 persona 
cu a keda deteni pa core bou 
di influencia. Ya caba a pasa e 
mita di e cifra di aña pasa, si 
conta tur cos hunto. 


DEMACIADO 

Si sigui den e tendencia cu 
ta bayendo awor aki, esaki ta 
nifica cu probablemente pa 
december 2013 ta bay tin un 
cantidad di ria 2300 persona 
cu a keda deteni bou di in- 
fluencia di alcohol coriendo 
auto. E situacion aki ta preo- 
cupante pa polis. Si compara 
tambe cu den luna di februari 
cu ta luna di carnaval cu ta e 
luna cu ta bebe mas alcohol 
durante e periodo aki, durante 
e periodo aki so tabata tin 57 
detencion pa full e luna di feb- 
ruari pa coremento bou di in- 
fluencia. Pero den apenas un 
weekend a tuma 34 persona 
cu a keda deteni. Si compara 
esaki den un luna y un anochi 
ta algo espantoso.Q 

Comisario di Polis Trudy Hassel 



Comportacion di ciudadanonan den trafico ta laga hopi di desea 


ORANJESTAD - Tin de- 
masiado hende cu ta participa 
den trafico sin e documenton- 
an pa core un auto. Comisario 
di Polis a bisa cu e cantidad di 
personanan cu ta coriendo sin 
rijbewijs, esta hendenan cu ta 
core un auto sin documento, 
un total di 15 hende a keda de- 
teni sin documento necesario. 
Si compara esaki den Santa 
Cruz tabata tin 5, Oranjestad 
1, Noord 3 San Nicolas 6 
hende. E cifranan aki ta preo- 
cupa Cuerpo Policial tambe, 
pa motibo cu e personanan 
aki ta forma un peliger riba e 
comunidad den trafico. 

CONSCIENTISACION 

Ta importante pa e comunidad 
ta consciente di nan actuacion 
den trafico. Hassel a bisa cu e 
comportacion ultimo tempo 
den trafico ta laga hopi di de- 
sea. E hecho cu hendenan ta 
consumi alcohol core auto, ta 
haci cu e consecuencia por ta 


hopi serio pa esun cu ta bou 
influencia, pero tambe pa e 
otro personanan riba caminda 
cu por haya nan mes envolvi 
den un of otro accidente of cu 
nan haya nan mes confronta 
cu husticia. 

DETENCION 

Hassel a bisa cu na Sta Cruz 
e cantidad di detencion tabata 
asina halto, paso tabata tin un 
concierto den e districto di 
Sta Cruz, paso e hendenan a 
haci hopi mal uzo di Alcohol 
cu consecuencia di 28 perso- 
na a keda deteni, sin conta e 
personanan cu a bay. Sta Crus 
tabata druk cu man yen di tur 
e detencionnan y hopi auto 
a pasa bay sin cu nan a keda 
controla. E comportacion di e 
automobilistanan riba caya ta- 
bata laga di desea riba e ano- 
chi aki. 

ALARMA 

Hassel a bisa cu e situacion 


den trafico ta alarmante y tris- 
to y Cuerpo Policial no sa mas 
con pa conscientisa e comuni- 
dad. Cada ciudadano mester 
reflexiona riba e cifranan aki 
y pone un stop cu e actitud di 
core bou di influencia di alco- 
hol den trafico. Si despues di e 
cifranan aki ningun hende no 
tin e responsabilidad pa nan 
mesun bida of bida di toro y si 
nan no ta compronde e men- 
sahe, esaki ta refleha un men- 
talidad lamentabel pa Aruba 
ta preocupante. Hassel ta 
spera cu e forma con ta trece 
e mensahe aki ta un forma 
pa recorda e personanan cu e 
situacion ta preocupante. 

RESPON S ABILID AD 
E preocupacion mester ta un 
consciencia colectivo. Hopi 
biaha placa ta prevalece riba 
sano huicio. Tononan di bar 
y restaurant cu ta wak un per- 
sona cu no por para mas riba 
su pia, no pro sigui bende al- 

Comisario di Polis Trudy Hassel y Vocero 
di Polis John Larmonie 


cohol. Hassel a bisa cu danki 
dios na Aruba no tabata tin 
hopi caso pa motibo di in- 
toxicacion di alcohol. Esaki ta 
poco casonan cu ta tuma luga, 
pero ta fenomeno cu ta pasa 
na paisnan grandi, caminda 
hende ta perde nan bida pa 


motibo di alcohol. Alcohol 
tambe ta un droga y por tin 
consecuencia pa e estado fis- 
ico y mental. Tur hende cu ta 
bebe mester ta consciente di e 
efectonan di alcohol y e con- 
secuencia cu esaki nan por tin 
riba un hendeQ 

Drechamento di caminda di Stadionweg # 3 te cu Stadionweg #37 


ORANJESTAD - Depar- 
tamento di Obra Publico 
(DOW) ta informa pueblo di 
Aruba en general y special- 
mente nos automobilistanan, 
cu diaranson 12 di juni 2013 
lo cuminsa cu drechamento 
di e caminda cu ta core di cas 
cu adres Stadionweg # 3 te na 


e edificio cu adres Stadion- 
weg # 37 ( ex-John F. Ken- 
nedyschool). Ta trata aki di e 
caminda cu ta pasa pariba di 
Compleho Deportivo Guil- 
lermo P.Trinidad. Lo frees 
e caminda y pone un capa di 
asfalt nobo. 

E caminda lo ta cera di 8’or 

di mainta te cu 4’or di atardi cion di 7 dia. Ta pidi tur au- e inconveniencianan cu lo por 

cu baricada y borchi di aviso. tomobilista y negoshi y otro surgi pa cual nos ta pidi nos 

E trabounan lo tin un dura- usuarionan pa tene cuenta cu disculpa.Q 

Apesar cu Hues a adverti di antemano pa papia berdad 


Amiga di sospechoso di atraco cu violencia deteni den 

Corte pa duna declaracion falso 


ORANJESTAD - Apesar cu Hues a 
adverti tur e testigonan cu nan mes- 
ter pensa bon kico nan ta papia como 
testigo den Corte, ariba orden di Fis- 
cal a detene den sala di Corte e amiga 
di e sospechoso Arrindell, e dama J., 
despues cu Fiscal ta haya cu J. a duna 
declaracion cu no ta cuadra cu loke el 
a declara anterior. 

Esaki ta wordo considera perhurio cu 
tin un castigo di prizon pisa pa esaki. 
Ta asina cu J. a wordo deteni mesora y 
hiba warda di Polis, caminda el a keda 
entrega na departamento di Recherche 
pa interogacion. 

Esaki ta relaciona cu e caso di atraco 
riba un empleado di entrega di pizza 
caminda a bay cu 400 florin y un tas 
di pizza. 

HOBEN CLA PA BIRA POLIS 
DETENI 

Dialuna den oranan di merdia te at- 
ardi, tratamento di e caso aki a tuma 
luga caminda e sospechosonan Rand- 
ick Farro, Jonathan Weindal, Shireno 
Richardson, Ronaldo Arrindell y Jacob 
Brison mester a presenta dilanti Hues. 
BON DIA ARUBA por a compronde 
cu Arrindell tabata practicamente cla 
cu su estudio pa bira Polis y a wordo 
deteni pa su envolvimento den e caso 
di atraco cu violencia aki. 

INTEROGACION DEN CORTE 
E motibo cu Hues a dicidi di scucha 4 
testigo den Corte ta pasobra Hues no 
ta haya corecto loke abogado mr. Zara 
a haci, esta di bay interoga testigo y 
pone nan declaracion riba papel. Hues 
a hala atencion di e abogado mustran- 
do cu cos no ta bay asina. Hues a bisa 
mr. Zara cu ta Hues Comisario of Re- 
cherche mester haci interogacionnan y 
no abogado ariba su mes. Hues a bisa 
mr. Zara cu un caso penal no ta manera 
un caso civil. 

P’esey Hues a dicidi di scucha e 4 tes- 



tigonan aki bou di huramento den 
Corte. Hues a bisa tur e cuater per- 
sonanan, entre nan e mama y amiga 
di Arrindell cu e kier scucha nan 
como testigo. Hues tambe a bisa nan 
pa nan pensa bon kico nan lo pa- 
pia den Corte despues cu nan hura. 
Hues a mustra nan cu ora hura den 
Corte mester papia e berdad pasobra 
si duna declaracion falso nan ta bira 
culpabel di perhurio y esey ta casti- 
gabel pa ley. 

DAMA DETENI 

Fiscal, durante interogacion di e 
dama J. den Corte, a haya cu J. ta- 
bata duna declaracion falso y p’esey 
a acusa J. di perhurio y a cuminsa un 
proceso di biaha contra J. Ta asina 
cu Fiscal ta bisa Hues cu e kier per- 
sigui e dama y e momento ey ta pone 
tur loke e dama a declara riba papel 
y despues cu e caba di firma esaki, 
Fiscal ta bay over na laga detene. 
Esey a sosode tambe. 

SOSPECHOSO A BIRA 
REBELDE 

Na momento cu J. a wordo deteni, 
Arrindell a bira agresivo y a cuminsa 
menasa e otro sospechosonan. Esaki 
a pone cu mas miembro di CEA a 
drenta den sala di Corte y a pone or- 
den di biaha. A mustra Arrindell de- 
bidamente riba su comportacion y e 
consecuencianan cu esaki por tin pe. 
Como un persona cu a studia pa Po- 
lis, e mester sa miho. Awor e dama 
J. ta deteni pa interogacion caminda 
lo sigui e procedura normal di deten- 
cion y finalmente ta Hues Comisa- 
rio, despues di 10 dia, ta dicidi si J. 
ta haya libertad of no. Si e haya lib- 
ertad, esey no kiermen cu tur cos a 
caba. Ainda Ministerio Publico por 
persigui’e y lo por exigi castigo di 
prizon pa loke el a haci den Corte.Q 


DIJON EMPLOYMENT 
AGENCY 

E siman aki cuidado di preso na KIA cu tabata 

pasa droga dilanti Hues 



ORANJESTAD - E siman 
aki e sospechoso Curt Dubero 
mester presenta dilanti Hues 
pa tratamento di e caso penal 
cu Ministerio Publico a cum- 
insa contra dje. Curt ta wordo 
acusa di como cuidado di 
preso na KIA, a acepta placa 
for di Giovanni Kelly pa pasa 
droga y celular den KIA. 

Esaki lo mester a sosode entre 
October 2010 y October 2012. 
Ta asina cu e caso contra Curt 
a wordo posponi, riba peti- 
cion di su abogado mr. Dui- 
jneveld, mientras cu e caso 
contra Giovanni, riba peticion 
di su abogado mr. C.Lejuez si 
a sigui te cu Kelly a haya cas- 
tigo di 1 aña di prizon, mien- 
tras cu Fiscal a exigi 1 aña y 6 
luna di prizon. 

E siman aki ta Curt mester 
duna cuenta den Corte pa loke 
e ta wordo sospecha di dje. 
Hues den su sentencia contra 
Kelly a condena e hecho cu 
Kelly a cumpra un ambtenaar 
pa haci algo contra su deber. 
Hues a bisa cu loke a sosode a 
crea peliger pa KIA ya cu KIA 


mester ta liber di droga. 

No ta prome biaha cu a de- 
tene cuidado di preso pa ta 
haci cosnan contra nan hura- 
mentacion. Tabatin casonan 
caminda ambtenaaman tabata 
pasa droga caba y nan tambe a 
haya castigo di prizon. 

Ta di lamenta pa mira con 
placa ta commpi hende. Hopi 
biaha door di situacion finan- 
ciero fastioso of tambe door di 
gana di placa sin mas pa por 
haci cosnan, cierto ambtenaar 
ta lubida e huramentacion cu 
nan a haci y ta bay haci cos- 
nan cu ta totalmente robes. 

Ta un secreto publico cu den 
KIA ta circula droga. Ta vari- 
os preso a yega di declara den 
Corte cu tur loke bo kier, bo ta 
haya pero ta placa bo mester 
tin. Varios biaha, guardianan 
na KIA ta intercepta obheto- 
nan cu ta wordo benta over di 
muraya di KIA. E obhetonan 
aki ta contene droga. Tambe 
a yega di mira movecionnan 
pafo di KIA y a detene per- 
sona cu tabatin intencion di 
pasa droga. 

Informacion cu BON DIA 



ARUBA ta dispone di dje ta 
mustra cu no solamente dro- 
ga, sino celular y hasta penja 
di pistol a wordo haya. Esald 
ta mustra e seriedad, respon- 
sabilidad y disciplina cu cada 
un di e cuidadonan di preso 


y tambe guardianan na KIA 
mester tin pa desplega nan 
trabou debidamente. Ora pre- 
senta casonan manera esun 
di e siman aki den Corte, e ta 
laga un mancha y alabes ta un 
alivio. Un mancha pasobra ta 


incomprendibel con riba un 
isla chikito manera Amba, 
tanto cos asina ta sosode. Un 
alivio pasobra ta elimina e 
appel(nan) putri pa asina real- 
mente tin trankilidad y siguri- 
dad den KIA.Q 

MESTER Dl PLACA? 

Debe grandi na NFI ta crea tardansa di investigacion di casonan di Corsou 


WILLEMSTAD Ta pa mo- 

tibo cu Corsou debe e Neder- 
lands Forensich Instituut ma- 
sha hopi placa, Corsou no ta 
ricibi resultado di casonan cu 
a bay Hulanda pa investiga- 
cion. 

E debenan cuantioso cu gobi- 
emo tin na e Instituto Foren- 
sico Hulandes (NFI) ta crea 
tardansa den resultado dje in- 
vestigacionnan forensico cu 
NFI ta haci riba casonan pro- 
cedente di Corsou. Minister 
di Husticia Nelson Navarro a 
participa, cu dos siman pasa, 
el a reuni cu Ministerio Pu- 


blico pa atende e debe na NFI 
seriamente. 

NFI ta investiga casonan 
unda ku haya material di 
pmeba na sitio dje delito. E 
investigacion ta varia di entre 
otro patologia, toksicologia, 
investigacion kimico, arma 
y municion, medio ambiente, 
pmebanan digital y tambe 
droga i DNA. 

E hecho cu gobiemo di Cor- 
sou tin escasez di cen ta pone 
cu desaroyo di investigacion 
y resultadonan cu mester 
yega Corsou ta tarda. Gobier- 
no mientrastanto a aloca fon- 


donan caba pa cuminsa paga 
NFI, pa Corsou por haya e re- 
sultadonan cu ta pendiente. E 
minister a confirma, cu ta ina- 
ceptabel cu gobierno di Cor- 
sou ta debe un instancia asina 
importante manera NFI hopi 
cen. Esaki mientras cu ta trata 
di un instituto cu lei ta indica, 
cu mester haci uzo di dje pa 
realisa investigacionnan di 
pais. 

E problema cu NFI ta un dje 
puntonan cu minister Na- 
varro ta discuti e siman aki 
cu e minister di Finansas, 
José Jardim. “Pa nos resolve 


tambe, los for di un cantidad 
di otro punto cu nos mester 
atende. Pero e parti aki tambe 
ta riba agenda y nos ta percu- 
ra pa e siman aki atende tam- 
be”. Asina e titular di husticia 
a enfatisa. 

Minister Navarro a bisa, 
cu for di aña pasa, Corsou a 
acumula un cantidad di debe 
cerca NFI y cu e instmccion 
cu a sigui na juni aña pasa, 
a pone cu gobierno no por 
a saca ningun cen. Awor tin 
un luz na horizonte, pasobra 
gobiemo ta bay trata e pre- 
supuesto supletorio. Esaki 


ta crea un espacio chikito pa 
gobierno atende cosnan mas 
miho, asina minister Navarro 
a bisa. 

E mandatario ta convenci, cu 
manera e situacion ta mustra, 
pais sigur ta bay sali for dje 
situacion problematico pa 
loke ta trata e cartera di hus- 
ticia. 

E minister ta argumenta e 
posicion aki, pasobra den fin 
di siman e tabatin un comber- 
sacion cu e minister di Finan- 
sas y nan a pone un fecha e si- 
man aki pa atende tur asunto 
financiero. □ 


Minister Martina ta firme den su decision: 

Si Dos Santos kier, e por bay corte 


WILLEMSTAD - “Si ex 

presidente di hunta di comisa- 
rio di Curaçao Ports Author- 
ity (CPA) Amparo dos Santos 
ta considera, cu e reunion di 
accionista no a tuma luga den 
forma corecto, si e ta haya cu 
a kit’é inhustamente komo 
presidente comisario di CPA, 
e ta liber pa cana e caminda 
di corte”. 

Esey ta loke (awor ex) min- 
ister di Ekonomia Steven 
Martina a anuncia, relaciona 
cu e reaccion di Dos Santos 
den prensa algun dia pasa. Pa 


motibo di otro compromiso, 
minister Martina a yega 15 
minuut laat na e reunion di 
accionista. Dos Santos ta sos- 
tene entre otro cu e reunion a 
cera caba, ora minister Mar- 
tina a presenta y como tal no 
a tuma e decision pa retira e 
sobra miembronan di hunta di 
comisario. 

Minister Martina a bay den 
detaye con e reunion di ac- 
cionista a bay. 

E1 a splica, cu a yama e re- 
union di forma corecto biaha 
pasa no a invita tur hende cu 


mester a invita y tur hende cu 
por a vota, tabata presente. 
Ke men, e procedura a cana 
completamente corecto. Loke 
a pasa ta, segun minister Mar- 
tina ta ku Amparo dos Santos 
a tuma palabra, duna su ver- 
sion. Dos Santos a habri e 
reunion, e no a reconoce ken 
ta esunnan cu tabata presente. 
Tabatin un abogado presente 
cu un decreto, representando 
accionista. Amparo dos San- 
tos no a reconoce esunnan cu 
tabata presente y e no a duna 
palabra tampoco. E1 a lesa su 


relato y kier a baha bay. 

E actuacion di Dos Santos no 
tabata ni rasonabel ni husto, 
e ex minister a trece dilanti, 
agregando cu na momento 
cu el a yega, e reunion tabata 
den ainda. Dos Santos no tin 
autoridad pa cera e reunion. 
E mester a puntra esunnan cu 
tin derecho di voto (stemgere- 
chtigden) si por cera, segun 
Martina. 

44 Ora ma yega, reunion a pasa 
pa nombra mi presidente di e 
reunion. E ora ei mi a atendé 
tur punto di agenda caminda 


esunnan cu derecho di voto 
por a tuma decision. Dos San- 
tos no tabatin autoridad pa ac- 
tua”, el a indica. 

Martina a informa ademas, cu 
ya caba a entama e proceso 
pa inscribi e nombernan di e 
hunta nobo di comisario cu 
a instala den registro di Ca- 
mara di Comercio. Martina 
ta sigur, cu e caminda cu el a 
cana tabata esun corecto. Si 
Dos Santos ta haya cu esey 
no tabata e caso, e ta liber pa 
cana caminda di corte, e ex 
minister a agrega.Q 


Vangrail importante ta tur na sla y ta trece trafico den peliger 


WILLEMSTAD - Manera 
nos a informa riba nos por- 
tada di awe, e vangrail cu ta 
core di Nijlweg pa Parera ta 
tur na sla. Mescos cu un pida 
keshi cu buraco. Pa hopi tem- 
po caba e situacion ta asina 
aki y intentonan pa mehora e 


situacion no a duna resultado 
pa motibo di situacion finan- 
ciero di gobierno. Bon Dia 
Aruba na mas cu un ocasion 
a recorda e instancianan con- 
cemi, cu ora tin impacto na e 
vangrail aki, e ta parti di e pa- 
kete di seguro di e vehiculo cu 


ta ocasiona e daño. Pa decada 
sinembargo, Gobiemo mes 
no a haci nada na e situacion. 
Por cierto ni tampoco na otro 
material kant’i caya manera 
borchinan di trafico y pilanan. 
E situacion no ta solamente 
un peliger pa trafico, pero e 


ta tambe un bista hopi mahos. 
Un pregunta cu ta surgi ta, di 
con den otro paisnan ta dal 
den e vangrailnan, pero no tin 
e tipo di bista aki? Ta parce 
cu e tin mas di haber cu neg- 
ligencia y falta di curashi pa 
atende e situacion. Un opcion 


ta pa cobra tur hende quo dal 
den e vangrailnan aki. Y si ta 
dos of tres hende a dal den dje 
den un accidente, lo ta bon pa 
cobra esun cu tin falta pa dre- 
cha e situacion bek manera e 
tabata. Un mahos bista sigur 
cu Corsou no merece.Q 


E siman aki reunion urgente cu minister Jardim.... 

Nelson Navarro no por warda mas riba cen pa desarma Corsou 


WILLEMSTAD - Minister 
Navarro no kier warda mas y 
ta determina pa tende e siman 
aki di su colega Jose Jardim, 
encarga cu Finansas, ki dia e 
por dispone dje medionan fi- 
nanciero pa ehecuta e opera- 
cion grandi pa desarma Cor- 
sou. Siman a habri cu otro 
notificacion di asesinato, loke 
ta causa hopi preocupacion 
den comunidad. 

Minister Navarro a declara, 
cu mientrastanto Cuerpo 
Policial, RST y Ministerio 
Publico no a sinta keto den 
e lucha contra di criminali- 
dad na Corsou. Tin un plan 
riba mesa caba pa atende cu 
e problematica di arma na 
Corsou. Esaki, pasobra ar- 


manan ta drenta Corsou dor 
di bahia nan y diferente otro 
manera riba nos isla. E pose- 
sion di arma aki ta ocasiona 
e problemanan serio na Cor- 
sou. Sinembargo, segun min- 
ister Navarro e problemanan 
financiero di gobiemo di Cor- 
sou ta conoci pa tur hende. E 
limitacion financiero aki ta 
vigente, for di momento cu 
e gabinete di profesionalnan 
a asumi funcion. “Pa motibo 
dje instmccion no tabata po- 
sibel pa gobierno saca cen pa 
atende e asunto aki na un for- 
ma rigoroso”, segun minister 
Navarro. 

Pero keto bay ta keda e nece- 
sidad pa limpia Corsou siste- 
maticamente. Den e cuadro 


aki lo bishita tur cas, pa busca 
arma. E autoridadnan ta na 
altura caba di cierto bario 
cu ta tin arma. “Pero mester 
dispone dje forsa financiero 
pa atende e asuntonan aki”. 
Placa ta hopi necesario pa 
realisa e operacion grandi di 
limpiesa, pasobra e proyecto 
no ta envolvi solamente polis, 
pero tambe Cuerpo di Servi- 
cio Boluntario (VKC), mili- 
taman, cuerponan for di exte- 
rior. Mientrastanto a surgi un 
problema cu VKC, cu a par- 
ticipa na minister Navarro cu 
e no por duna mas asistencia 
na polis pa cierto proyecto. 
Pasobra gobiemo debe VKC 
masha hopi cen y e cuerpo di 
boluntario no por sigui traha 


bou dje situacion aki. E prob- 
lema nobo aki tambe minister 
Navarro ta discuti cu su co- 
lega Jose Jardim, e siman aki. 
Minister Navarro ta enfatisa 
cu e mester dicidi for di unda 
ta saca e placa necesario, pa- 
sobra awor si a bira urgente 
pa atende cu criminalidad. Ta 
p’esey, e sén eventualmente 
mester sali for di otro carter- 
anan. Asina por conclui for 
di declaracion di minister 
Navarro. “No por ta asina cu 
siguridad di pais ta na peliger 
pa falta di cen. Mester atende 
siguridad di comunidad cu 
prioridad y mester aloca e 
fondonan”, tabata palabranan 
di minister Nelson Navarro. 
Carga arma 


E mandatario encarga cu hus- 
ticia ta desaproba categorica- 
mente eventual di comunidad 
pa tuma lei den propio man y 
arma su mes. “ Si nos bay den 
e direccion aki nos ta crea un 
wild west na Corsou”. Nelson 
Navarro a splica cu leinan lo- 
cal ta brinda posibilidad pa 
hendenan cu ta core cierto 
risico haci aplicacion pa car- 
ga arma. A base di un anali- 
sis di risico ta determina si e 
aplicante ta haya e permit. 
Minister Navarro a mencio- 
na, cu e solucion no ta pa tur 
hende arma nan mes, pasobra 
den paisnan caminda cu benta 
di arma cu pueblo ta legal, ta 
surgi situacionnan di exceso 
di violencia. □ 

Awe ta net 4 siman cu prohibicion t ’ey 

Minister Earl Balborda ta ripiti: responsabilidad ta cerca DAE mes 



hadonan a bay cerca un otro 
politico, pasobra e no kier a 
scucha nan. 

Di otro banda, gobierno t’ey 
pa atende problema, basta 
esey ta cay bou di competen- 
cia. “Ami no t’ey pa drenta 
via porta patras pa regla cos. 
Mi ke ta bon cla den esaki. 
Nos no t’ey pa regla nada, nos 
ta atende y soluciona prob- 
lema. Pero e problema aki 
no ta di gobierno. Gobierno 
tabatin i te ainda tin contacto 
riba 3 nivel (entre otro atraves 
di consul Venezolano na Cor- 
sou) cu autoridadnan Venezo- 
lano y tur ta bisando mesun 
cos, DAE mester cumpli, pa 
Venezuela por elimina e pro- 
hibicion”, minister Balborda 
a trece dilanti, agregando cu 
den tipo di cosnan aki semper 
mester enfoca riba e esencia 
di e asunto. Awe, por tin de- 
saroyo nobo den e caso aki, 
na momento cu INAC posi- 
blemente t’ey anuncia kico e 
ta bay haci.Q 


WILLEMSTAD - “No 

t’asina cu gobierno no a haci 
esfuerso pa atende e prob- 
lema cu DAE tin awor aki cu 
Venezuela. Pero e informa- 
cion cu nos a haya di autori- 
dadnan di aviacion Venezo- 
lano ta bisa cu Venezuela no 
tin problema cu Corsou riba 
tereno di aviacion. A1 kontra- 
li, tin compania di aviacion cu 
ta expandiendo nan rutanan 
pa Venezuela. E problema ta 
entre DAE i autoridadnan di 
aviacion Venezolano. P’esey 
mi ta ripiti e responsabilidad 
pa atende y soluciona e prob- 
lema ta cerca DAE mes. No 
cerca gobiemo”, minister 
encarga cu entre otro Avia- 
cion Earl Balborda a declara 
cu enfasis ayera, a raiz di e 
comentarionan rondo di e ul- 
timo accion den e caso aki. 
Trahadonan di DAE, den un 
acto sorprendente a marcha 
bay edificio di parlamento 
ayera caminda nan a entrega 
un carta na parlamentario 
Gerrit Schotte (MFK) cu e 
peticion pa e uza su influencia 
pa intermedia den e conflicto 
cu Venezuela cu ta pone cu 
DAE no por bula pa teritorio 
Venezolano. 

Awe ta haci exactamente 4 si- 
man cu e conflicto aki a surgi 
y no ta parce cu tin un solu- 
cion na bista. E trahadonan ta 
basta preocupa pa e situacion 
aki. Nan ta mustra cu nan ta 
tata y mama di famia, cu no 
kier core e riesgo di perde nan 
entrada. DAE su ingreso, se- 
gun ta saliendo na cla awor, 
ta depende pa (basta) mas cu 
50% di su vuelonan pa Ven- 
ezuela. Hustamente pa esey, 



nan no ke pa e mercado aki 
cay afo y nan a acerca Schotte, 
pa yudansa.Nan ta argumenta 
cu a acerca Schotte, debi na 
su bon contacto cu gobierno 
Venezolano. Schotte a per- 
cura pa un reapertura di e bon 
relacion entre Corsou y Vene- 
zuela. No solamente cu Vene- 
zuela, nos por papia di region, 
considerando su bishita na 
entre otro Haiti y Colombia, 
segun e trahadonan. E parla- 
mentario a priminti di haci lo 
maximo, haci tur loke ta posi- 
bel pa atende e caso aki. Min- 
ister Earl Balborda a lamenta 
y evidentemente no a gusta 
e movecion aki. E1 a bisa cu 
enfasis cu no t’asina cu e tra- 

Banco di Caribe/ENNIA a celebra nan 


aniversario cu prensa 



WILLEMSTAD - Ayera 
nochi den un ambiente 
ameno na e Boardwalk di 
Hotel Renaissance, Banco 
di Caribe i ENNIA a celebra 
cu prensa. Banco di Caribe 
a cumpli 40 aña ta sirbi 
comunidad na cuminsamento 
di juni, mientras cu ENNIA a 


cumpli 65 aña di existencia. 
Tanto presidente di Banco di 
Caribe Fons Simon como di 
Banco di Caribe, Ralph Palm 
tabatin palabranan di elogio 
pa e trabou cu prensa ta haci. 
Nan a indica cu ta danki na 
prensa tambe cu nan a haya 
asina tanto sosten cu nan por 




a crece den ultimo añanan. 
Como gesto e dos 
companianan a rifa dos 
Multicard na balor di 650 
dollar i dos di 400 dollar, 


representando e cantidad di 
aña cu cada empresa a haci. 
Di parti di Bon Dia Aruba 
ta bay pabien un biaha mas 
gerencia, staf y personal di 


e dos companianan aki cu e 
logro grandi aki. 

Riba e potretnan por mira top 
di ambos gerencia y tambe e 
ganadonan di ayera nochi.Q 

Registra awe mes pa “Corporate Banking 
Breakfast Session” di Aruba Bank 



ORANJESTAD - Riba dia 
20 di Juni proximo Aruba 
Bank lo tene su proximo 
evento pa su clientenan com- 
ercial, un “Breakfast Session” 
masha interesante cu e topico 
“Leadership and Manage- 
ment” ofreci pa e experto Cor 
Storm. 

E evento informativo di Aru- 
ba Bank lo cuminsa for di 8 or 
pa 11 or di mainta na Aruba 
Bank Camacuri den e Young 
Entrepreneur Center. Idioma 
di e presentacion lo ta Ingles. 
Ta hopi importante pa regis- 
tra ya cu cuponan ta limita. 
Por registra prome cu diabi- 
ema dia 14 di Juni atrabes di 
e-mail na leadershipmanage- 
ment@ambabank.com. Reg- 
istracion ta gratis. 

Cor Storm ta un experto den 
“Executive coaching”, “Man- 
agement Support”, “Change 
management”, “Interim man- 
agement” y “Implementation 
business stmctures”. Du- 
rante e ultimo 12 añanan, el 


a traha na Amba como “Man- 
agement Coach”. Hunto cu 
su casa el a lanta su mesun 
compania na aña 2000. Cu 
su experticio e ta duna guia 
y conseho na diferente direc- 
tor y miembronan di Man- 
agement Team di tur tipo di 
organisacion, basicamente 
den e desaroyo profesional 
di nan actividadnan. Ademas 
di e guia personal, Storm ta 
organisa cursonan di maneho 
y liderazgo cu e obhetivo di 
mehora e nivel di maneho den 
cada persona y organisacion. 
E sesionnan informativo duna 
dor di Cor Storm ta distingui 
pa e calidad y continuidad 
garantisa. Su experiencia ta 
uno di calidad internacional 
hopi reconoci. Cor Storm a 
traha varios aña como direc- 
tor interino den diferente em- 
presa. Prome cu e bin Aruba, 
el a traha den varios compa- 
nia multinacional y semper 
den posicionnan ehecutivo na 
nivel superior. 


E sesion informativo aki to- 
cante Liderazgo y Maneho 
lo duna empresarionan mas 
herment pa ta un empresario 


exitoso. Corda registra prome 
cu Diabierna dia 14 di Juni 
y sigura bo luga pa ta parti 
di e tremendo sesion aki to- 


cante Maneho y Liderazgo 
cu Aruba Bank ta ofrece den 
forma gratis na su clientenan 
comercial. □ 


25 aniversario di Serlimar cu Magno Celebracion 



SERLIMAR 


ORANJESTAD - Serlimar 
orguyosamente ta conmemo- 
ra e hecho cu 25 aña pasa el 
a ser realisa como un Depar- 
tamento di Gobiemo y awen- 
dia e ta funcionando efecti- 
vamente como un compania 
“Sui Generis”. 

Durante e 25 añanan tabata 
tin temporadanan bon, y 
tambe otronan mas dificil. 
P’esey mes, den e Celebra- 
cion di 25 Aña di Serlimar, 
nos kier reconoce primera- 
mente e esfuerso di cada tra- 
hado, e vision di cada direc- 
tor, di cada presidente di nan 
hunta di supervision y tambe 
di cada minister cu durante e 
25 añanan aki tabata encarga 
cu Serlimar y cu medio am- 
biente. 

Pasobra alafin ta e esfuerso 
di tur a haci cu awe Serli- 
mar ta den pleno progreso y 
pleno movecion cu metanan 
pa sigui crece y sigui hisa e 
calidad di su producto. 
Serlimar lo celebra su 25 ani- 
versario cu henter e comuni- 
dad di Aruba. Mirando cu nos 
publico ta uno polifacetico, 
Serlimar a reparti esaki den 
diferente actividad: 

GRAN EVENTO FINAL 
NA PLAZA BETICO 

CROES RIBA14 DI JULI 
E prome actividad di e Gran 
Evento Final ta un multi mer- 
cado cu un setup di diferente 
tent na Plaza Betico. Pa esaki 
nos kier duna instancianan sin 


fin di lucro, como aprecio pa 
nan gran trabao, e oportuni- 
dad di participa den esaki, 
muy en particular e instanci- 
anan sin fin di lucro di medio 
ambiente y naturalesa. 

Aki, e instancianan por par- 
ticipa sea door di duna infor- 
macion of door di bende cum- 
inda, mata of otro articulonan 
promocional cu por yuda nan 
instancia caritativo recauda 
fondo. Serlimar lo zorg pa e 
promocion completo di esaki. 
E multi mercado aki lo ta di 
for di 10 or di mainta pa 5 or 
di atardi. Pues instancianan 
interesa por comunica cu Ser- 
limar directamente na num- 
ber di celular 6404275 of na 
number di telefon 5845080 
(oficina) of via nan e-mail 
na marketing@serlimar.org. 
Nan ta recomenda pa comu- 
nica lo antes posibel ya cu 
cuponan ta limita. Esaki lo 
priminti di bira un multi mer- 
cado sumamente atractivo pa 
e publico bishita. Pues Aruba 
henter ta invita pa bin bishita 
esaki y na mes momento bo 
ta contribui na un bon causa. 

WASTE PIRATES 
Nos segundo actividad riba 
14 di Juli ta un Car Rally, 
esta e “Waste Pirates” of e 
“Piratanan di Desperdicio”. 
Esaki ta pa e publico aven- 
turero cu gusta preguntanan 
y adivinansanan historico 
di Aruba, di nos geografia y 
medio ambiente, y di Serli- 


mar mes. Aki lo tin 25 pista, 
25 tesoro y cada 25 minuut lo 
tin un “bonus challenge” cu 
lo ser duna via radio. Inscrip- 
cion ta prome cu e actividad 
cuminsa, entrante 9 or di 
mainta na Plaza Betico. Ser- 
limar lo tin su tent full dilanti 
na Plaza Betico pa inscribi. E 
Car Rally mes ta sali pa 10 or 
en punto. Gruponan mester 
consisti di maximo 4 persona. 
Por lo menos 1 persona mes- 
ter ta un adulto di 18 aña bay 
ariba y cu un rijbewijs valido. 
Naturalmente nos tin pre- 
mionan hopi atractivo y e 3 
ganadonan lo ricibi e 3 Mega 
Premionan di Serlimar. 

Concierto 

Por ultimo, e celebracion lo 
culmina den un tremendo 
concierto gratis pa Aruba 
henter. Esaki lo bay ta di 5 or 
y mey di atardi pa 9 or y mey 
di anochi. Aki a inclui gusto 
di un y tur y cu varios ban- 
da y grupo di baile, manera 
Pachanga, Xanadu Dancers, 
Chaz Models y Brisas Tropi- 
cal. Cu suma placer nos ta di- 
vulga e tres “main acts”, cual 
ta Rincon Boys, D’licious y 
por ultimo Tsunami. Tur es- 
aki, esta e multi mercado, e 
Car Rally “Waste Pirates” y 
e concierto Final, riba un solo 
dia, dia 14 di Juli, y na un 
solo luga, Plaza Betico Croes. 

25 ANA = 25 Porciento DI 
DESCUENTO 
Naturalmente, Serlimar no 


por keda sin inclui descuento 
den su celebracion. 

Nos ta anuncia cu Juli henter 
lo ta un luna di descuento, 
esta di 25 porciento cu ta co- 
responde cu e 25 aniversario. 
Cu otro palabra tur Serlimar 
su servicionan lo ta reduci cu 
25 porciento. 

Di e producto mas chikito te 
na esunnan di mas grandi. 
Pa esaki bo tin mester di un 
coupon, cu lo ta obtenibel na 
e multiple sucursalnan cu ta 
bende nos Blue Bag (bishita 
www. serlimar. org). 

Lo nos anuncia pronto e fecha 
cu e coupon aki ta disponibel 


pa bo ricibi bo 25 porciento di 
descuento. 

Tambe si bo cera un con- 
tract di dos aña cu Serlimar 
pa recoge desperdicio di bo 
negoshi of organisacion, lo 
bo ricibi 25 porciento di des- 
cuento pa tur e 24 lunanan di 
bo contract. 

Tur esaki ta Serlimar su 
manera di bisa danki y di 
duna aprecio na Aruba henter 
pa tur e 25 añanan aki. Nos ta 
cla y prepara pa sigui sirbi e 
pueblo di Aruba pa hopi mas 
aña, cu solucionnan efectivo 
y creativo, y semper na prijs- 
nan hopi rasonabel.Q 

CEMEDAR Sports Medicine tabata activo 

durante e luna di Mei 



ORANJESTAD - Centro 
Medico Deportivo Arubano, 
CEMEDAR t’ey pa brinda 
nos atletanan local un tre- 
mendo cuido medico. Den su 
concepto nobo CEMEDAR 
Sports Medicine ta mucho 
mas amplio, profesional y 
eficiente, caminda por fortal- 
ece un sistema di salud tras di 
e atleta. Awendia sin un guia 
medico ta dificil pa e atleta 
logra su meta diario. Duna 
e servicio medico special na 
e deportista ta algo hopi es- 
encial, y e unico manera pa 
e atleta por logra tur su ob- 
hetivonan, na banda di su 
prestacion deportivo. Desde 
su existencia CEMEDAR a 
yuda varios atleta cu nan cui- 
do medico y cu resultado pos- 
itivo. Durante henter e luna di 
Mei varios atleta a pasa den 
e proceso di cuido medico. 
Siguientemente ta recapitula 
tur esunnan cu a ser yuda. 

FY SIOTERAPIE 

Inicio di terapia nan di Chek- 
eo Medico y Rehabilitacion 
pa lesionnan deportivo cerca 
Taekwondo. E tabata necesa- 
rio traha diferente ehercicio 
specifico pa e atleta Christian 
Croes por logra fortalece e 


area afecta. E rehabilitacion 
a bay mas lihe asina. 

SOFTBALL DAMAS 

Inicio di terapianan di Chek- 
eo Medico y Rehabilitacion 
pa lesionnan deportivo cerca 
ekipo di Softball Damas. E 
tabata necesario pa aplica 
electricidad como tambe 
diferente ehercicio specif- 
ico pa e atleta Milvienne 
Henriquez supera un lesion 
chikito den su brasa como 
resultado di e practica de- 
portivo. Mientras cu lo sigui 
apoya Ludmila Geerman pa 
su decision di participa den e 



competencia proximo y cuida 
mas cu ta posibel su lesion pa 
medio di siñ’e preveni cu el o 
bira pio y tambe pa medio di 
fortalece e areanan rond di e 
area afecta. Ta desea Ludmila 
exito y cu tur cos bay bon du- 
rante di e competencia di soft- 
ball na Colombia den e luna 
di Augustus proximo. 

WEIGHTLIFTING 

Ekipo di 5 seleccion di Aru- 
ba Amateur Weightlifting As- 
sociation a cuminsa haci uzo 




di e servicionan di CEME- 
DAR Sports Medicine. Den 
e di dos siman di Mei, Dr. 
Eduardo Jimenez a bishita e 
luga di entrenamento Centro 
Deportivo Frans Figaroa na 
Noord y aki e atletanan a rici- 
bi e prome chekeo medico. 

CEMEDAR SPORTS 
MEDICINE AWOR 
UBICADEN IBISA 

Den e di tres siman di Mei, 
CEMEDAR Sports Medicine 
a haya e yabi di e acomoda- 
cion pa asina nan cuminsa 
haci uzo di e espacio nan dis- 
ponibel na IBISA, pa asina 






brinda e servicio na e atleta- 
nan local. Despues di a cera 
un acuerdo cu e directora di 
IBISA, Sra. Monique Kuipe- 
ri, e team a celebra hunto cu e 
atletanan cu pa hopi tempo ta 
warda pa drenta e luga. Mes- 
ter bisa cu tanto e ekipo com- 
pleto di CEMEDAR Sports 
Medicine y e atletanan a bira 


masha contento cu e bunita 
gesto aki. Mesora e team 
CEMEDAR a cuminsa muda 
e ekiponan di Sports Massage 
como tambe di oficina. Aunke 
falta algun detaye ainda, awor 
oficialmente CEMEDAR 
Sports Medicine ta ubica den 
Frankrijkstraat den e edificio 
di IBiSA. □ 

Griep AHINI ta cobra su 
prome victima na Uruguay 


Montevideo, URUGUAY- 

Un homber di 49 aña a fayece 
na Uruguay, afecta pa e griep 
AHINI, segun autoridadnan 
sanitario a informa. Esaki ta 
e prome morto confirma pa e 
causa registra na Uruguay e 
aña aki. 

E pacient tabat un “obeso y 
tabata tin problemanan respi- 
ratorio”, segun e directora di e 
departamento di Salud, Teresa 
Laens. 

Ademas, e tabata sufriendo di 
griep pa mas di un siman sin 
cu el a consulta cu un dokter. 
Ora cu e la bay consulta cu 
dokter e mester a wordo inter- 
na cu urgencia den e unidad di 


cuidadonan intensivo. 

Den otro region di e pais, 
un otro pashent di 51 aña ta 
den estado delicado door di 
AHINI. 

Aunke den e caso aki, e auto- 
ridadnan a reitera e recomen- 
dacion di vacuna contra di e 
virus. 

Te na e momentonan aki, cer- 
ca di 410 mil dosis di vacuna 
contra di e griep den e pais di 
3.4 miyon di habitante a wor- 
do suministra. 

Den e pais bisiña di Argentina 
un docena di persona a fayece 
a causa di e malesa aki den e 
ultimo 20 dianan.Q 


Griep AHINI ta cobra su prome victima na Uruguay. 


Zuid Korea ta anuncia e anulacion di combersacionnan 


Seoul, ZUID KOREA- Zuid- 
Korea a anuncia diamars e an- 
ulacion di e combersacionnan 
di alto nivel cu Noord-Korea 
planea pa diaranson na Seoul, 
despues cu ambos parti a 
manifesta un desacuerdo pro- 
tocolario. 

“Lo no tin combersacionnan 
awe”, segun un vocero di 
e Ministerio Surcoreano di 
Unificacion, encarga cu asun- 
tonan intercoreano sin duna 
mas detaye si e reunion a 
wordo posponi of anula. 

Seoul tabata duna indicacion 
di cu tabata existi un desacu- 
erdo riba e composicion di e 
delegacionnan cu lo mester a 
reuni den e hotel Gran Hilton 
di e capital Surcoreano. 


di alto nivel na Pyongyang 

Despues di lunanan di ten- 
sionnan militar y di mena- 
sanan apocaliptico nuclear, 

Zuid- Korea y su aliadonan, 
mescos cu e potencianan re- 
gional, cu China y Japon na 
cabes, a wordo felicita pa e 
boluntad di reanuda e dia- 
logo. Pero pa logra resulta- 
donan, e reunion entre e dos 
delegacionnan mester wordo 
hiba doro di personanan cu e 
autoridad necesario pa nego- 
cia y e fracaso di e reunionnan 
di diamars ta e señal di grado 
di desconfiansa instala entre 
e dos paisnan desde e sepa- 
racion despues di e Guera di 
Coreana 1953. 

Zuid- Korea tabata kier dos 
dia di combersacion entre e Presidente di Zuid- Korea Park Geun-Hye. 



minister di Unificacion, Ryoo 
Kihl-Jae, encarga cu e rela- 
cionnan cu Noord- Korea y su 
homologo Norcoreano, Kim 
Yang-Gon. Un dialogo riba e 
nivel aki no a tuma luga desde 
2007. 

Pero Noord- Korea a nenga y 
e dos partidonan a acorda di 
designa alto funcionarionan 
kende nan responsabilidadnan 
den e gestion di asuntonan In- 
tercoreano no ta defini. 

E presidente Surcoreano, Park 
Geun-Hye a bisa cu e tabata 
spera cu e combersacionnan 
aki lo por ta e prome paso pa 
un proceso di acercamento 
pa cuminsa un proceso di 
pas duradero den e peninsula 
Coreano. □ 


Autor di matansa di Oslo na 2011 a nenga di ricibi herencia di su mama 



Oslo, NORUEGA- E fun- 
damentalista Cristiano y ul- 
traderechista Anders Behring 
Breivik, cu ta cumpliendo un 
condena pa e atentadonan di 
Juli 2011 na Noruega, a re- 
nuncia na ricibi e herencia di 
su mama, cu a fayece algun 
luna atras. 

Segun abogado di Breivik, 
Tord Jordet, e decision ey a 
wordo tuma hopi prome cu 
e mama a fayece. Breivik ta- 
bata kier pa su mama tabata 
liber pa laga su posesionnan 
na otro personanan; 


E ultraderechista Anders Beh- 
ring Breivik, autor di e matansa 
di Oslo na 2011. 


Aunke e abogado no a descar- 
ta cu un di e motibonan cu su 
cliente a evita di ricibi e her- 
encia pa cu esaki lo beneficia 
Estado y/o e victimanan, ya 
cu el a wordo condenan pa 
paga un indemnisacion miyo- 
nario pa e atentadonan. 

“Ta natural pa supone cu e no 
kier haci Estado mas rico”, 
segun Jordet. 

E parti mas grandi di e her- 
encia di Wenche Behring 
Breivik, cu ta inclui un flat 
balora na 3.7 miyon di corona 
Noruego (485 mil euro) a 
bay pa e ruman muhe di ultra- 
derechista cu ta biba na Los 
Angeles. 

Na Augustus 2012, un Tribu- 
nal di Oslo a condena Breivik 


na 21 aña di prizon, y cu por 
wordo prolonga di manera in- 
defini. Esaki ta ekivalente na 
un cadena perpetua, ya cu e ta 
wordo considera penalmente 
responsabel di e atentadonan 
y e tribunal a rechasa su po- 
nencia di ta un enfermo men- 
tal. 

E fimdamentalista Cristiano a 
pone un bom rementa den un 
compleho gubernamental di 
Oslo dia 22 di Juli 2011 cau- 
sando morto di ocho persona. 
Despues di esaki el a traslada 
su mes pa e isla di Utoya, den 
e parti oost di e capital, unda 
el a comete un matansa den e 
campamento di e Hubentud 
Laborista unda cu 69 per- 
sonaQ 

Polis Turco ta haci uzo di forsa bruto pa desaloha e 
manifestantenan den e di diesdos dia di protesta 


Ankara, TURKIA- E en- 

frentamentonan entre polis 
Turco y e manifestantenan 
expulsa for di plasa Tak- 
sim di Istambul a sigui dia- 
mars den oranan di anochi. 
Despues di a wordo aleha cu 
gasnan lacrimogeno, e mani- 


festantenan a bolbe acerca y 
a cuminsa tira piedra riba e 
forsanan policial. Anterior- 
mente, na dos diferente oca- 
sion polis Turco a desaloha 
cu forsa bruto e personanan 
presente riba e emblematico 
plasa di Istambul, mientras 





Manifestacionnan ta sigui na Turkia, despues di enfrentamentonan entre polis y manifestantenan. 



cu e Prome Minister Turco, 
Recep Tavyip Erdogan, a 
sigura cu tolerancia a caba 
cu e manifestantenan oposi- 
tor. E prome operativo poli- 
cial riba e plasa Taksim tabata 
sorpresivo y cu dialuna tardi 
Gobierno Turco a anuncia cu 
Erdogan lo tene un reunion 
cu e manifestantenan oposi- 
tor. Diamars mainta, forsanan 
di siguridad cu ekiponan anti- 


disturbio a tuma control over 
di e plasa emblematico den 
e centro di ciudad, despues 
di tres ora di enfrentamen- 
tonan cu e manifestantenan. 
E agentenan a pasa riba e 
baricadanan improvisa y a ex- 
pulse varios decena di perso- 
na cu a pasa e anochi eynan. 
E forsanan di siguridad a tira 
varios Granada conteniendo 
gasnan lacrimogeno y a haci 


uzo di cañonnan di awa. Asi- 
na mes, miles di manifestante 
den oranan laat di atardi a bay 
bek riba e plasa, unda polis 
a bay over na ocupa posi- 
cionnan lateral despues di un 
jornada di represion violento 
di e manifestantenan. Un ora 
mas laat, polis a bolbe desalo- 
ha e manifestantenan cu forsa 
bruto, unda cu varios persona 
a resulta herida. □ 


Senado di Merca ta vota na fabor di debate riba reforma migratorio 


Washington, D.C., MERCA- 

Senado di Merca a aproba pa un 
mayoria abmmador, 82 voto na 
fabor y 15 contra, e mocion cu 
lo duna luz berde pa e inicio di 
e debate di e proyecto di refor- 
ma migratorio den e Congreso 
Mericano. 

Cu e proyecto aki, e ley redacta 
pa e yamado di e Gmpo di Ocho, 
forma pa cuater Senador Repub- 
licano y cuater Democraat, ta 
pretende di crea un caminda pa 
legalisacion di e mas di 11 mi- 


yon inmigrantenan ilegal cu ta 
bibando na Mercan. 

E iniciativa ta establece un peri- 
odo di 13 aña pa e legalisacion y 
eventual ciudadania di e indocu- 
mentadonan, reinforsa siguridad 
na e fronteranan, sancionnan pa 
empresanan cu deliberadamente 
ta contrata trahadonan sin docu- 
mento y un aumento di visa pa 
trahadonan stranhero cualifica y 
pa trahadonan Agricola. 

Aunke algun Republicano a ex- 



Presidente di Merca, Barack Obama. 


presa nan desacuerdo cu e ley ta 
inclui e eventual ciudadania pa 
indocumentadonan, Presidente 
Barack Obama a bisa diamars 
cu nada ta stroba e aprobacion di 
un reforma di “sentido comun” 


Capitolio, Congreso di Merca. 

prome cu verano caba. 

Varios Senador a expresa nan 
boluntad di cu e proyecto di re- 
fornia migratorio wordo aproba 
den Congreso prome cu dia 4 di 


Juli proximo. 

Si e ley aki wordo aproba, e lo 
mester wordo adapta na e gmpo 
bipartidista di shete legislador ta 
redactando un ley similar den e 
Camara di Repre sentantenan. □ 

Boda Real di Prinses Madeleine di Suecia y Christopher O’Neill 



Stockholm, SUECIA — 

Prinses Madeleine di Suecia 
diasabra ultimo a contrae 
matrimonio cu e banker Ney- 
orquino Christopher O’Neill 
den un ceremonia na Stock- 
holm. Siguientemente algun 
highlights di e pareha y nan 
matrimonio: 

E PAREHA 

Prinses Madeleine, 30, ta e e 
yiu (muhe) mas chikito di e 
tres yiunan di Rey Carl Gus- 
taf XVI y Reina Silvia ta di 
cuatro den liña pa asumi tro- 
no di Suecia. E1 a studia psi- 
cologia infantil. E ta bibando 
na New York unda e ta traha 
pa un compania sin fin di lu- 
cro, fiinda door di su mama, 
Reina Silvia. 

E Britanico- Americano 
Christopher O’Neill ta traha 
como partner y director di in- 
vestigacion na Noster na New 
York. E1 a bay scol na SUiza, 
y tin un bachelor degree den 
relacionnan intemacional 
di Boston University y un 
Master Degree for di Colum- 
bia Business School na New 
York. 

E MATRIMONIO 

E ceremonia nupcial a tuma 
luga den e Capiya Real den 
centro di Stockholm. Despues 
di e matrimonio, e 21 tironan 
di saludo a resona y e pareha 
a Saluda e publico p’afo di e 
kasteel. Despues di esey nan 
a dal un paseo rond di e ciu- 
dad den un carosa getrek door 
di cabaynan, cual a wordo 
uza tambe pa mayoman di e 
prinses dia cu nan a casa. 

INVITADONAN 
Alrededor di 470 invitado a 



atende e casamento, incluy- 
endo e Conde y Condesa di 
Wessex, Prince Edward y 
Sophia, prins y prinsesnan di 
Japon, Nomega, Dinamarca, 
Grecia, Luxemburgo y Mona- 
co. O’Neill a invita tambe su 
amigonan miyonario, manera 
e heredero di Opel Georg von 
Opel, e heredero di chuculati- 
nan Cadbury Joel Cadbury, e 
Colombiano multi miyonario 
Alejandro Santo Domingo 
como tambe Aidan y Fizzy 
Barclay. 

E SHIMIS 

Madeleine a bisti un bisti di 
organsa di seda cu un rabo di 
4 meter, diseña pa e Italiano 
Valentino Garavani. E parti 
ariba e e bisti tabata di seda, 
cu un V den lomba. E bou- 
quet di bmid tabata consisti di 
rosanan blanco clasico, como 
tambe lily del valle y e myrtle 
tradicional for di kasteel So- 
fiero den e parti zuid di Sue- 
cia. 

FAMIA REAL SUECO 

Rey Carl Gustaf XVI y Reina 
Silvia, di descendencia Ale- 
man-Brazilero, a conoce otro 
durante e Weganan Olimpico 
di Munich na 1972. Nan a 
casa na 1976 y a haya tres 
yiu. Nan yiu mayo ta Prinses 
Heredero Victoria, cu a casa 
cu su entrenador personal 
Daniel Westling na 2010. Nan 
yiu muhe Estelle, a nace na 
2012. Prins Carl Philip, 34, ta 
di tres den liña di sucesion pa 
e trono despues di Estelle. E 
no at casa pero tin un relacion 
sentimental cu e ex- strea di 
television, y tambe modelo 
Sofia Hellqvist.Q 

Embahador di Reino na Mexico Dolf Hogewoning: 


“Mi ta haya e desaroyo na Aruba hopi positivo” 



ORANJESTAD - Den 

cuadro di e conferencia “Eu- 
rope Meets the Americas” 
embahadornan di Reino di e 
Hemisferio Occidental a pone 
nan mes na altura di e hopi de- 
saroyonan positivo na Aruba. 
Loke e “corps diplomatique” 
mas tanto kier sa ta con for di 
nan post nan por yuda realisa 
e concepto Aruba Gateway. 
“Prome cu mi a yega Mexico, 


mi a traha como Embahador 
na Damasco, Siria. Aña pasa 
februari nan a manda yama- 
mi bek debi na e revolucion 
pero tambe como protesta pa 
e violencia cu e regimen ta 
practica. Prome cu esey mi 
tabata Secretario General di 
La Reina. Den e calidad ey 
tambe mi a bishita e partinan 
Caribense di Reino na 2006. 
Awo mi ta staciona na Mex- 

ico, unda mi ta sinti mi mes 
hopi bon. Culturalmente e ta 
un pais hopi interesante cu 
un bunita arkitectura colonial 
pero tambe su arte moderno ta 
impresionante. 

CON E ECONOMIA TA 
DESAROYANDO? 

“Mundialmente Mexico ta e 
di diestres potencia. Hunto cu 
Brazil e ta forma e dos poten- 
cianan di Latino America. E 
economia di Mexico ta bon, 
pasobra nan tin un economia 
transparente y tin un acuerdo 
di liber comercio cu 44 pais y 
tambe ta forma parti di NAF- 
TA. Mexico ta pasando den 
un desaroyo economico inte- 
resante”. 

KICO EMPRESANAN 
NA HULANDA MESTER 
TENE CUENTA CUNE SI 

NAN KIER HACINE- 

GOSHI NA MEXICO? 
“Pa hopi Hulandes e idioma 
ta e prome obstaculo. Nan ta 
papia Ingles pero bo mester 
aserca mayoria di e empresa- 
rionan na Spaño. E cultura di 
haci negoshi ta otro cu esun 
cu ta custumbra cune na Hu- 
landa. E ta basa principal- 
mente riba e contactonan cu 


bo tin y e confiansa cu bo ta 
crea cu otro. P’esey hopi com- 
pania ta traha cu un agente 
local. Tambe bo mester tene 
cuenta cu siguridad, esey ta 
un Tssue’ na Mexico, aunke 
bo mester mira esaki diferente 
den cada caso”. 

CON CONOCI ARUBA TA 
NA MEXICO? 

“Aruba ta relativamente con- 
oci, pero e por a miho. P’ami 
e meta principal pa ta den 
‘Europe Meet the Americas’ 
tabata pa scucha di Gabinete 
Mike Eman kico Aruba ta ha- 
ciendo. Cu e informacion ey 
mi por traha mas dirigi riba e 
mercado Mexicano”. 

CON BO TA MIRA E 
CONCEPTO GATEWAY 
ARUBA? 

“E ta atrae mi masha hopi. 
Nos tambe tin di leu Hulanda 
como gateway pa Europa, 
pues pesey nos ta reconoce 
e concepto ey. Mi ta sigur 
Green Gateway Aruba ta un 
‘niche’ y ta ofrece un balor 
agrega. Mi ta bolbe Mexico 
cu e concepto ey pa promove 
Aruba, pasobra mi ta kere cu 
sigur e lo tin hopi punto di 
conexion. Mexico tambe ta 


hopi ambicioso pa loke ta e 
agenda di medio ambiente, 
aunke no asina ambicioso 
manera Aruba. E tin un meta 
comun di reduccion di emis- 
ion di gasnan manera Hulan- 
da. Kier dedica atencion na 
energia renobabel y otro for- 
manan di crecemento sosteni- 
bel. Mi ta kere cu Aruba como 
un centro di conocemento riba 
e tereno ey por bay hunga un 
rol importante pa hopi institu- 
to y empresanan na Mexico”. 

Ki bo ta pensa di e ponen- 
cia di Prome Minister Mike 
Eman cu e balor agrega di Re- 
ino no ta wordo uza optimal? 
“Mi ta kere cu den su caso, e 
no ta valido, pasobra e si ta 
haci haci uzo di e balor agrega 
di ta un partner den Reino. Mi 
ta haya esey un desaroyo hopi 
positivo. 

Mi ta mir’e como un luz pa e 
otro paisnan den Reino. Nos, 
incluyendo Hulanda, mes- 
ter mira over di nos sombra 
y mira con nos por por yuda 
otro. Aruba riba e punto aki 
sigur ta duna e ehempel. Aru- 
ba lo por hala e otro paisnan 
aki den su forma di maneho”. 
□ 



CORIENTE TA INDISPENSABEL! 


Pa por garantisa suministro permanente di coriente, ta necesario 
pa nos clientenan paga nan recibo na tempo. Ultimo dia pa paga 
bo recibo di luna di april 2013 lo ta: 

»diabierna, 14 di juni 2013 « 

Clientenan cu no paga nan recibo prome cu e fecha aki, ta core 
riesgo cu e percela por wordo desconecta. 

Tene cuenta cu pagonan via banco ta yega algun 
dia despues den nos poder. 

ELMAR ta conta cu bo sosten, 
pa nos por sigui garantisa suministro 
di coriente continuo y di calidad. 

ELMAR 

Pa mas informacion yama 523-7100 of e-mail nos via info@ellTiar.aw 



























VINDISHI / EXECUTORJALE 
OPENBARE VERKOOP OP 


YARZACARAY 
BODEKER& 
PARTNERS C 


/ DONDERDAG 13 |UNI 2013 

s Morgens om 10.00 uur zal ten overstaan van mr R.E. Yarzagaray. notar s teAruba, in ARUBA 
SURFSIDE MARINA (DOLPHIN R00M) m deLG. Smiih Bfvd. 7, te OranjMad. AiuDa in 
het openbaar bij opbod en daarop volgende afmijntng, een openhane verkoop wofden gehouden: 


Krachtens artikel 3:268 van het Burgerlijk Wetboek van Aruba juncto artikel 68 Overgangswet 


het recht van erfpacht tot 21 augustus 2057 op een perceel domeingrond, groot 404 m 2 f gelegen 
te Sero Alejandro in Aruba, kadastraal bekend ais Land Aruba Vierde Atdeling Sectie E nummer 
1180 r met het daarop gebouwde woonhuis, plaatselijk bekend als "Seroe Alejandro 10-B". 
Inzetprijs: AfL 220,000,00* 

een perceei eigendomsgrond groot 681 m a , gelegen te Savaneta in Aruba, kadastraal bekend als 
Land Aruba Vierde Afdeling Sectie E nummer 1287, met het daarop gebouwde commercieel pand, 
plaatseiijk bekend als *Savaneta 387-N ". 

Inzetprijs: Afl. 318,000,00, 

het recht van erfpacht tot 10 november 2031 op een perceel domeingrond, groot 838 m a , gelegen 
te Sabana Blanco in Aruba, omschreven in meetbrief numnner 132 de dato 9 juli 1971 (kadastrale 
indeling: I-P-6), met het daarop gebouwde opstal, plaatselijk bekend als "Sabana Blanco 57-A". 
Inzetprijs: Afl. 288.000,00. 

het recht van erfpacht tot 21 december 2070 op een perceel domeingrond, groot 401 m 2 , gelegen 
te Zeewijk in Aruba, zoais nader omschreven in meetbrief 24 van het jaar tweeduizend zes (2006); 
(Bouwterrein) 

Inzetprijs: AfL 14.000,00. 

een perceei eigendomsgrond groot 944 m a , gelegen te Savaneta, kadastraal bekend ais Land 
Aruba Derde Afdetlng Sectie H nummer 46, met het daarop gebouwde woonhuis, plaatselljk 
bekersd als ^Savaneta 195-CL 
Inzetprijs: Afl. 429,000,00. 


Bovensiaande en andere informatie omtrentde services m on& Notariskantoor kunt u nalezen op onze gedetailieerde websiie: 

www.notarisaruba.comwww.notaryaruba.comwww.notario-aruba.com 


Op cs opsnbare verkoop zijn de Algemene Veiiingsvooiwaatden van Estecurieveilingen (AVVE; en de 0-zcndere \teáingsvaotwaarden. zo^s vatfgesls d door 
notari& mr R.E. Yarzaganay. van loepassi^. De AWE zfj ged'eponeeed ter Griffie van het Gerecht in Eersie Aanleg, ZUngsptaab Aiuba. De AWE en de 

IÑTrTnsl 

VINDISHI / EXECUTORIALE 

|kantoor| 

OPENBARE VERKOOP OP 

YAR 7ACAR AY , 

BODEKER&r 

/ DONDER.DAG 33 JUNI 2013 

PAFL'I NERS Ç 

s tojens am 10.00 utir zal ten ovetstaan van mr R.E. Yarzagaray, r otans te Amba. in ARUBA 
SURFSIDE MARINA (D0LPHIN R00M) aan je L.G. Smith EW. 7, te Oranjesiad, Aruba in 

< 

het operbaar hij opbod çn daarop vclgenda afimijnieij, een openbare vefkoop worden gehmJd&n: 


Krachtens artikel 3:268 van het Burgerlijk Wetboek van Aruba juncto artikel 68 Overgangswet 


6. het recht van erfpacht tot 29 maart 2061 op een perceel domeingrond, groot 765 m 2 , gelegen te 
Weg Serae Blanco in Aruba, kadastraal bekend als Land Aruba Oerde Afdeling Sectie K nummer 
187, met het daarop gebouwde, plaatselijk bekend als "Weg Sero Blanco 17-C". 

Inzetprijs: Afl. 155.000,00. 

7. a, een perceel eigendomsgrond groot 924 m z , gelegen te Savaneta, kadastraal bekend als 

Land Aruba Derde Afdellng Sectie H nummer 47; 

b. een perceel eigendomsgrond groot 7.020 m 2 , gelegen te Savaneta, kadastraal bekend als 
Land Aruba Derde Afdeling Sectie H nummer 49; 

c, een perceel eigendomsgrond groot 4.440 m 2 , gelegen te Savaneta, kadastraat bekend als 
Land Aruba Derde Afdeiing Sectie H nummer 50; 

d. een perceel eigendomsgrond groot 3.280 m 2 , gelegen te Savaneta, kadastraaf bekend als 
Land Aruba Derde Afdeling Sectie H nummer 51; 

e, een perceel eigendomsgrond groot 1,537 m 2 , gelegen te Savaneta, kadastraat bekend als 
Land Aruba Vierde Afdeling Sectie E nummer 102. 

Inzetprijs: Afl. 760.000,00. 

Onderhandse biedingen voor bovengemeide registergoederen sub 1 tot en met 7 zijn niet meer 
mogelijk. 

Ons notariskantoor gaat in 2013 ook veflen op: 8 augusfus; 19 september; 31 oktober en 12 
december. 

De e^ecutant behoudt zich het recbt voor, de veiling uit te steilen en op te bouden, zonder de 
verplichting daarvoor de reden(en) op te geven. 

Bovensiaande en andere inlonmatie omlrent de servaoes van ons Notariskamoor kunt u naiezen op onze gedetaiileerde website: 

www.notarisaruba.coinwww.notaryamba.comwww.notario-aruba.com 


0p de c-DBntars verkoop zyn de Algemene Ve.ingsvDar.vaa^Bn van E&ecubeveilingen (AWE) en de Bijzondere Veilingsvoorwaarden, zoals vastgesbeld dcor 
notáré mt R.E Yarzagaray, van toepassing. 0« AWE zijn gec epcneerd ter Grifde van het Gerecht in Eerste Aanleg Zittingspleais Aruba, 0e AWE en de 
Bifzcndere Veilingsvoowaarden liggen ler inzage ten kan-are van bovengehoemda notans. aao de- L.G. Smith Boulevard 2C in Oran.esiad. Amba. welke onder- 
rreer inhcuden dad iedere bieder gehovtJen is lerstond een tank garantie of ardere vorm van zexemeid re stellen tot nakom ng van zi|n tod en de bijkemende 
kfólen. ledene beder is eveneens gehóudefl een osldig leóitimal ebewijs le overlóggefl. 

f'? 4 lP0LIS 


Ladronnan ta kibra auto 
y bay cu radio 


PALM BEACH— 

Dialuna 00.51 ,Cen- 
tral ta manda polis 
na South Beach pa 
un ladronicia den 
auto. Na e sitio Polis 
a papia cu e homber 
P, kende ta bisa cu el 
a para e auto V-2628 
riba e parkeo di 
South Beach ban- 
da pariba banda di 
21.00 y mas o menos 
00.45 ora cu el hun- 
to cu su amiga y su 
amigonan a cana bay 
na e auto, nan a mira 
cu e windshield di e 
auto tabata kibra. E 
ta bisa cu ladronnan 
a bay cu e radio di e 
auto. E auto tabata di 
Hertz Carrental.Q 

Haitiano ilegal drumi 
riba banki 

ORANJESTAD —Dialuna 01.43, Central ta manda polis 
na e bushalte den Weststraat pa un persona ilegal. Na e si- 
tio, polis ta papia cu e guardia C, kende ta bisa cu e ta trah- 
ando como security na e bushalte y ta haci su control. E ta 
bisa tambe cu tin un homber color scur ta drumi riba un di e 
bankinan. Polisnan a bay controla y a topa cu e homber. Nan 
a lant’e for di soño y a puntr’e kico e ta haciendo. Ora cu 
Polis a puntr’e si e tin permit, el a bisa polisnan cu e ta ilegal 
riba e isla. Polisnan a deten’e e homber M.D.P. naci na Haiti 
di 42 aña y a entregu’e na Warda Nos Costa.Q 

Polisnan ta detene homber 




cu a purba kibra den auto 


ORANJESTAD —Dialuna 
03.53, Central ta manda Polis 
na haltura di Crystal Casino, 
na unda un homber ta purba 
kibra den un auto. Un rato 
despues Central ta bisa Polis- 
nan cu e guardianan di Re- 
naissance tin e homber wanta. 
Na e sitio Polis a papia cu e 
security di e hotel, kende ta 
bisa cu el a atrapa e homber, 
cu a resulta di ta B.V.G, naci 
na Aruba di 46 aña, sin nin- 
gun luga di biba, ora cu el a 
purba kibra den un auto. Un 
rato despues e homber Q, 
doño di e auto a yega cerca y 


ta bisa polisnan cu ta e homber 
B.V.G. ta esun cu a purba 
kibra den su auto, un Toyota 
Tercel A-16081. Tambe e 
ta declara cu ora cu e tabata 
para na e pier ta warda riba 
su amiga, el a mira e homber 
cu un flashlight ta lusa den 
su auto y tambe el a mir’e ta 
purba ranca man di e porta. 
Relaciona cu su declaracion, 
polisnan a deten’e B.V.G. y 
a hib’e warda di Shaba, na 
unda despues cu ela presenta 
dilanti Fiscal Auxiliar, a or- 
dena pa ser’e na Santa Cruz, 
pa sigui cu e investigacion.Q 


Ladron atrapa net na tempo 



ROOI KOCHI —Dialuna 
05.10, Central ta haya meld- 
ing di A.C. cu tin personan- 
an ta kibrando den un cas na 
Rooi Kochi. Polisnan a bay na 
e cas y eynan Polisnan ta topa 
cu e security. E ta declara cu 
e alarma tabata zona y ora cu 
el a bay controla, el a haya un 
homber desconoci den cura 
di e cas. E homber a core bay 
direccion panort y a core pasa 
den cura di e bisiña y a dis- 
parce den mondi. Ela duna de- 
scripcion di e homber. Ora cu 
Polisnan a bay controla den e 


cas, nan ta mira cu e porta di 
cura pabou di e cas tabata hab- 
ri y tambe e porta di dos piso 
parti pariba y un bentana no 
tabata na yabi. Rond di e cas 
Polisnan a haya diferente saco 
cu boter di bibida alcoholico 
y tambe aparatonan electroni- 
co. Un rato despues e homber 
T.M. a bin na e sitio y bisa 
Polisnan cu e ta cuidando pa 
e cas, ya cu e habitante ta cu 
vakantie na Hulanda. Polis 
a tuma keho y a pone Cen- 
tral, TOD y CVD na haltura. 
□ 


Homber cu a duna lift a 


horta celular y yabi 

TANKILEENDERT —Dialuna 05.12,Central ta manda Po- 
lis na un cas na Tanki Leendert pa un supuesto intento di 
secuestro. Na e sitio, Polis a papia cu e muhe V.M naci na 
Hulanda di 42 aña, kende ta bisa cu el a bay cu su amiga na 
Olde Molen y ora cu e fiesta caba nan a bay bek na nan auto 
pa bin cas, pero e auto no kier a start. Nan a cana pa busca 
un taxi na momento cu auto Mercedes Benz color shinishi a 
para pa nan. Nan a drenta den e auto y a paga e chauffeur 
mas o menos 30 dollar pa hiba nan cas. E chauffeur a laga su 
amiga na The Pellador y a bay direccion Tanki Leendert pa 
hiba V.M. cas. Ora cu e chauffeur a yega na haltura di Misa, 
el a para e auto y a cuminsa mishi cu V.M. E1 a bisa V.M pa 
dun’e su celular y tambe e yabi. V.M. a bisa cu el a drenta 
den panico y a habri e porta y a baha for di e auto, pero e 
homber a logra kita su celular hunto cu su yabi for di dje. E 
ta bisa cu ta trata di un Mercedes Benz y e chauffeur tabata 
color bruin cu cabey krul. E caso tin atencion di polisQ 


Ladronnan a kibra varios 



bentana di scol 


MONTAÑA- Dialuna 
05.15, durante cu Polis- 
nan ta riba patruya na hal- 
tura di Colegio F Felipe 
B.Tromp, nan ta mira lus 
den dos local di e scol y un 
di e bentanan tabata habri. 
Polis a bay riba e tereno pa 
sigui controla y nan ta mira cu 


e bentana ta kibra. Supuesta- 
mente desconocinan a kibra e 
bentana pa nan drenta paden. 

Tambe Polis a controla riba 
e tereno y a mira cu un di e 
bentananan parti pariba di e 
gymzaal tambe tabata kibra y 
un otro bentana tabata habri. □ 



Keho di 
ladronisia di 
Toyota Yaris 

PALM BEACH —Dialuna 
04.30,Central ta manda Polis 
na Palm Beach, pa un ladroni- 
sia di auto. Na e sitio Polisnan 
ta papia cu e homber T, kende 
ta bisa cu desconocinan a bay 
cu su auto Toyota Yaris cora 
A-28820. E ta bisa cu 01.00, 
el a mira e auto pa delaster 
biaha. E ta bisa cu banda di 
02.30, el a lanta y su auto a 
disparce. E1 a duna polis- 
nan descripcion di e auto. 
Polisnan a tuma su keho. □ 

Ladronnan 
di koper 
ta kita 
conexion 
di awa y di 
airconan 

ORANJESTAD —Dialuna 
10.32,Central ta manda Po- 
lis na un adres den Luxum- 
bergstraat pa un kiebro. Na 
e sitio Polisnan ta papia cu 
e habitante, kende ta bisa cu 
ladronnan a kita e conexion 
di koper di e awa y tambe di 
e airconan. E ta bisa cu nan 
a haya dos airco split unit 
benta kibra den cura. Tambe 
di e airconan nan a bay cu 
e conexion di koper. Den 
e cura, Polisnan a haya un 
cuchiu basta grandi di cushi- 
na, cu supuestamente nan a 
corta e tubonan cun’e. E caso 
ta den man di RechercheQ 

Choller ta 
molestia 
clientenan na 
restaurant 

ORANJESTAD —Dialu- 
nal6.31, Central ta manda 
Polis na un restaurant den 
Wilhelminastraat,na unda 
un choller ta causa molester. 
Na e sitio Polis ta papia cu e 
doño di e restaurant, kende 
ta bisa polisnan cu tur dia e 
tin problema cu un choller, 
E ta bisa cu e choller ta bin 
ora cu e restaurant ta habri y 
ta keda mira e clientenan y ta 
molestia nan. E ta bisa cu e ta 
haya e situacion hopi fastio- 
so, Polis a bis’e pa yamanan, 
si encaso e choler bolbe. □ 











POUSI^NSON 


Auto procedente di 
ladronisia haya na Savaneta 



SAVANETA —Dialuna 11.38,Central ta manda Polis na Sava- 
neta na haltura di Flying Fish Bone, pa un auto haya, cu ta 
supuestamente procedente di ladronisia. Na e sitio polisnan a 
topa cu e pickup Nissan Sentra A -54259. E doño W.E. tambe 
tabata na e sitio. E1 no tabata kier pa TOD haci investigacion na 
e auto y a hiba e auto su cas.Q 


ARA ta pidi intermediacion 
pa bisiña, pa cacho yen di carpata 



ORANJESTAD —Dialuna 12.44 Central ta 
manda polis na un cas den Caya Soeur Doro- 
thea, na unda personal di ARA ta wardando 
riba nan. Na e sitio, e personal di Ara ta bisa 
cu na e cas encuestion, tin un cacho mal cui- 
da y ta yen di carpata. E ta bisa cu e ta forma 


problema pa e bisiñanan cu mester yama 
pestcontrol pa spuit e luga. E habitantenan di 
e cas no tabata presente. 

Polis a bisa e personal di ARA pa yama 
nan,ora cu e habitantenan yega cas pa polis- 
nan por intermedia □ 


Doño di cas ta gara homber ilegal cu despues a resulta cu e tin visa valido 


GASPARITO—D ialuna 
22.31,Central ta manda po- 
lis na un cas na Gasparito,na 
unda e habitantenan tin un per- 
sona gara. Na e sitio,polisnan 
a topa dos homber ta tene un 
homber riba vloer. E homber 


S. ta declara cu algun minuut, 
ela bin su cas cu un amigo 
y a mira un homber gezak 
tras di e boto di motor di su 
tata. S, ta bisa Polisnan cu 
bo por mira claramente cu e 
homber tabata sconde. Ora 



cu e homber a mira S, el a 
purba core bay, pero e hunto 
cu su tata a bula riba dje y 
nan a want’e riba vloer. S. 
ta bisa cu e homber a benta 
algo den e mondi dilanti su 
cas na otro banda di caminda. 
E tata di K.S. ta bisa cu algun 
luna pasa, algun Venezolano a 
horta su boto,y for di e tem- 
po ey , el a keda hopi alerta. 
K.S. a controla su boto,pero 
no por a nota cu ta trata di 
intento di ladronisia. Polis a 
papia cu e homber L.M.C, 


kende ta declara cu e tabata 
pasando eybanda y a mira un 
auto ta bini y a bay sconde, 
como cu el a kere cu ta trata 
di su amiga. E ta bisa cu e 
kier a sconde pa su amiga. 

Ora cu el a wordo atrapa pa 
S,el a spanta y kier a core bay, 
pero nan a gar’e. Segun su de- 
claracion, nan a trat’e bruto. E 
ta nenga rotundamente cu el a 
benta algo afo y a declara cu e 
hombeman a papia Papiamen- 
to y e no a compronde. E taba- 


ta keha di dolor na su mdiya 
drechi ,lomba .E homber S a 
mustra polisnan na unda el a 
benta e cos y polisnan a haya 
un sakito transparente cu hi- 
erba parecido na marihuana. 
Mirando cu e no por a duna 
ningun identificacion, polis- 
nan a hib’e warda di Shaba. 
Na warda un conocido di 
LM.C. a wordo yama cu a bin 
trece su paspoort Colombia- 
no, den cual e tin su visa vali- 
do pa e keda te na october. Ela 
drenta Amba dia 2 di juni. □ 

('“IPOLITICA 



Gabinete Mike Eman ta elogia e lealtad y amor pa su isla 


Bandera di Aruba ta bay hunto cu Dr. Edward Cheung 
durante vuelonan experimental di Cero Gravedad 


ORANJESTAD - E cienti- 
fico Arubiano a caba di com- 
pleta un fase importante den 
su mas reciente proyecto di 
investigacion pa NASA. E ta 
haciendo testnan importante 
pa mantencion di satelitenan. 
Hunto cu un ekipo di cienti- 
fico y tambe studiantenan, a 
comparti cuater dia di buelo 
den un avion di cero grave- 
dad. Relaciona cu esaki, Dr. 
Cheung y e otronan abordo 
a haya un trahe special riba 
cual cu orguyo e cientifico a 
pega un patch di bandera di 
Aruba. Cu esaki un biaha mas 
Cheung ta demostra su amor 
pa su isla natal y con orguyo- 
so e ta di bin di Aruba. 
Gabinete Mike Eman ta sigui 
di cerca e desaroyonan den 
e carera di e Arubiano de- 
staca aki y ta dune e mereci- 
do reconocemento pa tur su 
logronan profesional caminda 
Aruba semper tin un luga im- 
portante. Un di e elogionan di 
mas grandi cu a duna e cien- 
tifico ta di a nombra e cen- 
tro di innovacion cu sede na 


edificio di TNO na Sasaki, na 
su persona. Dr. Cheung ta un 
ehempel grandi di e talento y 
determinacion cu Arubianon- 
an por tin pa logra destaca 
den e ramo di nan escogen- 
cia. Su trayectoria ta inspi- 
racion pa hopi di e otro stu- 
diantenan Arubiano, manera 
Javier St. Jago studiando den 
e ramo di ingenieria. Dr. Ed- 
ward Cheung ta un experto y 
PhD den Ingenieria Robotico, 
kenda pa mas di un decada 
a encabesa e Hubble Space 
Telescope Servicing Mission 
(HST) y actualmente ta lider 
di e ekipo di Satellite Servic- 
ing Capability Office (SSCO) 
pa NASA. Nan ta encarga pa 
desaroya e medionan pa ex- 
tende e bida di satelite den 
espacio cu asistencia di robot- 
nan cu ta drecha y reabastece 
cu combustibel. 

Den un entrevista cu Prome 
Minister Mike Eman, el a co- 
menta cu e ta haya e atencion 
cu Dr. Cheung ta duna na Aru- 
ba durante di su trabounan na 
NASA uno ehemplar. Tur ora 





cu e ta haci un of otro esfiier- 
so of gesto pa pone Aruba den 
e “spotlight’’ den su trabou- 
nan. Sea cu e ta pone un ban- 
dera ora cu nan saca su potret 
te na yama un aparato cu e 
la inventa “ARUBA”. Di e 
manera aki, cada biaha cu as- 
tronautanan papia di e aparato 
den espacio, nan ta menciona 
nomber di Aruba. Un persona 
ehemplar pa su cualidadnan 
cientifico, pero tambe un gran 
Arubiano cu, aunke e no por a 
haci e trabounan cu e ta haci 


na su pais, ta hopi evidente cu 
Aruba nunca a sali for di su 
mente y curason. 

E buelo di Cero Gravedad 
tabata e prome cu un ekipo 
di cientificonan espacial lo 
comparti cu studiantenan ho- 
ben tambe cu interes den haci 
investigacion. “E siman aki 
ta yena cu hopi experiencia 
nobo y eventonan increibel. 
Nunca lo mi lubida esaki y ta 
spera di por bula atrobe den 
futuro,” asina Dr. Cheung a 
duna di conoce recientemente 


na un periodista local. Pa 
mas informacion y potretnan 
di e proyecto aki por bishita 
www. edcheung. com. Q 

Parlamentario Marisol Lopez Tromp: 

Tin casi 30mil mucha na Aruba cu nan educacion ta 


depende di e aprobacion di e presupuesto aki 


ORANJESTAD - E Presu- 
puesto di Aruba di 2013 a 
keda aproba. Parlamentario 
Marisol Lopez Tromp a bisa 
di a sostene e Presupuesto 
aki apesar cu esaki a drenta 
laat Parlamento y Aruba ta 
den un situacion financiero 
dificil. Motibonan pakico el a 
vota pro pa e Presupuesto aki 
ta diferente. Segun e Parla- 
mentario, si mester bay laga e 
aprobacion di un Presupuesto 
depende solamente di un situ- 
acion financiero dificil, nunca 
lo por aproba ningun presu- 
puesto y lo no por ehecuta 
ningun proyecto. Tin mucho 
mas factor ta hunga un papel 
na momento di aproba of de- 
saproba un presupuesto. 

E Parlamentario tin ya 16 aña 
den politica sea como Parla- 
mentario of Minister, pues el 
a para na ambos banda. Si bay 
tras di e situacion financiero 
so, nunca por aproba algo. 
Como Parlamentario bo ta 
controla e maneho y cifranan 
di un Gobiemo y como Min- 
ister bo ta percura pa ehecuta 
y cumpli cu e programa di 
Gobernacion cu b’a presenta 
na e pueblo. Como un politico 
cu a trata 16 presupuesto, e 
Parlamentario a splica pakico 
el a vota pro pa Presupuesto 
2013. 

Politiconan mester realisa cu 
ora bo ta vota pro of contra 


di un Presupuesto, bo ta vota 
pa consecuencianan cu ta re- 
garda full un pais. Parlamen- 
tario Marisol Lopez Tromp a 
bisa cu el a basa su decision 
riba e echo cu un gran parti 
di nos poblacion ta consisti 
di muchanan entre 0 y 18 aña 
y pa exacto ta papia aki di un 
cantidad di como 27mil mu- 
cha cual ta 25% di nos pobla- 
cion. E muchanan aki kisas no 
por vota, pero imaginabo si 
esaki tabata e caso. Si nan por 
a bay e urna electoral, ima- 
gina kico lo tabata loke nan 
ta enfoca riba dje y kico nan 
lo a expresa. Den e caso aki, 
sosteniendo nos Presupuesto, 
e Parlamentario a bisa di ta 
sostene tur proyecto y tur loke 
ta na bienestar di e muchanan 
aki. 

Esnan cu a vota contra e Pre- 
supuesto a vota contra tur loke 
ta e derecho di e muchanan aki 
cu ta hinca den e presupuesto 
y ta mara na un suma. Aki por 
pensa cu bo ta vota contra tur 
loke ta regarda Enseñanza cu 
ta destina pa educacion di nos 
yiunan y tur e muchanan aki 
na Amba. Esaki kiermen cu 
bo ta vota contra por ehempel 
implementacion di leerplicht. 
Si bo vota contra e Presupues- 
to, bo ta vota contra e placa cu 
mester bay pa e fundacionnan 
social na Amba cu ta traha 
sumamente duro pa mehora 


y fortifica nos famianan y 
muchanan aki na Amba. Si bo 
vota contra, bo ta vota contra 
e placa cu ta bay pa combati 
maltrato, abuso sexual, neg- 
ligencia, rehabilitacion, pa 
menciona algun. 

Y no solamente esaki! Ora cu 
bo vota contra un presupues- 
to, bo ta vota contra pa tur 
ambtenaar ricibi un salario fin 
di luna paso tur e salarionan ta 
ancra den e Presupuesto aki. 
Si e Presupuesto aki keda sin 
pasa den Parlamento, esaki 
kiermen cu e empleadonan cu 
ta traha den e aparato Guber- 
namental y tur fundacion rond 
Amba cu ta depende di e Pre- 
supuesto, lo no por cobra mas 
te cu fin di aña paso e Presu- 
puesto a wordo desaproba. 
Tabatin hopi discusion encu- 
anto si e Presupuesto tabata 
uno realistico, si e tabata laat, 
si e ta confiabel. Tur esakinan 
a lceda ampliamente discuti 
den Parlamento. Tambe dimes 
a discuti pa ken e proyectonan 
aki ta destina den nos comu- 
nidad. Den su caso Parlamen- 
tario Marisol Lopez Tromp a 
trece dilanti cu mester pensa y 
realisa cu aunke hopi di e dis- 
cusionnan ta enfoca riba pas- 
ado y kico nan a haci of keda 
sin haci, e realidad ta cu ora di 
GOBERNA mester pensa riba 
futuro y mester wak padilanti. 
Un Presupuesto ta refleha e 


maneho di awor pa futuro. 
Si bay discuti solamente loke 
a pasa den pasado, nunca lo 
por aproba nada. No por dis- 
cuti solamente politicamente 
so. Mester wak kico ta esen- 
cial pa nos hobennan, fami- 
anan y nos muchanan y loke 
nan en realidad mester awe y 
den futuro. Y si wak e aspec- 
tonan aki, e ora bo ta sostene 
e proyectonan na bienestar di 
nos muchanan. Den caso di 
Parlamentario Lopez Tromp, 
esaki ta e puntonan cu el a 
tene na consideracion na mo- 
mento di tuma su decision. E 
no ta den politica pa su mes, 
sino pa sirbi esnan cu a pone 
eyden y tambe esnan cu no tin 
bos ainda y esnan vulnerabel 
cu tambe nos ta representa. 

Si el a drenta politica pa su 
mes, e ora e lo no a sostene e 
Versoberingswet paar di aña 
pasa caminda el a vota pro 
pa corta den su mesun ben- 
eficionan di pensioen como 
politico, lagando asina mas cu 
1,5 miyon florin den caha di 
pueblo cu segun e leynan di 
Bezoldiging e tabatin derecho 
riba dje si el a bay cu pensioen 
na edad di 45 aña. E por a bay 
cas trankilamente y gosa di su 
pensioen pero e no a haci esa- 
ki. E1 a sostene e ley pa corta 
den su mesun beneficionan 
pasobra esey ta e pensamento: 
cu e prome yamanan pa yuda 


economisa ta e politiconan 
mes. E tempo ey el a kere 
cu e pensamento aki tabata 
cuadra cu e filosofia di e par- 
tido cu e tabata pertenece na 
dje y cu añanan largo a boga 
pa e homber chikito y a para 
band’i di e pueblo humilde cu 
ta cobra pensioen cu 60 aña. 
Como Parlamentario Indepen- 
diente el a conta con tempo cu 
e mes tabata Minister e mester 
a lucha hopi duro mes den e 
8 añanan ey pa por garantisa 
ehecucion di basta proyecto 
na bienestar di nos pais. Si 
mester a laga e tipo di decisi- 
onnan aki depende solamente 
si e parti financiero ta dificil 
of no, e ora nunca nada lo a 
keda realisa. Kemen mester 
lucha pa loke bo ta kere aden 
y na mes momento trata ber- 
dad di cumpli den margen di 
ley pa yega na un Balanced 
Budget pa bo pais y un situa- 
cion financiero sano. No ob- 
stante e criticanan cu e tin y 
puntonan cu e no ta di acuerdo 
cun’e den e Presupuesto, Par- 
lamentario Independiente Lo- 
pez Tromp ta mira pa kico e 
ta scoge y na bienestar di ken. 
Den su caso e ta scoge pa sos- 
tene e hobennan y muchanan 
di 0 pa 18 particularmente cu 
ta un gran parti di nos pobla- 
cion y ta depende di nos tur, no 
solamente como politico pero 
tambe como mayoman.Q 


René Herdé 

Nos ta wak futuro cu confiansa 


ORANJESTAD - Papiando 
riba futuro René Herdé a bisa 
cu den e siman y lunanan nos 
dilanti lo duna mas informa- 
cion di con partido AVP ta 
wak gobernacion pa 2013- 
2017 y con AVP ta wak fu- 
turo desaroyo di Amba. René 
Herdé’: t4 Den e tres añanan cu 
a pasa nos a hiba un maneho 
dirigi riba diferente meta. E 
prome tabata pa para e caida 
y decadencia den nos pais 
y pone bek riba caminda di 
crecemento y progreso sin 


laga ningun hende atras. E 
forma cu nos a mehora e forsa 
di compra di gmponan grandi 
di ciudadano cu a cay atras 
bou gobernacion di MEP of 
cu un entrada chikito, ta un 
meta hopi importante y uno 
cu nos lo sigui vigila den futu- 
ro. Na mes un momento nos a 
fortifica turismo den un forma 
extraordinario. Door di esaki 
turismo por a carga nos pais 
y pone crece atrobe, apesar 
di e ceramento di e refineria 
cu nos mes a bolbe habri na 


2011. Di tres ta cu nos a cum- 
insa cu renobacion di nos eco- 
nomia y pone un base pa fu- 
turo desaroyo economico mas 
amplio di nos pais. Na mes un 
momento nos a cuminsa cu 
renobacion fisico y social di 
nos pais pa sigura cu tur hen- 
de den nos pais ta participa 
den desaroyo di nos pais y ta 
sinti cu nan ta parti di Amba 
den tur sentido.” Segun René 
Herdé e Ddesaroyo aki mes- 
ter sigui den siguiente periodo 
di gobernacion pasobra ainda 


falta hopi pa haci. 

AINDAFALTA 

René Herdé: “Nos mas cu 
ningun otro hende sa cu ai- 
nda falta hopi pa haci! Nos 
mas cu tur sa cu tin hopi cas 
di famia cu ta pasa tur luna 
den problema pa paga cuen- 
tanan y pone pan riba mesa. 
Nos mas cu tur sa cu ainda tin 
hopi hende sin trabou y bari- 
onan cu falta asfalt, luz y un 
ambiente mas sigur. Nos no 
ta cera wowo pa ningun di e 
problemanan cu nos tin den 
nos pais awe. Ni problemanan 
di placa, di trabou, di ense- 
ñansa di nos muchanan of di 
siguridad den barionan. Nos 


tin confiansa si, cu nos lo por 
resolve nan, mescos cu nos a 
haci e ultimo cuatro aña. No 
pasobra nos ta mas sabi cu 
otronan. No pasobra nos ta 
kere cu nos so tin solucion 
pa e problemanan di nos pais. 
Pero si pasobra nos a scoge pa 
traha hunto cu tur otro cu kier 
traha pa Aruba. Nos tin confi- 
ansa cu nos ta bay soluciona 
e problema y necesidadnan cu 
tin den nos pais, pasobra nos 
ta busca solucion duradero y 
nos ta traha hunto cu tur otro. 
Si nos tur hunto dicidi cu nos 
kier sigui mehora bida pa tur 
hende na Amba y ta dispuesto 
pa traha y duna di nos parti, 
keremi nos ta logr’e. □ 


Regla pa publicacion riba e pagina di POLITICA 

Polltica ta un rubrica spacialmanta dadica pa arLiculonan pclitico di poliliccnan caa activo of no, unda 
qu ngn ppr ubica nsn Qomentgriongn y gf iQgro a basa diariQ. Cgnhgrio na pggingnan rQgular, Q 
publicacionnan aki ta wordo ubica "sin fcita y sin pone", manera cu e drenta nos redaccion. Solamente cu 
q mester conlenç 700 patabra maximQ. E articulo aki ta wordo public& riba petiQion di a politico y of 
gobernante BON DIA ARUBA ng tg respons^bel pa e oontenido y no necosariamento ta compgrti e 
contenido. E ta meramente un espacio brinda pa politiconan por ventila nan pensamento riba topiconan 
di gcnorQ polltico. BON PIA ARUBA ta keda cu c dcrechQ pa rechasa comcntarionan Qfenslvo tambc. 













DIARANSON 12 JUNI 


3P0LITICA 



Segun Marlon Werleman 

Partido AVP no mester subestima e consecuencianan di e ciere di e 
Refineria! Tanto pa e pueblo y comercio local di San Nicolas 


ORANJESTAD - Despues 
cu partido MEP a organisa 2 
dia di campaña na San Nico- 
las e weekend ultimo y a scu- 
cha kico realmente ta biba 
den e hogaman y kico ta e 
perspectiva cu hopi famia na 
San Nicolas ta wak pa futuro 
no por a yega na otro conclu- 
sion cu; E ciere di e refineria 
y su consecuencia financiero 
y economico pa esnan cu ta 
biba na y comerciantenan di 
San Nicolas tabata tin y te awe 
tin un impacto fuerte! Hopi 
famia cu den forma directo 
of indirecto tabata depende 
ariba e refineria ta pasando 
den un situacion hopi preocu- 
pante! Mas cu tur sin mucho 
perspectiva cu - en todo caso 
bou gobiemo aki di AVP - no 
lo cambia of mehora! Hopi 
famia cu tabata depende di 
un entrada directo di Valero 
of di contratista ta sin trabou 
of mester a muda caba for di 
Aruba! Y tin mas famia cu 
ta bayendo si den 6 luna pa 
1 aña no mira algo pasa na 
San Nicolas! comercio a cay 
completo y ta hopi negoshi a 
cera of ta cerando! Di parti di 


gobiemo di AVP cu den hopi 
cas ta wordo mira como e 
culpabel mayor pa e ciere di 
e refineria no ta spera nada y 
hasta tin hende no ta kere cu e 
gobiemo di AVP tin un interes 
algun pa habri e refineria bek! 
Es mas hopi ta pendiente di 
e proximo strategia manipu- 
lativo den e campaña aki pa 
mustra interes y crea cualkier 
speransa cu e refineria lo bay 
habri bek! Te hasta nomber- 
nan di compania di petroleo 
di Trinidad, Petrotrin y Shell 
mes ta wordo menciona! Hopi 
ta skeptico y ta kere di awor 
caba cu lo ta otro engaño es- 
tilo campaña 2009! E tempo 
ey AVP a engaña e pueblo y 
e trahadonan di Valero cu nan 
tin tur cos cla caba! PEMEX, 
esta Petroleo di Mexico lo ta- 
bata e salbacion pa e refineria 
y hasta nomber di La Reina 
a wordo uza cu durante su 
bishita na Mexico lo a inter- 
media pa Aruba! Historia a 
demostra cu tur cos tabata un 
‘scam’ politico! Un scam cu 
e doñonan di Valero tambe a 
participa aden pa yuda AVP 
gana eleccion na 2009! Hopi 


a laga sa caba cu e biaha aki 
si e flie ey no ta subi! Ni si 
firma MOU mes na bispo di 
eleccion! Hopi a laga sa cu 
nan ta haya AVP un partido di 
promesa bashi y un partido cu 
no ta sincero cu pueblo! Hasta 
AVP a wordo yama pa un par- 
tido gañado y manipulado! 
Anto ainda tin un minister di 
Labor e siman cu a pasa a de- 
clara sin ningun berguensa cu 
e ciere di e refineria no tabata 
tin influencia ariba e cifra di 
desempleo! AVP no mester 
subestima e ciere di e Re- 
fineria y kere cu nan por ‘get 
away’ cun’e e eleccion aki! 
Hiba un par di shen hende pa- 
riba y cana den caya na San 
Nicolas no ta impone ningun 
hende! Loke mester ta ‘job 
and prosperity’! E watertoren 
a crea empleo pa 1 hende! E 
security guard cu mester cuida 
e watertoren! Voor de rest San 
Nicolas a wordo laga comple- 
tamente un banda pa loke ta 
inversion y crea un desaroyo 
economico duradero! Den 4 
aña ta atras so e habitantenan 
y comercio di San Nicolas a 
bay! □ 



Candidato riba lista di MEP, sr. Marlon Werleman. 


Segun Partido Curpa 

Otro fracaso di Gobierno: e tram di chombow 



ORANJESTAD - E tram di 
chombow ta un otro proyecto 
fracasa di gobierno/AVP. For 
di punta di bista di inversion, 
e proyecto no ta genera nin- 
gun Teturn on investment’ 
esta ganashi pa e pueblo di 
Aruba. Ora bo inverti placa 
den un proyecto of negoshi bo 
ta expect cu e florin cu bo a 
hinca aden ta genera mas cu 


un florin bek. Cu e tram di 
chombow aki, no ta e caso. 
Ta solamente gasto e ta trece 
cun’e y e placa inverti den e 
tram hamas por wordo recu- 
pera bek. E proyecto di tram 
no ta hustifica. Un negoshan- 
te cu mente sano hamas ta 
inverti den un proyecto cu 
no ta genera placa. E gobi- 
erno aki ta gusta hinca placa 


den proyectonan di cangreu 
cu solamente ta trece mas 
gasto cun’e. Den un econo- 
mia preta un gobierno mester 
inverti placa den proyectonan 
cu ta trece pan ariba mesa di e 
ciudadano. Fuera di e mal in- 
version nos tin indicacion cu 
e tram di chombow a wordo 
mal hinca den otro. Nos por a 
tende algun dia pasa cu e tram 
a sali for di e rails anto esaki 
ta wordo causa door di santo 
y piedra chikito cu ta den e 
rails. Te hasta e gobierno, cu 
no por tuma responsabilidad 
di su mes, ta culpa otro par- 
tido politico di a tira santo den 
e rails. Ki dia gobiemo ta stop 
di gaña e pueblo? CURPA tin 
informacion cu e salimento di 
tram for di rails no tin nada di 


haber cu santo ni piedra den e 
rails pero cu un blunder gran- 
di cu a wordo haci door di e 
gobiemo y su conseheronan. 
Ta resulta cu e rails a wordo 
traha pa e tram original cu go- 
biemo no kier a cumpra mas 
pasobra e tawata caro. Nan a 
cambia e compania di tram 
cu e resultado cu e rails cu ta 
traha specialmente pa un tipo 
di tram no ta fit bon ariba e 
tram cu a wordo cumpra na 
un otro compania. Esaki ta 
trece cun’e cu e tram special- 
mente den bocht por sali for 
di e rails y bolter. Esaki ta un 
blunder di marca mayor cu ta 
motibo pa e minister tuma su 
retiro y tambe kita esnan for 
di trabou cu a haci e blunder 
aki. E cos aki por costa Amba 


miyones pa adapta sea e rails 
(cu lo mester kita tur e rails 
den caya y pone nobo bek) of 
e tram (cu mester kita e parti 
di abao y cambia e chasis). Si 
no haci esaki e tram por trece 
desgracia cun’e den caya 
grandi specialmente e tram di 
dos piso cu gobierno tin pensa 
di pone core. Miho cos go- 
biemo por haci ta tira e tram 
di chombow den lama como 
atraccion turistico pa e diver- 
snan. Un conseho CURPA 
kier duna gobiemo y esey ta 
ora bo bin cu proyectonan di 
mal intencion tardi of tempran 
bo lo paga pe y nada bon lo 
sali for di dje, cu consecuen- 
cianan desastroso pa nos pais. 
Cu otro palabra bo ta cosecha 
loke bo sembra!Q 

Mas di 2500 participante riba dialuna atardi: 


Aruba Bank a score cu e prome dia di nan famoso 
“4 Day Walk & Run” den e bario di Noord 


ORANJESTAD - Desde e 
oranan trempan di dialuna at- 
ardi, e participantenan di dife- 
rente edad, a cuminsa yega 
na e sucursal di Aruba Bank 
na Noord, pa participa na e 
prome “4Day Walk & Run”, 
organisa pa Aruba Bank y 
IBISA y co patrocina pa Sub- 
way, cu e proposito di crea 
un comunidad mas saludabel 
y cu ta practica movecion pa 
disfruta di un miho calidad di 
bida. 

Un total record di mas di 2500 
participante a cana of core 
riba e prome dia di “4Day 
Walk & Run” den e dushi 
bario di Noord. Despues di 
e tremendo warm up Zumba, 
bou guia di Niurca, e partici- 
pantenan a warm up pa ranca 
sali cu nan 6 km di e “4Day 
Walk & Run”. Tabata reina un 
ambiente di alegria y diberti- 
cion, tanto entre esunnan cu a 
bay cana como e coredonan. 
Tur e gruponan presente, ta- 


bata percura pa nan demostra 
nan dinamismo y energia du- 
rante henter e ruta. 

“E idea pa pone organisacion 
anima nos na cada un “water 
post” tabata ideal. Y esey ta 
haci’e dibertido, ya cu por a 
mira tur e esfuerso y creativi- 
dad di cordialidad di e miem- 
bronan di tanto e organisa- 
cion di Clown Doctors como 
di Special Olimpico na cada 
water-post, unda cu nan ta- 
bata percura pa duna nos mas 
energia y smaak pa sigui cu 
e “4Day Walk & Run” te na 
final un di e participantenan a 
conta. 

Aruba Banlc, hunto cu Sub- 
way y IBISA kier sigui encu- 
rasha y motiva tur participante 
pa sigui cu nan compromiso 
durante e 3 dianan venidero 
y ta corda tur participante pa 
yega tempran. 

For di 6 or ta inicia cu Zum- 
ba. Awe lo tin e di dos dia di 
e “4Day Walk & Run”, cu 




ta tuma luga na Aruba Bank 
Paradera, despues ta cuminsa 
na Aruba Bank San Nicolas 
p’e di tres dia y e ultimo dia 


ta na Aruba Bank Camacuri. 
Pa mira mas potretnan of pa 
haya mas informacion tocante 
e “4Day Walk & Run”, por 


bishita e pagina di Facebook 
di Aruba Bank of tambe riba 
Instagram, unda lo tin varios 
potret di e actividad.Q 

A30 IESTIL0 Y DISEÑO 




Decorando cu cuero 

E combinacion di textura ta acapara 
e atencion den nos cas, e uzo di 
tapijty pieles (fur) ta crea un 
contraste cu ta duna como resultado 
un ambiente exotico. 

Elegancia y comfort ta e plus cu ta haci e cuero e material di 
moda pa e temporada aki. Set di recibo y sala den e material 
aki ta creando un ambiente di elegancia den nos cas. 

E metal tambe ta integra pa haci’e un combinacion perfecto 
y bira e protagonista di nos sala of comedor. E contraste cu 
otro material ta haci’e mas atractivo. 

E colornan tambe ta uni den e textura pa resalta cada rincon 
di nos cas. Coloman cu ta bay di e clasico preto te na e color- 
nan di tera, mescos cu e color metaliza, contraste cu blanco y 
cora, un amplia gama di color . 

Tambe ta importante e facilidad pa nos por adapta e tipo di 
mueble aki den cualkier rincon di nos cas. Modular, di dos of 
tres asiento, nos por pone hunto of separa depende di e espa- 
cio cu nos tin den un cas grandi te un cas chikito.Q 




Semper ta necesario pone un toke di color, mas tanto ora di eligi 
mueblenan di cuero preto. Percura no crea contraste demasiado 
chocante pa no kibra e harmonia di e ambiente, yudabo cu tononan 
neutro pa pasa di un tono pa otro di un manera mas sutil. Saca 
probecho di acesorionan chikito pa duna color na bo mueblenan di 
cuero. Por ta un cusinchi, un manta riba e sofa, un tapijt, un mesa 

chikito of te hasta un florero riba e mesa. 

Acto Protocolario Dia di Independencia di Colombia 2013 


ORANJESTAD - Cu grato 
placer Consulado di Colom- 
bia aki na Aruba ta invita e 
comunidad Colombiano y e 
pueblo di Aruba en general na 
e espectaculo artistico rela- 
ciona cu e celebracion di dia 
di Independencia di Colom- 
bia cu lo tuma luga na Plaza 
Bolivar dia 20 di Juli 2013. 

E invitacion aki ta pa tur per- 
sona cu kier forma parti di e 
actividad artistico y nan ta 
haci un yamada na tur mucha, 
hoben, adulto, artistanan, gru- 


ponan di baile y teatro, gru- 
ponan uniforma pa inscribi 
boso nomber prome cu dia 
20 di Juni 2013, pa asina 
aki boso tambe por forma 
parti di e ceremonia proto- 
colar y cultural cu nan tin 
prepara pa celebra e fiesta 
nacional di Dia di Colombia, 
den un acto digno cu ta ser 
ofreci na e pueblo Arubano. 
Tambe nan ta pidi tur per- 
sona cu tin paña tipico di 
cualkier region di teritorio 
Colombiano, pa tambe in- 




scribi libremente, pa asina 
aki nan por mustra durante 
di e ceremonia, e diversidad, 
autenticidad, creatividad y 
rikesa cu ta identifica cada 
un di e regionnan di nan pais. 

Pa inscripcion, sugerencia 
of cualkier informacion, por 
yama libremente na Consula- 
do General di Colombia na 
number di telefon 5837268, 
of tambe laga tur bo dato, riba 
e-mail miguel.vanegas@can- 


cilleria.gov. co of teatroaru- 
ba@hotmail.com. 

Sigur tambe por pasa libre- 
mente durante oranan di ofi- 
cina y entrega tur bo dato di 
contacto na Departamento di 
Cultura Aruba y puntra pa Sr. 
Stanley Dabian, Relacionista 
Publico y Comunicacion, of 
yama libremente Sr. Freddy 
Montoya, Lider di Proyecto 
di Seccion di Implementacion 
di DCA na number di celular 
5656903.□ 

SLOCAL 


Departamento di Cultura Aruba: 



Caha di Tradicion Cultural ñesta di San Juan 


a cende e candela di celebracion 



ORANJESTAD - Departa- 
mento di Cultura Aruba a ini- 
cia na un forma hopi positivo 
y creativo e proyecto escolar 
fiesta di San Juan. Den un ac- 
tividad dirigi na tur scol pre- 
paratorio y basico ta bay haci 
entrega di e Caha di Tradicion 
Cultural fiesta di San Juan. E 
Caha aki ta contene tur ma- 
terial recreativo, educativo 
y pedagogico y informacion 
general tocante Fiesta di 
San Juan. Cu adkisicion di e 


Caha cada scol tin acceso na 
tur e material necesario pa 
por cuminsa prepara pa cel- 
ebra un di nos tradicionnan 
folklorico manera mester ta. 
Manera henter nos pueblo sa, 
celebracion di fiesta di San 
Juan ta dia 24 di Juni, tambe 
conoci como fiesta di Dera 
Gay. E prome siman di e pro- 
grama escolar Fiesta di San 
Juan (Dera Gay 2013) tabata 
masha exitoso y ta premira un 
otro siman yen di sensacion, 
ora e portanan di scol habri 
atrobe pa ricibi e regalo vali- 
oso y importante, esta e Caha 
di Tradicion Cultural fiesta di 
San Juan cu ta ser presenta 
na un forma masha creativo, 
diferente y participativo. Du- 
rante bishita na scol por sinti 
e amor di cada mucha pa nos 
folklore, e alegria refleha den 
nan cara, nan atencion ora ta 
trata di tradicion. Tambe por 
contempla nan atencion, nan 
concentracion, nan sonrisa y 
nan alegria, ora cu nan scucha 
y siña conoce mas di e Fiesta 
di San Juan, e motibo di e 
celebracion, e weganan rond 
di dje, y te hasta cu ta conta 
cu nan participacion, cu nan 
por balia y siña con pa mata 
e gay. Departamento di Cul- 
tura a organisa e proyecto aki 
cu cooperacion di Ministerio 
di Cultura. A presenta un pro- 
grama completamente dife- 


rente na esunnan di e añanan 
anterior. E aña aki Comision 
di Dera Gay, cu ta consisti di 
empleado tanto di Seccion 
di Implementacion como di 
Seccion di Investigacion di 
DCA (Departamento di Cul- 
tura Aruba), a uni forsa pa por 
bishita cada scol pa entrega e 
Caha cu tur material, pa laga 
cada mucha sinti e dushi y e 
calor di e temporada di cel- 
ebracion y pa motiva nan pa 
nan sigui celebra y conserva 


nos tradicionnan. E meta pri- 
mordial ta pa sigui promove 
e actividad cultural aki na tur 
scol y haci posibel pa nan por 
tin tur e material necesario 
disponibel, pa nan por keda 
bon informa y bon prepara, 
habriendo caminda pa nan 
por conoce, siña, promove, 
carga, sostene y sigui celebra 
nos tradicionnan folklorico 
manera mester ta. 

Ya caba a cuminsa cu e prome 
siman den cual a parti e mate- 
rial y esaki a bay na un forma 
masha pedagogico y creativo. 
E scolnan a ricibi e delega- 
cion cu hopi entusiasmo, den 
un ambiente masha positivo 
y ameno. E muchanan a dis- 
fruta un mundo di cada pre- 
sentacion y splicacion di e 


elementonan cu ta conforma e 
material cu e caha ta contene, 
como tambe di e weganan cu 
a keda presenta cu diferente 
ehempel y demostracion. 
Despues di presentacion di 
e contenido di e Caha, tanto 
e alumnonan como e mae- 
stronan y e cabesante di scol 
a ricibi e Caha cu hopi entu- 
siasmo y a gradici DCA pa e 


gesto asina bunita y valioso 
aki, expresando den nan pa- 
labra di gradicimento cu nan 
lo sa di haci uzo di tur esaki 
pa celebra e tradicional fiesta 
di San Juan manera mester ta. 
Pa termina cu e programa di 
bishita na scol diferente mae- 
stro y alumno a duna un de- 
mostracion di e baile di Dera 
Gay.w 


Departamento di Cultura ta 
gradici tur scol, cada cabe- 
sante, tur maestro y, natural- 
mente, tur e alumnonan pa e 
bunita ricibimento y nan in- 
teres pa nos folklore, loke a 
keda demostra den cada pre- 
sentacion. Ban sigui mantene, 
promove y engrandece nos 
folklore, nos tradicionnan, 
nos cultura. □ 

Sicnarf Loopstok un 
pelotero Arubiano ta 
ser gedraft pa 
Cleveland Indians 


Oklahoma, MERCA - Otro 
talento Arubiano a ser gedraft 
den e MLB 2013 Draft, cual 
ta e catcher Sicnarf Loopstok 
kende ta hungando baseball 
y bayendo scol na Western 
Oklahoma University. Sic- 
narf a ser gedraft pa e ekipo di 
Cleveland Indians. 

Westem Oklahoma State tin 
un historia pa scout talento 
den Caribe, Incluyendo e 
shortstop di Atlanta Braves 
Andrelton Simmons. 

E Ambiano Sicnarf Loop- 
stok, scogi den e di 13 rond 
di e “First Year Player Draft’’ 


door di Cleveland Indians,ta 
un di e ehempel mas recien di 
Western Oklahoma State. 
Loopstok cu ta papia cinco 
idioma y cu tin e habilidad di 
poder pa conecta cu e bala, 
sigur lo mester adapta su 
manera di swing e bate ora cu 
e cuminsa mira miho picheo 
como un profesional. 

“Really good catch-throw 
skills, with a developing 
bat”, asina Loopstok a wordo 
discribi door di Brad Grant, 
director di “amateur scout- 
ing” di e ekipo di Cleveland 
Indians. □ 




Campeon di Formula uno Sebastian Vettel ta 
extende contracto cu Red Bull 



London, INGLATERA - 

Tres biaha campeon di for- 
mula uno Sebastian Vettel, a 
extende su contracto cu Red 
Bull te cu fin di e temporada 
di 2015. 

E Aleman ta riba e caminda 
pa e di cuater titulo consecu- 
tivo di “Drivers Champion- 
ship”, despues di a logra su 
victoria na e “Canadian Grand 
Prix” diadomingo ultimo y ta 
extende su avance na prome 
luga riba e lista di resultado 
cu 36 punto na su bentaha. Sebastian vettel a domina e deporte 
di Formula uno, desde di a logra gana su prome titulo campeon 
na 2010 y awor ta agrega 12 luna extra riba su contracto.Q 


féiA 

Durante wega di clasificacion pa Copa Mundial Brasil 2014 

Argentina ta keda empata cu Ecuador 


Quito, ECUADOR - E se- 

leccion di Ecuador a keda 
empata ayera cu Argentina 
durante nan wega di futbol. 
Cu e resultado aki Argentina 
ta suma 26 punto y por bisa 


cu e ta virtualmente clasifica 
pa e Copa Mundial Brasil 
2014, sigui pa Colombia cu 
23 punto. 

Argentina a bay ariba durante 
e prome 3 minuut di wega, cu 





un gol di Sergio Aguero du- 
rante su tiro di penaly. E tiro 
aki a cay pa motibo cu e keep- 
er Alexander Dominguez ta 
comete falta contra Rodrigo 
Palacios. 

Ecuador a sinti e castigo y 
di biaha ta tira un atake pu- 
sha na banda drechi pa An- 
tonio Valencia (cu ta hunga 


cu Manchester United), y di 
banda robes door di Jefferson 
Montero, ken ta bira e dolor 
di cabes pa e defensor Gino 
Peruzzi.E gol di empate a 
wordo registra na 16 minuut 
di wega door di un tiro liber 
cu a wordo haci na e banda 
robes di cancha. Esaki a wor- 
do tira door di e delantero Se- 


gundo Castillo cu a dal un ca- 
besaso den e centro di area pa 
bati e keeper Sergio Romero. 
Na 60 minuut di wega e tec- 
nico Argentino Alejandro Sa- 
bella, ta pone Lionel Messi 
den wega y desde e momento 
ey e team ta delanta, unda cu 
e ta busca pa anota e gol di 
desempate.Q 


Seleccion di futbol un paso mas cerca di nan soño pa Copa Mundial Brasil 2014 

Colombia ta gana Peru den wega eliminatorio Suramerica 


Barranquilla, COLOMBIA pa e eliminatorio Suramerica 
- Ayera e seleccion di futbol pa Copa Mundial Brasil 2014 
Colombiano a gana Peru cu e y ta keda mas cerca di regresa 
score di 2-0 na Barranquilla un certamen orbital despues 




Wega entre Colombia y Peru. 



di 16 aña di ausencia desde 
Francia 1998. 

E team dirigi pa e strategia di 
e Argentino Jose Pekerman, a 
marca door di e delanteronan 
Radamel Falcao Garcia, na 11 
minuut di wega door di pen- 
alty, y Teofilo Guitierrez na 


44 minuut den e stadion Met- 
ropolitano. Durante un atardi 
di awasero, e wega a continua 
y tabata tin mas di 42.000 fa- 
natico presente. 

Cu e victoria aki, Colombia a 
yega su 23 punto y pa e otro 
cuater fecha di premundial 


nan lo ricibi Ecuador y nan lo 
bishita Uruguay, cual wega- 
nan lo wordo hunga na Sep- 
tember. Mientras cu den luna 
di October nan lo ricibi Chile 
y bishita Paraguay. Colombia 
a sali victorioso na Lima unda 
cu nan ta gana 1-0. □ 

Ryan Rampersaud a resulta Campeon Nacional di biljard bola 10 



ORANJESTAD - E deporte 
di biljard sigur ta uno cu ta 
creciendo na Aruba, como un 
deporte serio y cu su exigen- 
cianan di nivel intemacional. 
Siman pasa, FEBIAR tabatin 
otro campeonato di biljard, 


ostra nan talento y habilidad 
deportivo riba e mesanan 
di biljard. Lotto, e loteria di 
Amba cu ta contribui na de- 
porte di Aruba, tambe a forma 
parti di e campeonato aki y a 
duna sosten completo na e de- 



• BON APPETIT • BON APPETIT • BON APPETIT • BON APPETIT • 


Carni di porco ftoba cu maishi 


Ingredientenan: 


l.Vilb di carni porco sin weso 
V* cup di hariña blanco 
2 cuchara grandi di azeta dushi 

1 cup di ciboyo corta chiquito 

2 teenchi knoflook machica 
4 cup di bouillon di galiña 

1 bleki di tomati 16oz. 

1 theeleep di oragano 

1 theeleep di salo 
V* theeleep di peper 

2 bay leaves (laurierblaadjes) 
llb. di zucchini geslice 

3 tapushi maishi geslice 
2 banana berde geslice 
llb. di batata dushi corta 


Preparacion: 




Corta e carni na bloki y sprenkel hariña riba nan. Pone un banda. 

Den un wea grandi keinta e azeta. Hasa e carni te ora tur bira bruin, 
mientras ta dreinan cu un cuchara di palo. Saca e carni y pone den un 
tayo un banda. Agrega e ciboyo y knoflook na e azeta den e wea. 
Hasanan pa 5 minuut riba candela mediano. Basha e bouillon den e 
wea. Lage herbe y drei e cu un chchara di palo pa nada no pega den e 
bom di e wea. Pone e carni bek aden hunto cu e tomatinan, batata 
dushi y specerijnan. Baha e candela, pone e tapadera y smoor e pa 1 
ora. Agrega e zuchini, maishi y banana berde y cuhsine pa 15 minuut 
mas. Saca e bay leaves afor, Sirbie mesora. 

Pa 4 te 6 persona 



Ryan Rampersaud, a logra 
e titulo di Campeon y asina 
e ta gana e puesto di honor 
pa bay defende bandera di 
Amba, den luna di Augustus 
proximo na e gran competen- 
cia intemacional, Pan Ameri- 
cano na Argentina. Ryan sin 
duda, ta e miho hungado di 
10 ball y tambe e ta rank #1 
na Amba den 10 ball. E re- 
sultado final di e campeonato 
nacional di biyar a keda como 
lo siguiente: Ryan Rampe- 
saud cu e titulo di Campeon, 
Richard Wolff a logra titulo di 
Sub Campeon, Josua Ras na 
di 3 luga, Aaron Franken na 
di 4 luga, Gunnar Leonardo 
na di 5 luga, Jorzhino Everon 
na di 6 luga, Edwin Chirino 


na di 7 luga y Mark Farro na 
di 8 luga. Lotto di Amba ta 
orguyoso di por a aporta na e 
campeonato y e atletanan. For 


di awo caba Lotto ta desea 
Ryan tur clase di exito den su 
preparacion y prestacion pa 
Panamericano 2013. □ 



Copa San Nicolas Heineken a continua diadomingo ultimo: 

Barber Boys ta empata wega den ultimo 
inning y ta laga Gators riba tereno 


ORANJESTAD - Copa 
San Nicolas patrocina pa 
Heineken dedica na Marlon 
v/d Linden auspicia pa Amba 
Softball Bond a continua dia- 
domingo ultimo cu tremen- 
do partido. Eagles ta derota 
Pepsi Hitters 16-5. Richinell 
Matos ta gana mientras Jer- 
emy Geerman ta bay cas cu 
e derota. Eagles tabata tin 16 
careda, 13 hit y 0 eror. Pepsi 
Hitters tabata tin 5 careda, 6 
hit y 3 eror. Pa Eagles a de- 
staca na bate Shurman Marlin 

2- 2, Joshue Leanez , Jermain 
Ras, Richinell Matos tur di 

3- 2. Pa Pepsie Hitters Jeremy 


CLASIFICADO 

TA HUUR 

un cas 3 camber, 1 baño na 
Grenade weg 11 
Prijs di huur Afl. 1500 p/luna 
Por tuma contacto cu 
Aublas Latouche na 
Cel. 749-8894 

199715 

*** TAROT *** 

Si tienes problemas en el 
amor, salud, o prosperidad, 
llama para un cita al 
566-3548 nosotros te 
ayudaremos! 

199714 


Geerman a bay di 2-2, Ivmar 
Angela y Alexander Paesch 
di 2-1. Novatos despues ta 
gana RDA 19-8. Novatos ta- 
bata tin 19 careda, 20 hit y 2 
eror. RDA 8 careda, 13 hit y 
eror. Jose Minguel Santiago 
ta gana y Emeliano Parades ta 
perde e partido. Mihor batia- 
do pa Novatos a resulta An- 
tonio Hassel 5-4, Jair Thomp- 
son 4-3 incuyendo un home- 
mn, Carlos Ambiorix 2-2. 
Pa RDA a luci na plato Jesus 
Antonio y Horacio Santana di 
4-3, Emeliano Paesch 2-2. 
Den e di tres partido di atardi 
Barber Boys no a baha cabes 
y ta rally bin empata den ul- 
timo inning pa despues laga 
Gators riba tereno cu score 
13-12. Barber boys tabata tin 
13 careda, 15 hit y 3 eror. Ga- 
tors tabata tin 12 careda, 11 
hit y 2 eror. Tirso Abraham ta 
Sali pitcher ganado y Bernar- 
do Duinkerk ta perde e bataya 
entre e lucha di dos veterano. 
Pa Barber Boys ta destaca na 
homeplate Gerwin Thiel 4-4, 
Stanley Cuevas 2-2 incluy- 
endo un cuadrangular, Jethro 
Mohamed y Jason Gijsbertha 
ambos di 3-2. Pa Gators a de- 
staca den un lucha perdi Ale- 
jandro Duinkerk 2-2, Fausto 
Phillips 3-2, Joshua Duinkerk 
4-2. Den ultimo wega organ- 


isadonan di torneo Copa San 
Nicolas Cmsh Power Tiara 
Air a bin pa planta respet 
riba Guadirikiri. Den 4 in- 
ning hibando un bentaha di 
14-3 a bin un imperfecto cu e 
sistema pa cende e luznan na 
Madushi Stars pero mientras 
tanto time limit no a yega. 
Finalmente ora a logra cende 
e luznan, Guadirikiri a ban- 
dona campo di bataya. Edrick 
Dijkhoff, Luigene Eduarda 
y Giandrick Lacle a bay di 
3-3, Kelvin Sylvania 2-1 cu 
1 grandslam. Pa Guadirikiri 
a luci na plato Kenny Hart 
2-2, Meliano Albertus 2-1 cu 
un homemn, Vincent Cham 
y Franklin Danies ambos di 
2-1. Diasabra awor dia 15 di 
Juni weganan valido pa Copa 
San Nicolas lo continua. 
Wega amistoso lo ta pa 3 or 
y mey di atardi unda cu Royal 
Power lo enfrenta Redskins y 
pa 5 or di atardi lo tin e wega 
valido Eagles vs Staka Boys, 
pa 6 or y mey di atardi lo tin 
Cmsh Power Tiara vs Nova- 
tos y pa 8 or di anochi lo tin 
e wega di RDA cu lo enfrenta 
Bad Devils. Diadomingo dia 
di tata no lo tin wega y lo laga 
tur e tatanan disfmta nan dia 
cu nan mami y nan yiunan. 
Copa San Nicolas den tre- 
mendo swing.Q 

Prome edicion di Fatum Loop super exitoso aki na Aruba 




ORANJESTAD - Fatum di Fatum Loop. Di e total ya den oranan tempran di 
a logra pone mas di 1000 participante 325 tabata elite mainta,rond di 4 or pa sigura 
persona riba caminda dia- runners. E aceptacion tabata nan presencia na e evento aki. 
domingo dia 9 di Juni pa par- grandi na unda cu personanan Pa exactamente 6 or di mainta 
ticipa na nan prome evento di diferente edad a presenta e tiro di salida a zona y asina 





tur participante a sali. 

E director di Fatum Sr. Diego 
Frankel tambe a participa na 
e careda aki. E tabata suma- 
mente satisfecho cu e acepta- 
cion di e comunidad pa cu e 
evento aki. Premionan tabata 
tin na un cantidad grandi pa 
e participantenan elite cual a 
wordo parti den diferente cat- 
egoria di edad pa hende muhe 
y hende homber. Como gana- 
do absoluto den 6 kilometer 
pa hende muhe a sali Saraihi 
Sierra y pa hende homber 
Chester Hill. Pa cu e 10 kilo- 
meter a sali como ganado ab- 
soluto pa hende muhe, Tracey 
Nicolaas y pa hende homber 
Ronald Staring. Tur 4 atleta a 
haya como premio nan ticket 
pa bay Corsou y participa 
na e Fatum Loop di Corsou, 
cual lo tuma luga pa di 30 bes 
diadomingo dia 27 di October 
proximo. Despues di e tan 
exitoso Fatum Loop aki na 
Aruba, ya caba Fatum a cum- 
insa prepara pa e siguiente 



aña, cual lo bira mucho mas 
grandi. Reserva e prome dia- 
domingo di Juni 2014. 
Naturalmente Fatum kier 
a gradici tur su partneman 
cu di un forma of otro a co- 
labora na e exitoso prome 
Fatum Loop aki. Prome cu 
tur cos na “All distance Run- 
ners Amba ADRA” y “Amba 
Triathlon Association ATA” 
cu a yuda na organisa e 
evento aki. Naturalmente un 
gradicimento grandi ta bay na 
Compra N.V., Chengs Super- 
market, DiscoveryTravel, E1 
Gaucho Restaurant, Holiday- 
Inn, Kooyman, Ling & Sons, 
Manrique Capriles, Radis- 
son Resort Amba, Runners 
Aruba, Screaming Eagle Res- 
taurant, Wema, Beukenhorst 
Koffie, Romar Trading, Albo 
y IBISA. Un danki special ta 
bay na Korps Politie Amba, 
Rode Kmis Amba y Total 
Cleaning cu a percura pa e 
siguridad y limpiesa durante 
e mta. 

Por ultimo un danki ta bay na 
tur e boluntarionan di ADRA, 
ATA y FATUM y na e partici- 
pantenan cu a haci e evento 
aki asina grandi y asina yuda 
engrandece e conscientisa- 
cion di salud y movecion.Q 

Remitido 

Aruba e prome New Amsterdam den nos region? 


Nos por a lesa den un matuti- 
no un articulo encuanto e po- 
sibilidad rond di e beneficio 
cu Aruba tin, di haci di nos 
isla e prome New Amsterdam 
den nos region. Asina nos lo 
beneficia hopi mes cu turismo 
di Cannabis. E ponencia aki 
sigur a lanta e pregunta si ta 
den seriedad autor di e arti- 
culo ta papia o ta strea di Nort 
e la perde. Increibel! Autor 
dje articulo ta bay asina leu di 
tuma como ehempel e mod- 
elo di Hulanda caminda tur 
hende por planta seis mata di 
marihuana, cual lo ta mercan- 
cia gratis y saludabel tambe. 
Ta bon conoci cu Amsterdam 
na Hulanda cu su “coffee- 


shopnan” caminda turistanan 
di tur parti di mundo ta bay 
sacia nan deseo di no kier 
ta nan mes. Nan ta busca un 
“uitlaatklep” pa nan frustra- 
cion y nan ta bay “zweef’ 
un par di dia riba e plein- 
nan di Amsterdam. Cannabis 
como medicina en todo caso 
bo no ta haya den e “coffee- 
shopnan”. Ta bo huisdokter 
lo por prescribi bo esey y a 
la bes e ta esun cu ta sigui 
guia bo pa recobra bo salud. 
Segun e articulo planta seis 
mata ta un forma di spaar 
placa. Hasta por cobra be- 
lasting riba uzo pa comercio 
o industria. Aki si mi ta bisa 
manera e dicho ta na Hu- 


landes “En nou breekt mijn 
klomp”. Ken ta cobra ken 
belasting si tur hende ta bay 
planta seis mata? Kere mi cu 
nunca mi a pensa cu autor dje 
articulo por a yega na e nivel 
ey. Ta jammer cu e no ta uza 
e potencialnan cu Creador a 
dun’e pa por a haci algo miho 
pa su isla. Un compañero di 
dje cu tambe ta kere den leg- 
islacion di cannabis ta bin cu 
un otro ponencia, miho dicho 
e al menos ta un poco mas 
cla y raspa ora cu e ta bisa 
cu legalisacion di marihuana 
lo bira un negoshi lucrativo. 
Lucrativo pa ken? Pa esnan 
cu ta den caba? E compañero 
aki no ta papia mes di benefi- 


cio pa salud mas. Lucrativo! 
Esey ta e conclusion. Lo mas 
tristo ta cu ningun momento 
so e hendenan aki ta pensa 
riba e dolor dje mayoman, 
e tristeza den famia ora cu 
un yiu bira victima di uzo di 
Cannabis, ni ora cu henter un 
comunidad ta keda afecta pa e 
comportacion di e cholleman. 
Ningun gobierno lo comete e 
eror garafal ey di legalisa nin- 
gun substancia, cu despues 
lo bay costa miyones pa trata 
na trece tur e victimanan bek 
den comunidad. Dios spaar 
nos isla di bira un New Am- 
sterdam den Caribe. Benefi- 
cio pa nos turismo? Ta cuanto 
mas nos tin di sacrifica pa 


mehora nos turismo? Un isla 
asina chikito, ta cuanto espa- 
cio nos lo por tin pa e fluho di 
e turista Cannabistanan aki? 
Ya caba nos ta cana bolter 
riba nos propio chollernan. Y 
bon bisa ami no ta mira nin- 
gun diferencia den un turista 
Cannabista of un choller. Si 
nos ta bay traha facilidad pa 
nos mes “vertroetel” nan mi 
ta kere cu nos ta riba e ca- 
minda robes. Pero di pensa so 
pa haci di nos turismo un tur- 
ismo di Cannabis ta un ofensa 
den direccion di nos pueblo 
su inteligencia ora cu e ta bay 
scoge su representantenan. 
Ex-statenlid di AVP 
Digna Lacle-Herera Q 


Regla pa publicacion di REMITIDO 

Nota di Redaccion: E remitido aki ta wordo publica riba peticion di un lesado di BON DIAARUBA. BON DIAARUBAno ta responsabel pa e contenido. BON 
DIA ARUBA ta reserva e derecho pa rechasa remitido, pa corigi esaki of pa adapta esaki redaccionalmente pa espacio y contenido. Cartanan por tin un cantidad 
di 600 palabra maximal, y mester tin un nomber y districto/bario. Adres y number di telefon no ta wordo publica pero ta necesario pa verificacion di contenido. 
Copia di cedula tambe ta necesario. BON DIA ARUBA ta ricibi solamente remitidonan den forma digital (via internet) y mester tin den e cabes como suheto 
:REMITIDO. Por manda esaki na e-mail bondia.aruba@gmail.com.Q 


Turistanan honra na Marriott Ocean Club 


ORANJESTAD - Reciente- 
mente Aruba Tourism Au- 
thority tabata tin e placer di 
a honra un grupo di bishitan- 
tenan fiel di Aruba na Marri- 
ott Ocean Club como Emba- 
hadornan di Bon Boluntad. 
E titulo simbolico honorario 
aki ta wordo presenta den 
nomber di Minister di Tur- 
ismo como muestra di apre- 
cio na huespednan kendenan 
ta bishita Aruba pa 20 aña of 
mas consecutivamente. 

E honradonan tabata dr. Wil- 
liam y sra. Brenda Gross for 
di Chester, New Jersey. Tam- 
be a honra sr. Len Amato for 


di Fairfield, Connecticut. Tur 
e bishitantenan aki ta miem- 
bronan fiel di Marriott Ocean 
Club y nan stima Aruba hopi 
debi na nan hendenan amabel, 
e beach, e clima, restaurant- 
nan y nan ta sinti cu Aruba 
ta un di dos cas pa nan y nan 
hendenan ta manera un famia. 
E certificadonan a wordo 
presenta pa sr. Ernest Giel, 
representando ATA hunto cu 
sra. Gail Sahit, representando 
Marriott Ocean Club. Riba e 
combinacion di foto por mira 
e honradonan y e represent- 
antenan di ATA y Marriott 
Ocean Club.Q 

Den preparacion pa celebracion di ‘Dia di San Juan ” 

Caha di Dera Gai a wordo entrega na Colegio Hilario Angela 



ORANJESTAD - Dia di San 
Juan ta wordo celebra na Aru- 
ba cu un festival cu ta honra 
San Juan y nos generacionnan 
pasa, kende tabata traha den 
nan cunucu pa percura pa 
cuminda riba mesa pa nan 


Hilario Angela na San Nico- 
las. Departamento di Ense- 
ñansa a pone e scol den un 
ambiente ameno di Dera Gai, 
unda cu, segun e cabesante 
Comelia Connor ta comenta 
cu e muchanan a gosa hopi, 








famia. Riba dia 24 di juni e 
coloman preto, cora y geel ta 
resalta y ta celebra cu e popu- 
lar baile di Dera Gai den tur 
districto. 

A bira un custumber cu De- 
partamento di Cultura ta 
bishita scolnan cu un pro- 
grama special, pero no ta tur 
scol por haya un bishita cada 
aña pa falta hopi biaha di 
tempo. 

Anualmente Departamento di 
Cultura ta promoviendo Dera 
Gai na mas of menos 700 ho- 
ben. Pa yega en realidad tur 
alumno di tur scol basico tur 
aña mester a bin cu algo mas 
cu e presentacionnan y a bin 
cu e idea di un “Caha di Dera 
Gai”. Minister pa Asuntonan 
Economico, Social y Cul- 
tura, sra. Michelle Hooyboer- 
Winklaar tambe tabata t’ey 
presente na e ocasion aki y a 
participa na e actividad. 

E prome Caha di Dera Gai 
a wordo entrega na Colegio 


nan a keda hopi contento cu 
bishita di e delegacion; e pre- 
sentacion tabata hopi leuk y 
informativo. Colegio Hilario 
Angela, tur aña ta Dera Gai, 
sigur lo haci excelente uzo di 
e Caha di Dera Gai, Sra. Con- 
nor a expresa. 

E Caha di Dera Gai ta inclui 
entre otro un Gai, un DVD 
cu informacion, como tambe 
informacion imprimi, un palo 
pa “mata” e Gai y un lenso pa 
tapa wowo. E regalo diferente 
y completo aki, cual sigur ta 
mas duradero, Ministerio di 
Asuntonan Economico, Cul- 
tura y Social y Departamento 
di Cultura ta spera di yega 
20 mil mucha y cu tur aña e 
scolnan lo uza e contenido di 
e caha aki pa sigui educa nos 
muchanan y promove un di 
nos tradicionnan asina promi- 
nente. Riba e combinacion di 
foto por tira un bista di e fes- 
tividadnan na Colegio Hilario 
Angela.Q 

Colonia Filipino na Aruba ta celebra 115 aña di Dia di Independencia 





ORANJESTAD - Sra. Ami 
Henriquez-Mendez, Consul 
Honorario di Consulado di 
Filipinas na Aruba, ta informa 
cu hopi alegria , cu e comu- 
nidad Filipino ta celebra nan 
115 aña di Dia di Indepen- 
dencia ariba awe, diaranson, 
12 di Juni. 

Mainta pa 10’or e parti proto- 
colario lo tuma luga na Prins- 
es Wilhelmina Park cu pres- 
encia di Gobemador Freddis 
Refunjol, Prome Minister 
Mike Eman, Presidente di 
Parlamento Paul Croes, Min- 
istronan y tur miembronan di 
Parlamento y bishita di Em- 
bahada di Washington. 
Despues di e programa Proto- 
colario, tin un programa Cul- 
tural, coronacion di nan beye- 
sa di 2013 :- Little Miss Phil- 
Aruba, Miss Teen Phil-Amba 
y Miss Philippines-Amba, 
dunamento di “Awardees” 
y presentacion di Teatro Ng 
Lahi cu baile Cultural di 
diferente region di Filipinas, 
bou di direccion di Jenny de 
Gracia y Noel Paingason te 
l:00pm. 

Anochi tin un fundraising, 
esta e conocido “Filipino 
Food Festival & Desserts”. 
Esaki lo tuma luga na Centro 
Bario Noord di 7pm te 1 lpm. 
E comunidad Filipino na 
Amba mester keda celebra 
su Dia di Independencia no 
solamente pa recorda esaki 
tur aña pero tambe como un 
gesto bunita cu nan kier duna 
pa gradici e gobiemonan di 
Amba cu a duna nan e honor 


aki y vooral si mester pensa 
cu Aruba ta e unico pais den 
Reino unda nan ta celebra nan 
Dia di Independencia cu tur 
su honor protocolario. 

E ta un dia unda por comparti 
cu e comunidad Ambiano nan 
Tradicion, nan Cultura y nan 
Historia. Unda nan por mus- 
tra nan interes tambe di integ- 
ra cu e comunidad Ambiano. 



E HISTORIA 

E Revolucion Filipino tabata 
na 1896. Eventualmente, e 
Spañonan a firma un acuer- 
do cu e revolucionarionan y 
nan lider, Emilio Aguinaldo, 
kende a bay den exilio na 
Hong Kong. 

Na momento di e guera 
Spaño-Mericano, Comodoro 
George Dewey a nabega for 
di Hong Kong pa e bahia di 
Manila, guiando e Esquadon 
Asiatico di Marina Mericano. 
Dia 1 di Mei, 1898, Merca a 
derota e Spañonan den e Ba- 
taya di Bahia di Manila. Mas 
despues durante e luna, Ma- 
rina Mericano a transporta 
Aguinaldo bek pa Filipinas. 
Riba dia 12 di Juni, 1898, 


Emilio Aguinaldo a presidi e 
declaracion di independencia 
di Filipinas for di maneho co- 
lonial Spaño. 

E independencia di Filipinas 
no a wordo reconoci ni pa 
Merca ni pa Spaña. E gobi- 
erno Spaño despues a sede e 
archipielago Filipino pa Mer- 
ca den e Tratado di Paris na 
1898. E Gobiemo Revolucio- 
nario Filipino no a reconoce e 
tratado. Na momento cu Mer- 
ca a busca manera pa ehecuta 
e terminonan di e tratado, a 
surgi un conflicto di tres aña, 
awo yama e Guera Filipino- 
Mericano. 

Merca a otorga independen- 
cia na Filipinas riba dia 4 di 
Juli, 1946 atraves di e Tratado 
di Manila. 

DI 4 DI JULI PA DIA12 DI 
JUNI 

Dia 4 di Juli, e dia intencio- 
nal scogi pa Merca debi cu 
e ta coresponde na su Dia di 
Independencia, a wordo ob- 
serva na Filipinas como e 
Dia di Independencia te cu 
dia 1962. Riba dia 12 di Mei, 
1962, Presidente Diosdado 
Macapagal a bin cu un Proc- 
lamacion Presidencial no. 28, 
caminda ta declara riba dia- 


mars, dia 12 di Juni, como un 
dia special publico den henter 
Filipinas, “... den conmemo- 
racion di e declaracion di nos 
hendenan di nan derecho in- 
herente y inalienabel pa lib- 
ertad y independencia.” Riba 
dia 4 di Augustus, 1964, e 
Acto di Republica no. 4166 
cu a renombra dia 4 di Juli 
como e “Dia di Republica di 
Filipinas”, a proclama dia 12 
di Juni como e “Dia di Inde- 
pendencia di Filipinas” y a 
pidi pa tur ciudadano di Fili- 
pinas pa observa e ultimo cu e 
ritonan adecuado. 

Prome cu dia 1964, dia 12 di 



Juni a wordo observa como 
Dia di Bandera, cu a schuif 
pa dia 28 di Mei (e fecha cu e 
bandera Filipino a wordo uza 
prome biaha den bataya). 

PILIPINAS 
PAGSASARILIARAW 
Consul Honorario Ami Hen- 
riquez-Mendez: “Mi kier in- 
vita e pueblo di Amba y mi 
paisanonan pa bin y join nan 
di nan celebracionnan - purba 
e cuminda di nan. 

Por ultimo, mi kier finalisa 
na gradici e comunidad Am- 
biano cu semper ta Acepta 
nan invitacion y semper T’ey 
na nan celebracion nan. Cu 
boso presencia nan ta sinti 
boso aceptacion y e calor 
di boso apoyo. Danlci di cu- 
rason. Y manera Semper mi 
lo termina di bisa “Maraming 
Salamat”.” 

Na henter e comunidad di Fil- 
ipinas na Amba “Maligayang 
Araw ng Kalayaan’O 

Huespednan honra na 


Tamarijn Beach Resort 



ORANJESTAD - Reciente- 
mente Aruba Tourism Author- 
ity tabata tin e gran placer di 
a honra un pareha, kendenan 
ta bishitantenan fiel di Aruba 
na Tamarijn Beach Resort, 


como Embahadornan di Bon 
Boluntad. E titulo simbolico 
honorario aki ta wordo pre- 
senta den nomber di Minister 
di Turismo como muestra di 
aprecio pa huespednan kende- 


nan ta bishita Aruba pa mas di 
20 aña consecutivo. E honra- 
donan tabata Sr. Antone y Jan- 
ice Medeiros for di Fairhaven, 
Massachussetts. Antone y 
Janice ta huespednan fiel di 



Tamarijn y nan stima Aruba 
pa su clima, beachnan , res- 
taurantnan y nan gusta topa cu 
nan amigonan Arubiano. 

E certificado a wordo presen- 
ta pa Sr. Ernest Giel, repre- 


sentando ATA hunto cu miem- 
bronan di staff di Tamarijn 
Beach Resort. Riba e combi- 
nacion di foto por mira e hon- 
radonan hunto cu Sr. Giel di 
ATA y miembronan di staff 
di Tamarijn Beach Resort.Q 


Invitacion pa e fiesta di 
San Antonio di Padua na 
Koyari 


ORANJESTAD - 
Diahuebs dia 13 di 
Juni 2013 nos gru- 
po di oracion “The 
Voice of Jesus” ta 
celebra e fiesta na 
honor di San An- 
tonio di Padua na 
Koyari. Esaki lo 
cuminsa pa 7 or y 
mey di anochi cu 
un Santo Rosario y 
despues lo sigui cu 
un procesion chikito 
riba e tereno ben- 
diciona y lo bay tin 
oracionnan y can- 
tonan. 

P’esey un invitacion 
ta bay pa un y tur y 
muy specialmente 
na e fiel devotonan 
di San Antonio pa 



bini diahuebs pa 7 or y mey di anochi pa celebra hunto cu nos e 
bunita fiesta na honor di San Antonio. E lo bira un gran anochi 
cuminsando cu un procesion chikito y despues nos ta habri e 
anochi ey cu canticanan special dedica na San Antonio. 

Tur hende ta cordialmente invita pa asisti na e fiesta special aki 
na Koyari.Q 


En conexion cu ceramento di 
Radio Kelkboom 

Butishi di Alegria 
cu su ultimo tres 
programanan pa e 
siman aki 


ORANJESTAD - En conexion cu 
ceramento di Radio Kelkboom diadomingo 
16 di Juni proximo, Produccion Tromp y 
Butishi di Alegria ta presenta nan ultimo 
tres programanan: 

* diaranson 12 di Juni: ripiticion di e 
programa Festivalnan di Ranchera. Esaki ta 
cuminsa l’or di merdia. 

* diabierna 14 di Juni: un programa dedica 
na San Juan y Dera Gay cu a pasa hopi 
tempo pasa. 

Esaki ta cuminsa 2’or di merdia. San Juan ta 
bin ... y Radio Kelkboom ta bay. 

* diadomingo 16 di Juni: programa bibo 
for di studionan di Radio Kelkboom. E 
programa aki ta cuminsa 12’or di merdia y 
ta caba den oranan di anochi. 

Invitacion ta bay pa un y tur pa scucha Radio 
Kelkboom, 106.7 riba banda FM durante su 
ultimo dianan di existencia. Q 

Tel: 593-0657 / 503-6599 / 560-1403 
Fax: 538‘6698 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa”. 

Salmo: 23 


Cu inmenso tristesa na nos curazon, nos ta participa Fayes- 
imento di nos ruman, tata, welo y omo: 



Victor Oscar Martinus 


Cariñosamente yama “bebito” 
*24-12-1960 f10-06-2013 


Na nomber di: 

Su Mayoman: 

f Abejona Dirks 
f Ceferino Ascario Martinus 

Su yui: 

Michael y Aishal Geerman y famia 
Su rumannan: 

Jacqueline y George Henriquez y famia 
Ruth Martinus y yuinan 
Haime Martinus 

Marisela y Michael Croes y yuinan 
Su Hija: 

Jennifer Silberie Henriquez 
Omonan y Tantanan: 

Rita Dirks y famia 

f Egidio Dirks y famia 

f Presentacion Dirks y famia 

f Antonio Dirks y famia 

f Daniel Dirks y famia 

f Gilberto Dirks y famia 

f Denisia Dirks y famia 

f Santiago (Tachi) Martinus y famia 

fFrida Martinus y famia 

Vda. Clea Tromp y famia 

Betty Martinus y famia 

fNadi Martinus y famia 

Sarita Martinus y famia 

fEditha Fang-Martinus y famia 

Pina Martinus y famia 

Efi Martinus y famia 

Chomai Martinus y famia 

Yvonne Martinus y famia 

Sobrina y Sobrinonan: Samuel 

Henriquez, Jennifer Silberie-Henriquez, 

Vanessa Henriquez y yiu, Jose Henriquez, 

Ryamn Velasquez, Lilian Velasquez y famia, Ernesto 
Jose Velasquez, Micheline Croes y yiu, Marc Antho- 
ny Croes y famia, Michael Croes, Micherla Croes 
Madrina: Sra. Berkley 
Padrinonan 
Bon Bisiñanan 

Demas Famia: Martinus, Dirks, Bermudes, Geerman, 

Henriquez, Croes, Velasquez, Ridderstap, Zievinger, Sev- 
inger, Tromp, Caresquero, Gomez, Diaz, Quandt, Forero, 
Maduro, Despaingne Lezier, De Cuba, Sarda, Hoek, Je- 
andor, Croes, Silberie, Arends, Raaz, Luidens, Eckmeyer, 
Semeleer, Kock, Marval, Lugo, Kelly, Palm, Molenaar, 
Jacobs, Thielman, Tromp, Peterson, Fang, Mendes, Wil- 
lems, Schwengle, Monte Dania, Marcera, Shermer, Frans, 
Helmeyer, Prado Marin, Ridderstaat 
Y famian nan na Curacao, Boneiru, Hulanda y St. Maarten 

Ta invita pa asisti na acto di entiero cual lo tuma lugar Di- 
aranson 12 di Juni 2013 pa 4’or di atardi saliendo for di 
Misa San Francisco na Playa pa Santana central na Sabana 
Basora. E restonan mortal di “Bebito” lo ta reposa for di 
2’or di atardi na misa San Francisco na Playa. 

Adres pa condolencia: Aurora Funeral Home, Cumana 76, 
Diamars 11 di Juni 2013, di 7.00 - 9.00 pm. 

Nos ta pidi nos disculpa si nos por a lubida un of otro famia 
den nos tristeza. 

Despues di entiero nos no ta risibi bishita di condolencia 
na cas. 



Biba cada momento 


Laga tur locual, cu ta sperami ta bunita 

Laga tur locual, cu mi encontra na caminda ta 

bunita 

Laga tur locual mi ta laga tras keda bunita y laga 
esakinan termina den tur buniteza 
A fayece 



Arthur Bernard Lamoria 

Mihor conoci como u Captain Art Lamoria 

Na nomber di su 

Yiu: Arthur Gordon Lamoria 

Nietonan: Arjen Lamoria 

Arthur Jeremy Lamoria 
John Kutner 

Ruman muher: Dolores Lamoria 

Sobrino: Rudy Brown y famia 

Demas famia: Quandt, Solognier, Dania, Bosni, 
v/der Linde, Mejia, Ras, Nahar, Briseño 

Nos kier a pidi nos disculpa si nos por a lubida 
un of otro famia den nos tristeza. 

Acto di entiero ta tuma lugar Diaranson 12 di 
Juni 2012 pa 10:30 di mainta na The Olive Tree 
Funeral Home. Despues saliendo pa Santana 
Central na Sabana Basora. 

E restonan mortal di Arthur lo ta reposa for di 
9:00 di mainta na The Olive Tree Funeral Home 
na Cumana 

Tel: 59370357 / 563-6699 / 560-1403 
FaK: 538-6698 

Invitacion 



Franklyn R.Tromp 

u Frenky” 

*26-05-1962 f02-06-2013 

Bo persona ta keda cordialmente invita pa un 
Santo Sacrificio di Misa cual lo tuma lugar 
Diaranson 12 di Juni 2013 pa 7.30 pm, 
Diasabra 15 di Juni 2013 pa 7.00 pm y 
Diadomingo 16 di Juni 2013 pa 6.00 pm 
na Misa Santa Anna na Noord. 

Boso presencia lo ta altamente aprecia. 




urora 

Tel: 593-0357 / 583-6699 / 560-1403 
Fax: 538-6698 


“Mi kier scucha Dios-Señor su palabra, amor y 
verdad lo topa, 

Husticia y pas lo brasa otro; 

Berdad lo brota for di tera i husticia mira abao for 
shelo”. 

Salmo 85, vers. 10-11 


Cu honda pena pero conforme cu boluntad di Dios 
y agradecido pa tur locual el a nifica y hasi pa nos, 
nos ta anuncia fayecimento cristianamente di: 



Jacintha Kock 

*17-08-1946 f 11-06-2013 

Acto di entiero ta tuma lugar diahuebs 13 di juni 
2013 na misa Fatima na Dakota di 2 ? or pa 4 ? or 
di atardi despues saliendo pa Santana central na 
Sabana Basora. 

Adres pa condolencia: Aurora Funeral Home, di- 
aranson 12 di juni 2013 di 7’or pa 9 ? or di anochi. 

Lagrima y floman por seca su recuerdonan y tur loke 
e la hasi y significa pa nos lo keda graba pa semper 
den nos mente y curason. 

“Cerca Dios mi alma ta na paz, ta di dj’E mi 
salbacion ta bini” 

Salmo 62:1 


Cu profundo tristeza na nos curason, nos ta participa 
cu a fayece cristianamente 



Feliz Dubero 

Mihor conosi como Feli of Buchi 
*14-01-1938 fl0-06-2013 

Na nomber di su 

Esposa : Elsa Dubero-Werleman 

Yiunan : Hubert Dubero (Chepito) y 

Vivian Wong y famia 
Evelijn y Dennis Powsey -Dubero 
y famia na Portugal 
Iris y Dick Voets 

Javier y Ludwina Dubero-Flanegin 

Nietanan 

: Mayline, Glendelyne y 

Shyanne na Hulanda, Canada y Portugal 

Mescos cu nieta : 

Lisjennie Morillo 
Rumannan 

: Rubia Dubero 
Angelica Dubero y famia 
Elva Dubero y famia 
Rosa y Luis Peña-Dubero y famia 

Sobrina y sobrinonan 

: Sra. vda Ingrid Croes y Leonard 
Sari v/d Linden y yiunan 
Chito, Jenny, Edna, Robby, Alvin, Franky, 
Veronica y yiunan, Rosemarie y yiunan, 
Yvonne y yiunan na Hulanda 
Tanta 

: Suitbertha Croes-Dubero 
Swa y cuñanan 

: Sra Vda Reneta Paesch 
Enrica y Genaro Morillo y yiunan 
Juliana Werleman y Maldo Mariny yiunan 
Sra Vda Jacentha Kock yyiunan 
Leopoldo y Diana Werleman y yiu 
Saturnina y Domingo Danja y yiunan 
Mauricio (Mau) Werleman 
Camilio (Cameu) Werleman 
Adriano (Jean) Werleman 
Mescos cuyiu 

: Mariela, Lourdes, Alex, Ricardo y Saturno 
Ex casa : f Anna Maria Schotborg-Yarzagaray 

Sobrino y sobrinanan, primo y primanan, comer y 
compernan, ihanan, amigo y amiganan, bisiña y 
conocirnan, 

Famia : Dubero, Werleman, Yarzagaray, Powsey, 
Voets, Flanegin, , v/d Linden , Wong, Schotborg, 
Lampe, Peña, Arias Pichardo, Stal, Morillo, Danja, 
Paesch, Kock, Lo-A-Njoe, Willems, Croes, Maduro, 
Thiel, Hoevertsz. 

Nos disculpa si den nos tristeza nos por a lubida un 
of otro famia. 

Ta invita tur bisiña y conocirnan, amigo y amiganan 
y demas famia, pa asisti na e acto di entiero cual lo 
tuma lugar diabiema 14 di juni 2013 pa 4'or di atardi 
saliendo for di Misa Inmaculata Concepcion y 
despues pa Santana Sta Maria na Sta Cmz. 

For di 2'or nos difunto stima lo ta reposa den Misa. 
Adres pa condolencia: Aurora Funeral Home 
diahuebs 13 di juni 2013 di 7:00 - 9:00 di anochi 



■*0 

Biba cada momento 


Invitacion 


Un cos so mi a roga Señor esey so mi ta anhela: 
cu mi por biba den cas di Señor tur dia di mi 
bida pa contempla splendor di Señor y bishita 
su temple. 

Den nomber di su casa y yiunan y demas famia 
Mathilda kier a invita tur famia, bisiña, conocir- 
nan, amigo y amiganan pa un santo sacrificio di 
misa pa recorda 1 aña di fayecimento di nos de- 
funto stima 



Gregorio Jacobus “Coby” Mathilda 

15 februari 1934 - 12 juni 2012 

Cual lo tuma lugar Diaranson 12 di Juni 2013 
pa 7’or di anochi na Misa Inmaculada Concep- 
cion na Sta. Cruz. Boso presencia lo ta altamente 
aprecia. 


Bernhardstraat 134-136 - San Nicolas - Tel 584 8888 
Avenida E.J. “Watty” Vos 44 - Oranjestad - Tel 5820000 
theolivetreefuneralhome@gmail.conn 
www.theolivetreefuneralhome.com 

Biba cada momento 


^0 


Gradicimento / Invitacion 

Pa medio di esaki famia Jacobs kier a gradici 
tur esnan cu di un manera of otro a mustra nan 
atencion durante fayecimento y entiero di 



Karel “Carlo” “Caballo” Jacobs 

Gradicimento special ta bai na tur cu a yama, 
manda flor, krans y telegram masha danki pa 
e muestranan di consuelo. Tambe danki ta bay 
na tur amigo, bisiña y conocir. Boso muestra 
di atencion pa defunto y nos su famia tabata un 
gran sosten pa nos. 

Alavez nos kier a invita pa 1 santa sacrificio di 
misa na Misa San Francisco na Oranjestad 
Diaranson 12 di Juni pa 7:00 di anochi 
Boso presencia lo ta altamente aprecia 


Bernhardstraat 134-136 - San Nicolas - Tel 584 8888 
Avenida E.J. “Watty” Vos 44 - Oranjestad - Tel 5820000 
theolivetreefuneralhome@gmail.com 
www.theolivetreefuneralhome.com 

Biba cada momc/i/o 


? ’Amor y fieldad ta topa, husticia y 
paz ta brasa otro; 

Fieldad ta brota for di tera y husticia ta 
baha for di cielo. 

Husticia lo bai dilanti y paz lo sigui 
den su paso. ?? 

Ps. 85:10,11,13 

Cu inmenso tristeza na nos curazon, nos ta par- 
ticipa fayecimento di: 



Petra Celestina Danies 

mihor conoci como: u Dudu”, “Mama Petra” 
19 mei 1932 - lljuni2013 

Na nomber di su: 

yiunan: Annie Jacobs y famia 
Susita Jacobs y famia 
Rogelio Jacobs y famia 
Celia Romero y famia 
Eco Jacobs y famia 
Patty Cheong y famia 

nieto y nietanan, bisanieto y bisanietanan, ru- 
mannan, suegro y suegranan, swa y cuñanan, so- 
brino y sobrinanan, primo y primanan, comer y 
compernan, ihanan 

y demas famia ta invita tur amigo, bisiña y cono- 
ci pa asisti na e acto di entiero cual ta tuma lugar 
diahuebs 13 di juni 2013 pa ll ? or di mainta sa- 
liendo for di Misa Santa Filomena pa santana 
catolico “Pastor Kraanwinkel” na Paradera. 
Oportunidad pa condoleer famia y despedi di 
Petra lo ta reposa for di 9 ? or pa 1 l’or di mainta 
den Misa Santa Filomena na Paradera. 


Nos ta lamenta cu despues di entiero nos no por 
ricibi bishita di condolencia na cas. 


Bernhardstraat 134-136 - San Nicolas - Tel 584 8888 
Avenida E.J. “Watty” Vos 44 - Oranjestad - Tel 5820000 
theolivetreefuneralhome@gmail.conn 
www.theolivetreefuneralhome.com 

Mutts 



Blondie 



Mother Goose & Grimm 

Baby Blues 



Zits 



Conceptis Sudoku 

Difficulty Level ★ ★ ★ 


Sudoku is a number-placing puzzle based on 
a 9x9 grid with several given numbers. The 
object is to place the numbers 1 to 9 in the 
empty squares so that each row, each column 
and each 3x3 box contains the same number 
only once. The difficulty level of the Conceptis 
Sudoku increases from Monday to Sunday. 

Created by Jacqueline E. Mathews 


Tuesday’s Puzzle Solved 



(c) 2013 Tribune Media Services, Inc. 
All Rights Reserved. 


ACROSS 

1 Violent winds 

6 Sassy child 

10 Tabby and tiger 

14 Exorbitant rate 
of interest 

15 Response toa 
pinprick 

16 Villain 

17 Female horses 

18 Afresh 

19 Notfat 

20 Ghosts 

22 Very handsome 
young man 

24 Take care of 

25 Become angry 

26 Watery part of 
the blood 

29 Jackson and 
Gosselin 

30 Shade tree 

31 Aroma 

33 Sheikhdom in 
the United Arab 
Emirates 

37 _ milk; nonfat 
beverage 

39 Scout group 

41 Endorse 

42 Singing voice 

44 Possessed 

46 Comfy room 

47 _ the way; 
pioneers 

49 Actor James 

51 Deadlock 

54 Soft cheese 

55 Perches 

56 1/4 of aquart 

60 Short-necked 
diving seabirds 

61 Heroictale 

63 Forbidden 

64 Genealogist’s 
drawing 

65 Look for 

66 Cream of the 
crop 

67 Loose _; 
unfinished 
business 

68 Back talk 

69 Ascends 

DOWN 

1 Periodontisfs 
concerns 


2 Letters urging 
promptness 

3 Entice; tempt 

4 Builds 

5 Orderly 
methods 

6 Plank 

7 Gallops 

8 Top card 

9 Foil; hinder 

10 Gigantic statue 

11 Representative 

12 Remain behind 

13 Good judgment 
21 _ legislation; 

pass laws 
23 Passed away 

25 Item twirled in 
a parade 

26 Put on Twitter 

27 Tahoe or Huron 

28 Related 

29 Recognizes 
32 Wear away 

34 _ one’s time; 
wait 

35 Grows older 

36 Travelers' 
stopovers 


38 Thick syrup 
40 Necklace bead 
43 Take a nap 
45 Vagabond 
48 Evaluate 

50 Katmandu 
resident 

51 Enraged 

52 Grieve 


53 _fun at; 

ridiculed 

54 Supports 

56 Rushes 

57 Wading bird 

58 C-sharp or E- 
flat, e.g. 

59 Foot digits 

62 Veggie in a pod 


©2013 Conccptis Puzzles. Disl. by King Fcaturcs Syndicatc, Inc. 






















































































































































































































































































































































































































DIARANSON 12 JUNI 


B14 |VARIEDAD 


I I 

IA WARDA 
Oranjestad 




Dr. Dennert 


911 



POLIS 

100 

POLIS 

581-1100 

ORANJESTAD 

582-4000 

NOORD 

587-0009 

STA. CRUZ 

585-4710 

SAVANETA 

584-7000 

SAN NICOLAS 

584-5000 

BRANDWEER 

115 

BRANDWEER 

582-1108 

POLIS TIPLINE 

11141 

HOSPITAL 

527-4000 

AMBULANCE 

582-1234 

SAN NICOLAS 
AMBULANCE 

584-5050 


BOTICA 

O'STAD Trueiaal TeL 583-8560 

S NICO LASCentro Me_d|co_Te[: _ 5 _ 84 -_ 5 _ 79_4 


SERVICES 


INFORMATION 

SETAR 

TAXI 

TAXI-TAS 

PROF. TAXI 

TAXI D.T.S. 

SERVICE ARUBA 


118 

582-2116 

582- 5900 

587- 5900 

588- 0035 
587-2300 

583- 3232 


CRUISESHIP 


MORTUARIO 


AD Patres 
Aurora 

Mementomori 
The Olive Tree 


584-2299 

588-6699 

583- 3358 

584- 8888 


FOUNDATION 
FELLOWSHIP CLINIC 

Tel: 584-6440 

Alcoholism & Drug Addiction, 
Anonymity guaranteed 

FUNDACION 

Anti-Droga 

Aruba 

(FADA) Tel: 583-2999 

FUNDACION 
Respetami 
Tel_ 582-4433 _ 

Diabetic Foundation 

Arubano 

Teh 583-3808 _ 

Narcotics Anonymous 
Teh 583-8989 _ 

Foundation Amor 
pa Prohimo 

Tel: 583-3345 /586-6976 

Women in Difficulties 

Foundation 

Tel: 583-5400 



.. " 

Bo cadena 
di numbernan 
di suerte ta duna 
e number di awe 


Sorteo di 11 Juni 2013 





05 06 24 

5oke A v ett e/ . 

28 29 19 B 


.^5 6458 
Signo: Gemini 

& * * 7 1 



2 6 6 4 

©©©© 

7 6 3 4 


imto 


07 09 11 16 
18 



10 11 14 27 

v e9 a 



7 3 9 7 

9 3 10 

16 4 6 

DIARI0 ®® 4 © 

©0« * 

2 7 3 4 


SUPER 

4 


2 3 9 1 




Sorteo di 5 Juni 2013 
13 19 22 44 
44 46 X4 


Jackpot $ 20 IVIILLION 


Sorteo di 6 Mei 2013 

10 11 12 20 
55 19 


Meteo Aruba: 

Nubianan 
por aumenta 
periodicamente 
causando 
awasero 
pasahero 



ORANJESTAD - Situacion 
general di tempo ta indica cu 
e ola tropical riba Lama Cari- 
be ta sigui desplega west ale- 
hando su mes di e region lo- 
cal. No obstante esaki, sobra 
di awe y tambe parti di mañan 
mainta nubianan por aumenta 
periodicamente y ocasiona 
awasero pasahero riba parti 
di e islanan. Mas aleu, e regi- 
men di biento fuerte ta sigui 
manifesta su mes y ta resulta 
den un situacion di lama lo- 
calmente bruto. Tambe e stof 
fini procedente di Sahara ta 
sigui restringi e visibilidad 
durante e proximo dianan. 
CONDICION DI LAMA 
Modera te localmente bas- 
tante bruto cu altura di olanan 
entre 1 y 2 meter. E olanan di 
mas halto lo ta riba lama han- 
cho. 

TEMPO PAAWE MAINTA 
Shelo lo ta parcialmente 
nubla. Temperatura maximo: 
32°. Lo bay tin leve posibili- 
dad di awa. Indice di calor lo 
ta te 36°. Indice ultravioleta: 
8. Biento ta for di direccion 
oost alrededor di 20 nudo, cu 
rafaga te 31 nudo. Posibilidad 
di awa lo ta menos cu 20 %. 
Precipitacion lo ta menos cu 
2 mm. 

TEMPO PAAWE NOCHI 
Shelo lo ta parcialmente nub- 
la. Temperatura minimo: 28°. 
Biento ta for di direccion oost 
alrededor di 18 nudo, cu rafa- 
ga te 31 nudo. 

Salida di solo lo ta 6’or y 10 
di mainta y bahada di solo lo 
ta 7’or di anochi. □ 



Arie 


Relaha cu bo pareha of cu bon amigonan 
y spera lo miho. Un sofocon of desazon 
recientemente experimenta por a causa 
inkietud y preocupacionnan. Number: 10, 
26, 35 y 43. 


No hunga cu amor. Tin hopi wowo riba bo. 
Situacionnan hopi interesante ta cercan- 
do, cu bo tin cu probecha. Amor ta dunan- 
do buelta den un actividad social. Number: 
10, 26, 35 y 43. 



Tauro 



Confusionnan sentimental. Pone di bo par- 
ti pa evita mal comprondemento. Un dia 
hopi singular dentro di bo bida sentimental 
y familiar. Noticianan lo sorprendebo tem- 
pran awe. Number: 9, 25, 34 y 42. 

Geininis 

No agobia bo mes cu cuestionnan superfi- 
cial. Lo bay tin di tur cos. For di bishitanan 
inespera te cu compromisonan di ultima 
ora. Ahusta bo orario pa bo no bay trom- 
pica. Number: 8, 24, 33 y 41. 



Cancer 


Lo bo rebiba etapanan di pasado di lunan- 
an di miel excitante. Bo ta den e miho di 
tononan sensual. Esaki ta un dia excelente 
pa amor, pero si laga bo domina pa ja- 
ioezie, no lo bay bon. Number: 7, 23, 32 
y 40. 



Leo 


Esaki ta un dia carga cu actividadnan dife- 
rente. Bo ta hopi ocupa cu bo asuntonan 
personal y e situacion aki por tenebo ocu- 
pa durante e tempo cu bo mester inverti 
den bo relacion. Number: 6, 22, 31 y 39. 



Virgo 



Evita asocia cu manipulado y buscadonan 
di redo. Awe bo tin cu cuida loke bo ta bisa 
na personanan cu bo stima ya cu bo por 
ta envolvi den un cuestion un tiki escan- 
daloso. Number: 5, 21,30 y 38. 


Libra 


Cuidao, no actua precipitadamente den 
bo bida sentimental. Si bo ta confundi 
sentimentalmente, tabata tin problema 
of dificultad den un relacion y no ta tribi 
tuma decision. Number: 4, 20, 29 y 37. 



Scorpio 




Mantene bao di control emocional bo 
bida amoroso. Awe por surgi algun situa- 
cion cu por ponebo dilanti di hendenan 
algo manipulado. Afortunadamente, tur 
cos lo ta bon. Number: 14, 28, 39 y 47. 

Sagitario 

Actua cu transparencia semper y nin- 
gun hende por señalabo. Bo tabata algo 
basilante y awo ta presenta un solucion 
cu bo mester wak como un alternativa. 
Number: 4, 8, 29 y 37. 

Capricornio 

No bisa nunca cu tin fracaso, solamente 
tin experiencia. E dia aki lo bo ta dilanti 
di multiple responsabilidad cu lo ocupa 
bo tempo y energia. Tum’e cu calma. 
Number: 12, 28, 37 y 45. 

Aquario 

Un hende hopi arogante y vanidoso lo 
purba di impresionabo. Hendenan su- 
perficial y vano lo aproximabo, kende- 
nan lo unico cu ta worry ta e apariencia. 
Number: 11,27, 36 y 44. 




Jackpot $ 12 MILLION 

DIARANSON 12 JUNI2013 


Operativo Democracia 2013 ta cuminsa awe na Magic FM 


ORANJESTAD - Democra- 
cia ta e fundeshi di progreso 
di cualkier nacion y pa bien- 
estar di nan dushi isla Aruba. 
Nan ta dilanti otro temporada 
di eleccion, na unda cu tur ci- 
udadano lo haya un otro opor- 
tunidad pa expresa nan opin- 
ion democratico haciendo uzo 
di nan derecho di voto. 

Magic FM un institucion re- 
sponsabel y lider den media lo 
presenta 6 Operativo Democ- 


racia 2013”. Atrabes di e pro- 
grama aki nan lo provee nan 
comunidad informacionnan 
valioso pa medio di entrev- 
ista cu politiconan, noticianan 
diario y lo cubri tambe even- 
tonan politico pero mas cu tur 
haciendo un analisis di cada 
aspecto democratico. 

Tambe analisis di eleccionnan 
anterior ariba un nivel profe- 
sional. 

Operativo Democracia 2013 
lo cuminsa awe diaranson 


11 di Juni y lo termina dia di 
eleccion na Aruba, 27 di Sep- 
tember 2013. Mas cerca di 
eleccion nan lo conta tambe 
cu Radio “Direct FM” di Cor- 
sou. 

Lo haci uzo di nan website 
www.magica965.com y nan 
Magicfmaruba fanpage pa cu- 
alkier pregunta of preocupa- 
cion cu abo lo por tin of si bo 
ta desea pa nan trata cualkier 
topico. 


E programa lo wordo pasa 
tur diaranson atardi di 6-8 y 
lo wordo presenta pa sra Elsa 
Krosendijk, Sr. Ivo Valdez, Sr. 
Marc Benson y sra Erin Croes 
cu un ekipo di expertonan 
manera prof. Luciano Mil- 
jard, drs. Ben Marapin, Do- 
cente di U.N.A. Rycon Santos 
do Nacimento, Srta. Leanne 
Geerman (young ambassador) 
mas reportero Jayson Inesia y 
segun eleccion yega mas cer- 
ca e crew di Magic FM lo ta 


completo 

Operativo Democracia 2013 
ta conta tambe cu Vision Po- 
litico cu ta pasa ya caba tur 
mainta pa 7.30 net despues di 
Noticiero 96. 

Un danki en especial ta bay 
na e sponsornan Utlities NV, 
Dominoes Pizza, Aruba Ports 
Authority y Pepsi Cola-Ro- 
mar Trading. Riba e combina- 
cion di foto por mira e crew 
responsabel pa e programa.Q 


N0S TEY ATR0BE CU N0S PAGINO 01CIASIFICADO GRATIS 

PERSONAL GRATIS MAX 20 PALABRA - TA ACEPTA AVISO FOR DI 9:00AM - 4:00PM É8fe 

PASA LAGA BO AVISO NA OFICINA Dl BON DIA ABUBA WESTSTBAAT #22 


TA BENDE 

Chevrolet Avalanche 
2002, automatic, color 
blanco y color preto 
paden, kibra dilanti y na 
banda. Por drecha of 
tambe pa piesa. 

(”as is where is”) 

Afl. 5000,- negociabel. 
Tel: 594-9990 


TA HUUR 

Un apartment Studio 
independiente na 
Palm Beach. 

Pa mas informacion 

Tel: 567-5388 


TA BENDE 

Asesorio exclusivo di 
diseñodora reconoci. 
Armband, cadena, etc. 
Pa mas informacion 

Tel: 563-0891 


TA BENDE 

1 Bottle cooler manera 
nobo A-1 condition ± 30 
caha cerbes. bon pa 
bar of restaurant. 
PrijsAfl. 2.500,= Pa mas 
informacion yama 
Tel: 660-3870 


TA BENDE 

Siman 14-21 Juni Costa 
Linda 2-Bdr. US$ 850, 3 
anochi (weekend) of 4 
anochi (siman) @ US$ 
450. Pa mas informacion 
Tel: 585-1582/567-3476 


TA BENDE 

Un BMW 3201 
color blanco 2006. 
Den hopi bon condicion 
Pa mas informacion 
yama 

Tel: 733-7007 


SERVIGIO 

PUBLICO 

Pa cualkier fiesta , 
2 Sum-Band tey pa 
sirbibo. Pa mas 
informacion yama 

Tel: 583-9012 


TA BENDE 

Un Boto Baha 26” motor 
Yamaha 300hp. HPDI. 
Boto ta bin cu su 
Trailer. Prijs ta 
Afl. 45.000,= 

Pa mas informacion 
Tel: 733-9993 


TA BENDE 

1 Stand up cooler 1 
porta di glas pa refresco 
of pa usa den cushina. 
(bar restaurant) Prijs 
Afl. 600,- pa mas 
informacion yama 
Tel: 660-3870 


TA BENDE 

Cabrito pa cria di un te 
cuanto cu bo kier 
cumpra. Esun cabrito cu 
tin baby bo ta haya e 
cabrito baby gratis. 
Tel: 741-2537 /734-7327 


SERVICIO 

PUBLICO 

Nos ta train tur tipo di 
cacho. Pa mas 
informacion yamaAruba 
Dog Academy na 
Tel: 588-0234 
info@arubadogs.com 


TA BENDE 

Un Harley Davidson 
costum. Hopi bunita, 
nobo gespuit, hopi 
chrome messs 
PrijsAfl. 25.000,= 
Pa mas informacion 
Tel: 733-9993 


TA BUSCA 

Señora ecuatoriana ta 
busca trabao di limpieza 
de casa, cuidar niños o 
hente grande. 

Pa mas informacion 
Tel: 995-2371 


TA BENDE 

Quadriser KJMO MXV 
300, un doño, bon 
condicion. Pa mas 
informacion please 
yama telefoon 
Cel: 594-9069 


TA BENDE 

Ganga dia di tata costa 
linda 2 bdr US$700 3 
anochi (weekend) of 4 
anochi (siman) @ US$ 
400. Pa mas info. 
Tel: 585-1582/567-3476 


TA BENDE 

Ford F-350 dually full 
equipped 2000. 4 drs. 
wheel size 22”, 
color shinishi silver 
Hopi bunita, hopi extra’s 
PrijsAfl. 45.000,- 
Pa mas informacion 
Tel: 593-0403 


TA BENDE 

Eikenhout kast di 
Hulanda, Chandeliers 
blanco (luz) TV di color 
32” pa mas informacion 

Tel: 733-7007 


TA BUSCA 

Tereno eigendom of 
erfpacht pa cumpra. 400 
- 500m 2 den vesindario 
di Alto Vista (Noord) ta 
paga Afl. 40.000,- yama 
entre 6’or - 7’or 
Tel: 568-1357 


TA BENDE 

Mata di Fruta super bon 
prijs. tambe nos tin 
machine pa carpinte 

Tel: 733-9993 


SE OFRECE 

Servicio de mte. aires 
acondicionados 
derivaciones 
instalaciones 
electronicas 
residenciales de tv por 
cable. Pa mas info. 

Cel: 749-8756 


TA BENDE 

Un Truck JAC 2008 cu 
solamente 15.000km 
cori, STD, pa carga 
santo etc. 

Tel: 593-6305 / 
593-8797 


SERVICIO 

PUBLICO 

Pa tur trabao di 
verfmento, pluming, 
chapi, corta mata grandi 
y chiquito y mantencion 
di hardin. Tel: 568-3728 


SERVICIO 

PUBLICO 

Pa tur trabao di 
verfmento, plumbing, 
Chapi corta mata, 
mantene hardin. 

Tel: 593-8750 


SE ALQUILA 

Un cuarto con una 
cama, en cumana #93 
con servicio incluido a 
Afl. 450,- pa info. 

Cel: 749-8109/747-6016 


SERVICIO 

PUBLICO 

Ta traha cas completo, 
dak, cura, basha vloer, 
pleister, traha pos, 
drecha dak, verf cas y 
edificio, plafon, mosaico. 
Ta rosa hasi tereno limpi 
y jena fundeshi. etc etc 
Cel: 566-0222 

For di Android pa Yahoo, awe e 
top lOnan den tecnologia ta hot 


Tabata un siman excitante pa 
e mundo di tecnologia. Si bo a 
miss e storianan di mas grandi 
di e siman, no tene miedo - 
aki nos t’ey cu e compilacion 
di e top lOnan den tech. 

E storia di mas grandi di e 
siman tabata Vine biniendo 
pa Android. Despues di ta 
jaloers di e usuarionan di iOS 
pa lunanan largo, usuarionan 
di Android awo por show 
off cu nan videonan di seis 
seconde riba web. Y e version 


di Android tin un “zoom 
feature” cu falta den e version 
di e iOS. Google a keda den e 
headlinesnan cu e lansamento 
inevitabel di e prome 
aplicacion di porno riba Glass. 
Google a reacciona na esaki 
rapidamente, cambiando 
su Google Glass Platform 
Developer Policies pa prohibi 
aplicacionnan cu “contenido 
adulto.” 

Mientras tanto, mey mey di 
tur e spiamento y hacimento di 


redo cu tabata tin den noticia, 
tin algun storianan grandi di 
malware. Esun di mas erg: e 
Trojan di Android parce cu ta 
casi dificil pa remove. 

Den otro noticianan tech, un 
proyecto piloto riba WiFi di 
gestonan sensitivo a wordo 
lansa. Pronto lo bo no mester 
haci nada otro sino click bo 
dedenan pa asina dim bo 
luznan. 

Ata aki e top 1 Onan den 
tecnologia: 

1. Spinpod ta trece 
fotografia di lapso 
di tempo pa bo 
smartphone. 

Dos studiante di Ph.D. 
di e departamento 
di fisica di UCLA a 
desaroya un acesorio 
pa haci fotografia 
panoramico y motion 
time-lapse mas simpel. 




2. Autobicicleta kier 
trece hende bek pa core 
bicicleta. 

E compania di ciclismo 
electrico Autobike 
ta trahando riba un 
bicicleta electronico cu 
por yuda e coredo core 
bicicleta mas 66 sabi”. 


3. E Aspire R7 di Acer, inspira 
riba Star Trek ta riba subasta. 
Acer a pone un edicion special, 
inspira riba Star Trek, di su 
Aspire R7 tablet-notebook 
hybrid pa subasta riba eBay, 
caminda tur su ganashinan ta 
bay pa instancianan caritativo. 


4. Yahoo lo cera su 
E-mail clasico. 

Yahoo ta 
descontinuando e 
versionnan mas bieu di 
su e-mail - incluyendo 
e e-mail clasico, 
cuminsando e siman 
aki. 






5. Controla bo cas 
for di bo sofa cu 
WiSee. Con hopi 
biaha bo ta desea di 
paga bo luznan sin 
move un inch for di 
bo sofa? WiSee ta 
haci esaki facil. 


6. Mira e Robot 
Fly aki cu ta wordo 
controla cu mente. 

Un di e podernan di 
superheroe cu nos 
tin ta psicokinesis 
y investigadonan 

di nervio na e Universidad di Minnesota a haya e manera pa 
captura esaki. 




7. Un Trojan 
di Android 
nobo ta casi 
imposibel pa 
wordo removi. 
E compania di 
siguridad di IT 
Kaspersky a 

descubri e Trojan di Android 66 mas sofistica” te cu awor aki. 


8. Bose ta sacudi 
speakernan Wireless cu 
Soundlink Mini. 

Cu e SoundLink Mini, 
Bose a laga sa cu nan a 
crea un speaker wireless 
chikito sin compromete 
su funcion. 


9. Google Glass 
ta haya su prome 
aplicacion di 
pornografia. 

Google Glass a 
caba di ricibi 
su aplicacion di 
pornografia dialuna 
yama u Tits and 
Glass.” 





10. Apple a tira bista riba tecnologia di deteccion di mirada. 

Ta posibel cu e iPhone of iPads por tin deteccion di mirada? Un 
patent nobo di Apple a Sali na cla cu un aplicacion, ta revela cu 
e compania tin su bista geset riba deteccion di movimientonan di 
wowo. 
































